ഒരു തിരുവനന്തപുരം യാത്ര – ചായില്യം\nഒരു തിരുവനന്തപുരം യാത്ര\nAugust 20, 2017 Rajesh Odayanchal Comments0Comment\n2017 ലെ ജന്മാഷ്ടമിയും സ്വാതന്ത്ര്യദിനവും തിങ്കൾ ചൊവ്വാ ദിനങ്ങളിൽ അടുത്തു വന്നതും, മുന്നോടിയായി ശനി, ഞായർ ദിവസങ്ങൾ വന്നതിനാൽ അവധി ദിവസമായതും നാലുദിവസത്തേക്കായി വല്ലപ്പോഴും കിട്ടുന്ന നീണ്ട അവധിക്കു കാരണമ്മാവുകയായിരുന്നു. മഞ്ജുവിന് അവധി എടുക്കേണ്ടി വന്നുവെങ്കിലും ആത്മികയ്ക്കും എനിക്കും ലീവുതന്നെയായിരുന്നു ഈ ദിവസങ്ങളിൽ. ആത്മികയുടെ നാലാമത് ജന്മദിനം ആഗസ്റ്റ് 15 നു വന്നതും നല്ലൊരു കാലമായി ഇത് മാറുമെന്നുറപ്പായിരുന്നു. യാത്രാ ടിക്കറ്റൊക്കെ മുങ്കൂറായി തന്നെ കല്ലഡ ട്രാവൽസിൽ ബുക്ക് ചെയ്തു വെച്ചിരുന്നു.\nബാംഗ്ലൂരിലെ മഡിവാളയിൽ നിന്നും വെള്ളിയാഴ്ച രാത്രി 10 മണിക്കായിരുന്നു ബസ്സ് യാത്ര തുടങ്ങുന്നത്. ആത്മികയ്ക്ക് രാവിലെ മുതലേ നല്ല പനി ആയിരുന്നു. അവളെ പകൽസമയങ്ങളിൽ പരിചരിക്കുന്ന വിജയമ്മ ഉച്ചയ്ക്കുതന്നെ ആശുപത്രിയിൽ കൊണ്ടുപോയെങ്കിലും വൈകുന്നേരത്തോടെ ചർദ്ദിയും തുടങ്ങി കൂടുതൽ തീഷ്ണമായി മാറി. വൈകുന്നേരം ഇതേ കാരണത്താൽ ഒന്നുകൂടെ ഡോക്ടറെ കാണേണ്ടി വന്നു. വെള്ളം പോലും കുടിക്കാനാവാത്ത ദിവസമായി പോയി ആത്മികയ്ക്ക് ആ ദിവസം. വൈകുന്നേരം അല്പം മരുന്നു കൊടുത്തശേഷം വളരെ കുറച്ചുമാത്രം കഴിക്കാനവൾ സമ്മതിച്ചു. ബസ്സ് യാത്ര തുടങ്ങുമ്പോൾ രാത്രി 11:30 ആയി. ബസ്സിൽ നന്നായി അവൾ ഉറങ്ങിയെങ്കിലും കലശലായ ചൂടിനാൽ ഏറെ പ്രയാസപ്പെട്ടുള്ള ഉറക്കമായിരുന്നു അവൾക്ക്.\nബസ്സ് തുടങ്ങാൻ മാത്രമല്ല, തിരുവന്തപുരത്ത് എത്തിച്ചേരാനും വൈകി. ബസ്സിൽ വെച്ച് അവൾ കുറച്ച് ഭക്ഷണവും മരുന്നും കഴിച്ചു, പനിയല്പം ശമിച്ചു. ഉച്ചയ്ക്ക് ഒരുമണിയോടെ തിരുവന്തപുരത്ത് ഇറങ്ങി. കൂട്ടുകാരൻ സുഗീഷ് കാത്തിരിപ്പുണ്ടായിരുന്നു. എല്ലാവരും കൂടെ അജയ് താമസിക്കുന്ന വീട്ടിലേക്ക് ഓട്ടോയിൽ യാത്ര തിരിച്ചു. രാവിലെ9മണിക്കെത്തിയ അമ്മ അവിടെ കാത്തിരിപ്പുണ്ടായിരുന്നു. എത്തിയപ്പോൾ തന്നെ ആത്മിക നന്നായിട്ടുറങ്ങി. ഉറക്കക്ഷീണം കഴിഞ്ഞപ്പോൾ വൈകുന്നേരത്തോടെ ശനിയാഴ്ച അഖിലിന്റെ കൂടെ പത്മനാഭസ്വാമീക്ഷേത്രത്തിലേക്കു പോയി. അമ്മയും മഞ്ജുവും കുഞ്ഞും അമ്പലത്തിനകത്ത് കയറി കണ്ടെങ്കിലും ഷർട്ട് അഴിക്കാത്തതിനാൽ എനിക്കു കയറാൻ പറ്റിയില്ല; അവർ വരുന്ന സമയം വരെ അഖിലിന്റെ കൂടെ ഞാൻ പുറത്തിരുന്നു.\nതിരുവനന്തപുരത്തെ ചരിത്രപ്രസിദ്ധമായ വിഷ്ണുക്ഷേത്രമാണ് ശ്രീപത്മനാഭസ്വാമി ക്ഷേത്രം. തിരുവനന്തപുരം നഗരത്തിന്റെ ഒത്ത മധ്യത്തിൽ കോട്ടയ്ക്കകത്താണ് ക്ഷേത്രം സ്ഥിതിചെയ്യുന്നത്. നവനാഗങ്ങളിൽ അത്യുത്തമനായ അനന്തൻ എന്ന നാഗത്തിന്മേൽ ശയിയ്ക്കുന്ന വിഷ്ണുവാണ് ഇവിടെ പ്രതിഷ്ഠ. തിരുവിതാംകൂർ രാജവംശത്തിന്റെ കുലദൈവമാണ് ശ്രീപത്മനാഭസ്വാമി. തിരുവിതാംകൂർ രാജ്യത്തെ അപ്പാടെ ശ്രീപദ്മനാഭന് സമർപ്പിച്ച് അതിനു തൃപ്പടിദാനം എന്നു പേരു കൊടുത്തതൊക്കെ പണ്ട് ശ്രീ അനിഴം തിരുനാൾ വീരബാല മാർത്താണ്ഡവർമ്മൻ എന്ന മാർത്താണ്ഡവർമ്മയെ പറ്റി പഠിക്കുമ്പോൾ ഉള്ള കാലമൊക്കെ ഓർമ്മയിലെത്തി. ഡച്ചുകാർക്കെതിരെ നടന്ന കുളച്ചൽ യുദ്ധം മാർത്താണ്ഡവർമ്മയുടെ യുദ്ധ തന്ത്രജ്ഞത വെളിവാക്കുന്നതാണ്. ഇതുമൂലം ഏഷ്യയിൽ തന്നെ ആദ്യമായി ഒരു യൂറോപ്പിയനെ യുദ്ധത്തിൽ പരാജയപ്പെടുത്തി എന്ന ഖ്യാതിയും ശ്രീ അനിഴം തിരുനാളിനൂള്ളതാണ്. 1750 ജനുവരി3ന് തിരുവിതാംകൂർ ശ്രീ പത്മനാഭന് അടിയറവു വെച്ച് ശ്രീ പത്മനാഭദാസൻ എന്ന പേരിനാലാണ് പിന്നീടുള്ളവരും തിരുവിതാംകൂർ ഭരിച്ചത്. അജയന്റെ വീട്ടിൽ നിന്നും നടന്നായിരുന്നു ഞങ്ങൾ ക്ഷേത്രത്തിൽ എത്തിയത്. തിരിച്ചു വന്നത് ഓട്ടോയ്ക്കും. കുഞ്ഞിനു സുഖമില്ലാത്തതിനാൽ മറ്റെവിടേയും പോകാതെ ശനിയാഴ്ച കഴിച്ചുകൂട്ടി.\nഞായറാഴ്ച ആത്മിക പനിയൊക്കെ വെടിഞ്ഞ് പൂർവ്വാധികം ആരോഗ്യവതിയായി കാണപ്പെട്ടു. ഭക്ഷണം കഴിച്ച് മരുന്നു കഴിച്ചപ്പോൾ രാവിലെ തന്നെ കറങ്ങാൻ പോകാമെന്നു കരുതി. ഒലയിലെ 10 മണിക്കൂർ യാത്ര 1200 രൂപയ്ക്ക് എന്ന പദ്ധതി പ്രകാരം ബുക്ക് ചെയ്ത കാറിൽ രാവിലെ തന്നെ തിരുവന്തപുരം മൃഗശാലയിലേക്ക് പുറപ്പെട്ടു. തിരുവനന്തപുരം സെന്‍ട്രല് റെയില്‍വേ സ്റ്റേഷനില് നിന്നും ഏകദേശം മൂന്നു കിലോമീറ്റർ ദൂരമേ ഇവിടേക്കുള്ളൂ. കേരളത്തിലെ ഏറ്റവും വലിയ മൃഗശാലയാണിത്; ഇന്ത്യയിലെ തന്നെ ആദ്യത്തെ മൃഗശാലയുമാണ്. 1857-ലാണ് തിരുവനന്തപുരം മൃഗശാല സ്ഥാപിക്കപ്പെട്ടത്. സ്വാതി തിരുനാള് മഹാരാജാവിന്റെ സഹോദരനായ ഉത്രം തിരുനാളാണ് മ്യൂസിയവും മൃഗശാലയും നിര്‍മ്മിക്കാനായി കമ്മറ്റി രൂപീകരിച്ചതും 1857 ഇൽ പൊതുജനങ്ങൾക്കായി തുറന്നു കൊടുക്കുകയും ചെയ്തത്. ഏകദേശം 50 ഏക്കറോളം വിസ്തൃതിയിലാണ് ശാലയുടെ കിടപ്പ്. മൃഗശാലയിലേക്ക് ഒരാൾ കേവലം 20 രൂപയ്ക്ക് പാസ് വേണമെന്നുണ്ടെങ്കിലും ഇവിടെ ബാംഗ്ലൂരിൽ ഉള്ളതിനേക്കാൾ എത്രയോ മികച്ചതാണ് ഈ മൃഗശാല. കണ്ടാമൃഗവും വിവിധ പുലികളും, കടുവകളും, മാനുകളും കൊണ്ട് നിറഞ്ഞു നിൽക്കുന്ന ഈ മൃഗശാല മൈസൂരുള്ള മൃഗശാലയെക്കാൾ പ്രകൃതി ദൃശ്യത്താലും, ഹരിത ഭംഗിയാലും ഹൃദ്രമാവുന്നു എന്നുമുണ്ട്. വലിയൊരു വനത്തിലൂടെ കണ്ടു നടക്കുന്ന പ്രതീതി പലപ്പോഴും തോന്നും, ഇടയിലുള്ള തടാകവും ഏറെ ഹൃദ്യമാക്കുന്നു. പ്ലാസ്റ്റിക് കവർ, പാത്രങ്ങൾ എന്നിവയോട് പരിസരത്തെ ഷോപ്പുടമകൾ പുലർത്തുന്ന മനോഭാവവും ഏറെ ചിന്തനീയമാണ്. സമീപത്ത് തന്നെ സ്ഥിതി ചെയ്യുന്ന നേപ്പിയർ മ്യൂസിയവും കുഞ്ഞിനു കളിക്കാൻ പാകത്തിനുള്ള ചിൽഡ്രൻസ് പാർക്കും, സമീപത്തെ ത്രിഡി ജുറാസിക് ഷോയും ശ്രദ്ധിക്കച്ചെങ്കിലും ഞായറഴ്ച അതു വിട്ട് ചൊവ്വാഴ്ചയിലെ ആത്മികയുടെ ജന്മദിനം ഭംഗിയാക്കാൻ ഇതുതന്നെ ഉപയോഗിക്കാം എന്നു കരുതി ഒഴിവാക്കി.\nതുടർന്ന് പാളയത്തു നിന്നും ഉച്ചഭക്ഷണം അല്പം നേരത്തേ കഴിച്ചു, നേരെ ശംഖുമുഖം കടപ്പുറത്തേക്കു വിട്ടു. തിരുവനതപുരം നഗരത്തിന്റെ പടിഞ്ഞാറ് ഭാഗത്ത് സ്ഥിതി ചെയ്യുന്നു കടപ്പുറമാണിത്. കാനായി കുഞ്ഞിരാമന് പണിത 35 മീറ്റർ നീളമുള്ള ജലകന്യകയുടെ ശില്‍പം ഇവിടെ കാണാം. ശില്പചാരുതിയൊഴിച്ചാൽ ഒരു കടപ്പുറം എന്നതിനപ്പുറം മറ്റൊന്നുമില്ലാതെ കാണാമെന്നേ ഉള്ളൂ. വിമാനതാവളം ഇതിന്റെ അടുത്താണ് സ്ഥിതി ചെയ്യുന്നത്. കരിങ്കല്ലിൽ തീർത്ത രണ്ട് കൽമണ്ഡപങ്ങൾ അവിടെ കാണാനായിരുന്നു. പ്രത്യേകിച്ച് പരിരക്ഷയൊന്നുമില്ലാതെ അനാഥമായി കിടക്കുന്ന നിലയിലായിരുന്നു അതിന്റെ നിൽപ്പ്. അല്പസമയം മാത്രമേ അവിടെ ചെലവഴിച്ചുള്ളൂ, തുടർന്ന് ഞങ്ങൾ പൂവാർ ബീച്ചിലേക്ക് യാത്രയായി.\nകാസർഗോഡ് മഞ്ചേശ്വരം മുതൽ നീണ്ടുകിടക്കുന്ന കേരളം അവസാനിക്കുന്നത് ഒരുപക്ഷേ അടുത്തുള്ള പൊഴിയൂർ ഗ്രാമത്തിലായിരിക്കണം. മനോഹരമായ പ്രകൃതിഭംഗി ആസ്വദിച്ച് പൂവാർ പുഴയിലൂടെ ഒരു മണിക്കൂറോളം ചുറ്റിക്കറങ്ങി. ആത്മിക ഏറെ ആഹ്ലാദിച്ചൊരു യാത്രയായിരുന്നു അത്. ബോട്ടിന്റെ മുന്നിലെ സീറ്റിലിരുന്ന് അറിഞ്ഞാഹ്ലാദിക്കുകയായിരുന്നു അവൾ. പേരുകേട്ട വിഴിഞ്ഞത്തിനടുത്താണ് പൂവാർ ഗ്രാമം. വേലിയേറ്റ സമയത്ത് കടലും പുഴയും തമ്മിൽ ബന്ധിപ്പിക്കുന്ന അഴിമുഖം പൂവാറിലുണ്ട്. ഞങ്ങൾ പോവുമ്പോൾ പരസ്പരം ബന്ധപ്പെടാതെ ഒരു മറപോലെ മണൽപ്പരപ്പുണ്ടായിരുന്നു. 56 കിലോമീറ്ററോളം ദൂരം താണ്ടുന്ന നെയ്യാർ പുഴ അഗസ്ത്യമലയിൽ നിന്നാരംഭിച്ച് കടലിൽ ചേരുന്ന നെയ്യാറ്റിങ്കരയിലെ സ്ഥലവും പൂവാറിനടുത്തു തന്നെ. മാർത്താണ്ഡവർമ്മയാണത്രേ പൂവും ആറും ചേർന്ന പൂവാർ എന്ന പേരു നൽകിയതുതന്നെ. ബോട്ടുയാത്ര നിയന്ത്രിച്ചത് ടോണി എന്ന ബോട്ടുകാരനായിരുന്നു, ആത്മികകയ്ക്കു വേണ്ടിയുള്ള കൗശലങ്ങൾ അവനും പ്രകടിപ്പിച്ചിരുന്നു. ഞങ്ങൾ താമസിച്ച തിരുവന്തപുരത്തെ അജയന്റെ വീട്ടിൽ നിന്നും ഏകദേശം 35 കിലോമീറ്ററോളം ദൂരമുണ്ടായിരുന്നു ഇവിടേക്ക്.\nഎലഫന്റ് റോക്ക്, കല്ലിനടിയിലെ പള്ളി\nപൂവാർ പുഴയിലൂടെ ബോട്ടിൽ യാത്ര ചെയ്യുമ്പോൾ കാണാവുന്ന രസകരമായ കാഴ്ചയാണ് എലഫന്റ് റോക്ക്, കല്ലിനടിയിലെ പള്ളി എന്നിവ. ഒരു ആന വെള്ളത്തിൽ കിടന്നതുപോലെ തോന്നുന്ന കല്ലാണ് എലഫന്റ് റോക്ക്. അതിനു മുകളിൽ കൊണ്ടുപോയി കുരിശു നാട്ടി എന്നതൊഴിച്ചാൽ മനോഹരമായൊരു കാഴ്ചതന്നെയാണത്. പുഴയോരത്ത് കണ്ട വിവിധ പാറക്കെട്ടുകൾക്ക് മുകളിൽ കുരിശുകൾ തലയുയർത്തി തന്നെ നിൽപ്പുണ്ട്. അതിലൊന്നാണ് ആ കുരിശുപള്ളി. കല്ലു തുരന്ന് ഭൂമിക്കടിയിലാണ് പള്ളിയുള്ളത്. ഞങ്ങൾ ബീച്ചിൽ ഇറങ്ങാനൊന്നും പോയില്ല, നേരെ ബോട്ടിൽ കറങ്ങി നടന്നു. കായലിനും കടലിനും ഇടയിലുള്ള മണൽത്തിട്ട നിലേശ്വരത്തും ഉള്ളതിനാൽ പ്രത്യേകിച്ച് അത്ഭുതമൊന്നും തോന്നിയില്ല എന്നേ ഉള്ളൂ. കായലിനു ചുറ്റുമായി ഇടതിങ്ങി നിൽക്കുന്ന കണ്ടൽകാടുകൾക്ക് ഒരു മനോഹാരിതയുണ്ട്. ബോട്ടുയത്രയ്ക്ക് ഒരാൾക്ക് ഒരു മണിക്കൂറിന് 1000 രൂപവെച്ച് 3000 രൂപയായിരുന്നു ബോട്ടുടമകൾ വാങ്ങിച്ചത്. എന്തായാലും മനോഹരമായിരുന്നു യാത്ര. നിരവധി റിസോര്‍ട്ടുകളും ഇവിടെയുണ്ട്, തടാകത്തിൽ തന്നെയുള്ള ഫ്ലോട്ടിങ് ഹോട്ടലുകൾ അടക്കം അവിടെ കാണാനുണ്ട്. താമസം അധികവും വിദേശീയരാണെന്നായിരുന്നു ഡ്രൈവർ ടോണി പറഞ്ഞത്. തമിഴ്നാടിന്റെ അതിർത്തിയോളം ഞങ്ങൾ പോയി മടങ്ങി. ശംഖുമുഖത്തു നിന്നും 15 കിലോമീറ്റർ അകലെയാണു കോവളം; പൂവാറിലേക്ക് 32 കിലോമീറ്ററും. ആത്മിക ഏറെ ആഹ്ലാദിച്ചൊരു യാത്രയായിരുന്നു ഈ ബോട്ടുയാത്ര.\nപൂവാറിൽ നിന്നും തിരുവന്തപുരത്തേക്ക് തിരിക്കും മധ്യേ ഏകദേശം 17 കിലോമീറ്റർ മധ്യത്തിലായി കോവളം എത്തുന്നു. സീസൺ സമയമല്ലാത്തതിനാൽ കോവളം അല്പം നിരാശപ്പെടുത്തിയെങ്കിലും മനോഹരമായ കടൽത്തീരവും കറുത്ത മണലും കാണാൻ പറ്റി എന്നുണ്ട്. അല്പം സമയം കോവളം കടലലകളിലൂടെ നടന്ന് ഞങ്ങൾ വീട്ടിലേക്ക് തിരിച്ചു. വൈകുന്നേരത്തോടെ വീടണഞ്ഞു. ആത്മിക ഭക്ഷണം കഴിച്ച് സുന്ദരമായി കിടന്നുറങ്ങി…\nതിങ്കളാഴ്ച തമിഴ് നാട്ടിലേക്ക് വിട്ടു. നാഗർകോവിലിലെ ഹോട്ടലിൽ നിന്നും പ്ലെയിൻ ദോശ വാങ്ങിച്ചതിന്റെ അത്ഭുതമായിരുന്നു വേറിട്ട് നിൽക്കുന്നത്. തമിഴ്നാടിനേയും കേരളത്തേയും തിരിക്കുന്ന സഹ്യപർവ്വത നിരകളുടെ മനോഹാരിത കണ്ടറിയാൻ ഉതകുന്നതായിരുന്നു ആ യാത്ര. തമിഴ്നാട്ടിലേക്കുള്ള കാറ്റിനേയും മഴയേയും തടഞ്ഞു നിർത്തി കേരളത്തെ ഹരിതാഭമാക്കിയ പ്രകൃതിയുടെ മനോഹാരിത കണ്ടുതന്നെ അറിയണം. വെറുതേ ഒരു യാത്ര മാത്രമായിരുന്നു ഇത്. പ്രകൃതി മനോഹാരിത കാണുക മാത്രമായിരുന്നു വരുമ്പോഴും പോവുമ്പോഴും മനസ്സിലുണ്ടായിരുന്ന ഏകലക്ഷ്യം. യാത്ര അമ്മയ്ക്കും ആത്മികയ്ക്കും വിരസമാവുമെന്നതിനാൽ തന്നെ അവരെ വീട്ടിൽ നിർത്തി. രണ്ടു ദിവസം നിറഞ്ഞാടിയ പനിയിൽ നിന്നും നല്ലൊരു വിശ്രമം ആത്മികയ്ക്ക് ആവശ്യമായിരുന്നു. ഇടതൂർന്ന്, ചെറുതും വലുതുമായ മലനിരകൾ മേഘശകലങ്ങളിൽ ലയിച്ചു ചേർന്നിരിക്കുന്ന സുന്ദരമായ ദൃശ്യവിസ്മയം കാണാൻ അരുകിലൂടെയുള്ളൊരു യാത്ര ധാരാളമാണ്.\nയാത്രയിൽ പരിചയപ്പെട്ട ഒരു കേന്ദ്രഗവണ്മെന്റ് ഉദ്യോഗസ്ഥനായിരുന്നു കോശി സാർ. തിരുവനന്തപുരം മുതൽ നാഗർകോവിൽ വരെ വിവിധകാര്യങ്ങളെ പറ്റി പറഞ്ഞുതന്നു. 14 ആം തീയ്യതി രാവിലെ 6:50 -നു നാഗർകോവിൽ എക്സ്പ്രസിനു നാഗർ കോവിലേക്ക് തിരുവനന്തപുരം സെൻട്രലിൽ നിന്നും കേറുകയായിരുന്നു. ഒരാൾക്ക് 20 രൂപ ട്രൈൻ ചാർജിലാണു യാത്രയും. നേമം, ബലരാമപുരം, നെയ്യാറ്റിൻകര, ധനുവച്ചപുരം, പാറശാല (കേരള ബോർഡർ), കുളിത്തുറൈ (പാലക്കാട് കൊടുത്തിട്ട് കേരളത്തിൽ നിന്നും തമിഴ് നാടു വാങ്ങിച്ചതാണത്രേ ഈ സ്ഥലം), എരണിയൽ കഴിഞ്ഞ് 8:48 നു നാഗർകോവിൽ എത്തി. കേരളവും തമിഴ്നാടും തമ്മിലുള്ള വ്യത്യാസം കാണാൻ പര്യാപ്തമാണീയാത്ര.\nമധുരയിൽ തുടങ്ങി നാഗർകോവിൽ വരെ പരന്നു കിടക്കുന്ന സഹ്യപർവ്വതസാനുക്കൾ കണ്ടറിയാൻ ഏറെ പര്യാപ്തമാണ് സമീപത്തിലൂടെയുള്ള ബസ്സ് യാത്ര. ഈ സാനുക്കളുടെ ഗാംഭീര്യം തന്നെയാണ് കേരളത്തിനു മറ്റുള്ള പ്രദേശങ്ങളിൽ നിന്നുള്ള ഒരു ഭിന്നത നൽകുന്നതിലും പ്രധാന പങ്കു വഹിച്ചിരിക്കുന്നത് എന്നു കരുതുന്നു. സഹ്യപർവ്വതനിരയ്ക്ക് ഒരുവശം കേരളം മുഴുവനും ഹരിതാഭമാണ്… മറുവശം വിജനമായ പ്രദേശങ്ങളിൽ ദൂരെദൂരെയായി അന്യം നിൽക്കുന്ന മൊട്ടക്കുന്നുകളും പൂവാർ തടാകക്കരയിൽ കുരിശുനാട്ടിയതു കണ്ടതുപോലെയുള്ള മലമുകളിലെ കോവിലുകളും മാത്രമാണുള്ളത്. കൈയ്യിൽ ഒരു ക്യാമറയൊക്കെ ഉണ്ടെങ്കിൽ തല്പരരായ അടുത്ത കൂട്ടുകാരുമായി ഒരു യാത്ര ഈ സാനുക്കളിലൂടെ നടത്തിയാൽ ഗംഭീരമായിരിക്കുമെന്ന് പലപ്പോഴും തോന്നിയിരുന്നു.\nആഗസ്റ്റ് 15 നു രാവിലെ ഞങ്ങൾ സെക്രട്ടറിയേറ്റിലേക്കു പുറപ്പെട്ടു. സ്വാതന്ത്ര്യദിനാഘോഷം കാണാമെന്നു വിചാരിച്ചു പോയതാണ്. മുഖ്യമന്ത്രി പിണറായി വിജയന്റെ ചെറീയൊരു പ്രസംഗം, പിന്നെ വിവിധ സായുധസേനകളുടെ വ്യത്യസ്ഥമായ പരേഡുകൾ ഒക്കെ കണ്ടു. പരേഡ് ഗ്രൗണ്ടിൽ മാർച്ചിങിനായി എത്തിച്ചേർന്ന പല സ്കൂൾ കുട്ടികളും വെയിലേറ്റു വാടി വീഴുകയും, അവരെ കാത്തുനിന്ന പൊലീസുകാരും മറ്റും എടുത്തു കൊണ്ടുപോകുന്നതുമാണ് ഏറെ ശ്രദ്ധിക്കേണ്ടി വന്നത്. വെയിൽ കൊള്ളാതെ ഏസി റൂമിൽ പഠിച്ചു വളരുന്നൊരു തലമുറയ്ക്ക് അരമണിക്കൂർ പോലും വെയിലേറ്റു നിൽക്കാൻ പറ്റുന്നില്ല എന്നതൊരു സത്യമാണ്.\nഞങ്ങളെ കാത്ത് സുഗീഷ് അവിടേക്ക് എത്തിയിരുന്നു. പിന്നീടുള്ള യാത്ര സുഗീഷിന്റെ കീഴിലായിരുന്നു. ആത്മികയുടെ ജന്മദിനത്തിനായി ചിൽഡ്രൻസ് പാർക്കിലേക്ക് പോകാമെന്നു കരുതിയിരുന്നു. മൃഗശാലയ്ക്കു സമീപമാണ് നേപ്പിയർ മ്യൂസിയവും ചിൽഡ്രൻസ് പാർക്കുമൊക്കെയുള്ളത്. 1855 ഇൽ സ്ഥാപിക്കപ്പെട്ട മ്യൂസിയമാണു നേപ്പിയർ മ്യൂസിയം. 1872 വരെ മദ്രാ‍സ് സർക്കാറിന്റെ ഗവർണ്ണറായിരുന്ന നേപ്പിയർ പ്രഭുവിന്റെ പേരിൽ മാറ്റപ്പെട്ട സ്ഥാപനമാണിത്. 1880 ഇൽ ആണിതിന്റെ പണി പൂർത്തീകരിച്ചത്. രാജാ രവിവർമ്മയുടെയും, നിക്കോളാസ് റോറിച്ചിന്റേയും മറ്റും ചിത്രശേഖരമുള്ളൊരു സ്ഥലമാണിത്. നേരെ മുമ്പിലാണ് ചിൽഡ്രൻസ് പാർക്ക്. ആമി അവിടെ നിന്നും കിട്ടിയൊരു ഫ്രണ്ടിനോടൊന്നിച്ച് കളിച്ചുല്ലസിച്ചു.\nത്രിഡി ദിനോസർ ഷോ\nസമീപത്തുള്ള ത്രിഡി ദിനോസർ ഷോയിൽ നിന്നും ഞങ്ങളൊക്കെ ചേർന്ന് ചെറു സിനിമകൂടി കണ്ടു. ആമിയുടെ ത്രീഡി കാഴ്ചകൾ രണ്ടാമത്തേതാണെങ്കിലും അവൾ അറിഞ്ഞാസ്വദിച്ചതും ത്രീഡിലോകത്തിൽ ലയിച്ചു ചേർന്നതും ഈ ഷോയിൽ ആയിരുന്നു. കണ്ണിനുനേരെ ദിനോസർ പക്ഷികൾ പറന്നു വന്നപ്പോൾ പരിഭ്രമം പിടിച്ചവൾ എന്നെ കെട്ടിപ്പിടിച്ചിരുന്നു. സിനിമാകാഴ്ചകൾ പറ്റിച്ചതാണെന്നു മനസ്സിലായപ്പോൾ നിർത്താതെ അബദ്ധത്തെ ഓർത്തു ചിരിച്ചു.\nകേക്ക് മുറിക്കൽ, മടക്കം\nഅജയന്റെ വിട്ടിലേക്കെത്തി ഒരു കേക്ക് മുറിച്ചു. കേക്കു മുറിക്കുക എന്നതായിരുന്നു ആത്മികയുടെ ജന്മദിനാഘോഷം; എന്നുമെന്നപോലെ തന്നെ ഇതും ലഘുവായി നടന്നു. അജയനും സുഗീഷും അഖിലും സംവിധായകനായ കെ. ആർ. മനോജും അമ്മയും മഞ്ജുവും ഞാനുമടങ്ങുന്ന ചെറു നിരയിൽ,അല്പമാത്രമെങ്കിലും ആത്മിക ആ കേക്കുമുറിക്കൽ ആസ്വദിച്ചിരിക്കണം. എങ്കിലും എനിക്കേറെ അത്ഭുതം തോന്നിയത് അവളുടെ പൂവാർ ബോട്ടുയാത്ര തന്നെയായിരുന്നു. വൈകുന്നേരത്തോടെ ഞങ്ങൾ ബാംഗ്ലൂരിലേക്ക് മടങ്ങി. 16 ആം തീയ്യതി രാവിലെ 8 മണിയോടെ സിൽക്ക്‌ബോർഡിൽ ഇറങ്ങിയെങ്കിലും ആത്മികയെ സ്കൂളിലേക്ക് വിട്ടിരുന്നില്ല. ഞങ്ങൾ ഓഫീസിലേക്കും ആത്മിക മിന്നമ്മയുടെ അടുത്തേക്കും പോവുകയായിരുന്നു അന്ന്. തിരുവനന്തപുരം യാത്രാവിശേഷങ്ങൾ ഇങ്ങനെ ചുരുങ്ങുന്നു. യാത്രവിശേഷങ്ങളിൽ പറഞ്ഞ കാര്യങ്ങളൊക്കെയും മേലെ കാണുന്ന വീഡിയോയിൽ കാണാവുന്നതുമാണ്.\nAatmika, Featured, journey, Personal, Stories, story, trivandrum\na trivandrum journey, Aatmika, Aatmikayanam, journey, ആത്മിക, ആത്മികായനം, തിരുവനന്തപുരം, യാത്ര\nLast 365 Days Visits: 794,492


കാമം പൂക്കുന്ന ചുവന്ന തെരുവിലേക്ക് |Sonagachi Kolkata Travel\nകാമം പൂക്കുന്ന ചുവന്ന തെരുവിലേക്ക്\nകരോൾ എബ്രഹാം July 16, 2019 11:01 AM IST\nകൊൽക്കത്തയിലെ സെന്റ് പോൾസ് കത്തീഡ്രലിന്റെ കുന്തിരിക്കം മണക്കുന്ന അൾത്താരയിൽനിന്ന്, കാമം പൂക്കുന്ന ചുവന്ന തെരുവിലേക്കായിരുന്നു യാത്ര. സൊനഗച്ചിയിലാണ് കൊൽക്കത്ത യാത്ര ഞാൻ അവസാനിപ്പിക്കുക എന്നു പറഞ്ഞപ്പോൾത്തന്നെ പലരും അർഥം വച്ച് ഒന്നു മൂളി. മറ്റുചിലർ ആക്കിയൊന്നു ചിരിച്ചു !\nസൊനഗച്ചി ഏഷ്യയിലെ തന്നെ ഏറ്റവും വലിയ ചുവന്ന തെരുവുകളിൽ ഒന്നാണ്. അവിടെ പോകാതെ എങ്ങനെയാണ് ഈ യാത്ര അവസാനിപ്പിക്കുക ?\nഉത്തര കൊൽക്കത്തയിൽ, കാമം മഴയായി പെയ്തിറങ്ങുന്ന സൊനഗച്ചി. ആദ്യമായി ആ പേരു കേൾക്കുന്നത് അച്ചാച്ചൻ വാങ്ങിത്തന്ന ഡേവിഡ് പെരുമായന്റെ\n‘ഒരു എയ്ഡ്‌സ് രോഗിയുടെ ഡയറിക്കുറിപ്പുകൾ’ എന്ന പുസ്തകത്തിലായിരുന്നു. സൊനഗച്ചി എന്ന പേരായിരുന്നു സ്കൂൾ വിദ്യാർഥിയായിരുന്ന എന്നെ ആദ്യം ആകർഷിച്ചത്. സൊനഗച്ചി എന്ന ബംഗാളി വാക്കിന്റെ അർഥം സ്വർണമരം (Tree of Gold) എന്നാണ്. കൊൽക്കത്തയിലെ ട്രാം യാത്രയിൽ പരിചയപ്പെട്ട ഒരു ദാദയാണ് അതു പറഞ്ഞു തന്നത്.\nആ അർഥം പോലെ തന്നെയാണ് ഇവിടുത്തെ ജനങ്ങളുടെ ജീവിതവും. സ്വർണം ആലയിൽ ഉരുകി ശുദ്ധി ചെയ്യപ്പെടുന്ന പോലെയാണ് ഇവിടെയുള്ള പെണ്ണുങ്ങള്. മുജ്ജന്മ പാപങ്ങൾ പോക്കാൻ തിളച്ചു മറിയുന്നു, ശുദ്ധി ചെയ്യപ്പെടുന്നു.... !\nസൊനഗച്ചിയിലേക്കുള്ള യാത്രയാണെന്നു പറഞ്ഞപ്പോൾ സുഹൃത്ത് ഹരി രണ്ടു കാര്യമേ പറഞ്ഞുള്ളൂ, ഒന്ന്, അധികം വൈകാതെ, പറ്റുമെങ്കിൽ ആറു മണിക്കു മുൻപു തന്നെ തിരിച്ചു കേറണം, അതിനുള്ളിൽ പെട്ടു പോകരുത് ! രണ്ട്, റിസ്ക് ഉണ്ടെന്ന് അറിഞ്ഞു തന്നെ പോകണം. ആദ്യം ഒന്നും മനസ്സിലായില്ലെങ്കിലും സമ്മതം മൂളി യാത്രയ്ക്കുള്ള തയാറെടുപ്പുകളും തുടങ്ങി. ഞായറാഴ്ച യാത്ര പ്ലാനിട്ടു.\nഞായറാഴ്ച രാവിലെ, ആദ്യം പോയത് മദർ തെരേസ ഹൗസിലേക്കായിരുന്നു. അവിടെനിന്നു സെന്റ്പോൾസ് കത്തീഡ്രലിലേക്കു തിരിച്ചു. ഞാൻ ഒരിക്കൽ പോയതാണെങ്കിലും അവിടെ പോകണമെന്ന സഹയാത്രികന്റെ വാശിയായിരുന്നു പിന്നെയും ഞങ്ങളെ ആ ദേവാലയ മുറ്റത്ത് എത്തിച്ചത്. ഭക്തിയും വിശുദ്ധിയും തുളുമ്പുന്ന ദേവാലയത്തിൽ നിന്ന് ഇനിയുള്ള യാത്ര സൊനഗച്ചിയിലേക്കായിരുന്നു. ഒരുനേരത്തെ ആഹാരത്തിനായി അടിപ്പാവാടച്ചരട് ആർക്കു മുന്നിലും അഴിക്കുന്നവരുടെ മുന്നിലേക്ക്.\nഷോവാബസാർ മെട്രോയ്ക്ക് അടുത്താണ് സൊനഗച്ചി. മൈദാൻ മെട്രോ സ്റ്റേഷനിൽനിന്നു ഷോവാബസാറിനു രണ്ടു ടിക്കറ്റ് എടുത്തു. ടിക്കറ്റ് നൽകുമ്പോൾ അയാളുടെ മുഖത്തെ ചിരിയും ശ്രദ്ധിച്ചിരുന്നു. സമയം ഏതാണ്ട് മൂന്ന് മണി. മെട്രോ എത്തി. എക്സിറ്റ് അടിച്ചു സ്റ്റേഷനു പുറത്തു കടന്നു. സ്റ്റേഷനിൽനിന്നു നടക്കാവുന്ന ദൂരമേയുള്ളൂ സൊനഗച്ചിയിലേക്ക്. ഗൂഗിൾ മാപ്പിന്റെ സഹായത്തോടെ യാത്ര തുടർന്നു. നൂറു മീറ്റർ നടക്കുമ്പോൾ കാളിയുടെ ഒരു പ്രതിമ കാണാം. അവിടെ തീരുകയാണ് മെയിൻ റോഡ്. ഇനി അങ്ങോട്ട് ഇടവഴികളും ഗല്ലികളുമാണ്. ഇടുങ്ങിയ വഴികളിലൂടെ കഷ്ടിച്ച് ഒരു ബൈക്കിന് കടന്നു പോകാം.\nസൊനഗച്ചിയിലൂടെ നടക്കുമ്പോൾ ഒരിക്കലും ഇരുവശങ്ങളിലേക്കും നോക്കരുതെന്ന് വിദഗ്ധ ഉപദേശം കിട്ടിയിരുന്നു. എപ്പോഴും നേരെ നോക്കി നടക്കുക !സൊനഗച്ചിയല്ലല്ലോ എന്ന ചിന്ത കൊണ്ടാണോ എന്തോ, ഇടയ്ക്കൊക്കെ കണ്ണുകൾ ഇടംവലം അലയാൻ തുടങ്ങി. രണ്ടു മൂന്ന് ഇടറോഡ് കയറി, ഞങ്ങൾ സ്വീറ്റ് ഷോപ്പിനു മുന്നിൽ എത്തി. ഇവിടുന്നു വലത്തേക്ക് 90 മീറ്റർ നടന്നാൽ സൊനഗച്ചി ആയെന്ന് അമ്മച്ചി പറഞ്ഞു. ആ കടയിൽ നിന്നു കാജൂ കത്ലി വാങ്ങി യാത്ര തുടർന്നു.\nപക്ഷേ ചുറ്റും റസിഡൻഷ്യൽ ഫ്ലാറ്റുകൾ,പലചരക്കു കടകൾ, മെഡിക്കൽ സ്റ്റോറുകൾ.. ഒരു ടിപ്പിക്കൽ ഫാമിലി പ്ലെയ്സ്. വഴി തെറ്റിയോ? എന്നാൽ ഈ വക സംശയങ്ങൾക്കെല്ലാം പത്തു ചുവടിന്റെ കൂടി ആയുസ്സേ ഉണ്ടായിരുന്നുള്ളൂ. അവസാനം കണ്ട മെഡിക്കൽ സ്റ്റോർ കഴിഞ്ഞ് സൂക്ഷം പത്തു ചുവട് കഴിഞ്ഞപ്പോൾ, രണ്ടു പേർ ഞങ്ങളുടെ അടുത്തേക്കു വന്നു. "റൂമിൽ ആളുണ്ട്, വന്നു കണ്ടു നോക്കാം. ഇഷ്ടപ്പെട്ടു എങ്കിൽ മാത്രം കാശ് മതി!’ സൊനഗച്ചിയിലെ ആദ്യ ക്യാൻവാസിങ്\nഒരു സെക്കൻഡ് നിന്നു.! ചുറ്റും നോക്കി. ഇടറോഡിൽനിന്നു രണ്ട് സൈഡിലേക്കും വീതി കുറഞ്ഞ വഴികൾ.. അതേച്ചുറ്റി വീണ്ടും ഇടവഴികൾ. എട്ടുകാലി വല പോലെ വഴികൾ നീളുകയാണ്. അവയുടെ എല്ലാം വാതിൽക്കൽ, പെണ്ണുങ്ങൾ നിൽപ്പുണ്ട്. ഒരുവശത്ത് കൗമാരക്കാർ, നീണ്ട സാരീ ഉടുത്തും പാൻ ചവച്ചും പ്രായം കൂട്ടാൻ ശ്രമിക്കുമ്പോൾ, ഉടൽ ഇടിഞ്ഞു തുടങ്ങിയവർ ചായം കൂടുതൽ തേച്ചും തുണിയുടെ നീളം പിന്നെയും കുറച്ചും ചെറുപ്പം ആവാൻ വെറുതെ ശ്രമിക്കുന്നു. നമ്മുടെ നോട്ടം പതിഞ്ഞു എന്ന് ഒരു സൂചന കിട്ടിയാൽ അവർ പാൻചുവപ്പ് പടർന്ന ചുണ്ട് വിടർത്തി ചിരിക്കുകയായി.\nഅടുത്ത ഘട്ടം വില പേശലിന്റെയാണ്. കാറിനോ ജീപ്പിനോ വേണ്ടിയല്ല, മജ്ജയും മാംസവുമുള്ള സ്വന്തം ശരീരത്തിനായി. ഒരു സെക്കൻഡ് ഒന്നു നിന്നു എന്നത് ശരി തന്നെ, പക്ഷേ അവരെ ശ്രദ്ധിക്കാതെ വീണ്ടും നടപ്പു തുടങ്ങി !. നടന്ന് എത്തിയത് തെരുവിന്റെ അപ്പുറത്തെ മെയിൻ റോഡിലാണ്. ഒരേ വഴി തിരിച്ചു നടക്കുന്നത് അപകടമാണെന്ന് അറിയാവുന്നതു കൊണ്ട് വേറെ ഒരു ഇടറോഡ് വഴി വീണ്ടും തെരുവിൽ കയറി. ഇവിടെയും സ്ഥിതി വ്യത്യസ്തമല്ല. ചുരുക്കം ചിലയിടത്തു പെണ്ണുങ്ങൾ നിൽക്കുന്നത് കുട്ടികളുമായാണ്.\nമുന്നോട്ടു പോകും തോറും ക്യാൻവാസ് ചെയ്യുന്നവരുടെ എണ്ണം കൂടിക്കൂടി വന്നു. പലരും പുറകെ വരാൻ തുടങ്ങി. നാൽപതിന് അടുത്തു പ്രായമുള്ള ഒരു സ്ത്രീ നേരെ വന്നു കയ്യിൽ കയറി പിടിച്ചു. "നാൽപതു രൂപ മുതൽ ഉള്ളവരെ തരാം. ഏറ്റവും നല്ലതിന് 800 രൂപയാകും !\n200 രൂപ എന്റെ കമ്മിഷൻ. ജോലി ഇഷ്ടപ്പെട്ടെങ്കിൽ ടിപ്പ് വേറെ !\nഇവർ കൊണ്ടു വരുന്ന ആളുകളെയും കാത്ത്, മഞ്ഞ ബൾബ് മിന്നുന്ന, പാൻ മണക്കുന്ന ഇരുണ്ട മുറികളിൽ, ആരുടെയോക്കെയോ രേതസ്സ് ഇറ്റ കട്ടിലുകളിൽ അവർ കാത്തിരിക്കുന്നുണ്ട്; ആ പെൺ ശരീരങ്ങൾ. അവർ വിയർക്കുന്ന കാശു കൊണ്ടു വിശപ്പ് അടക്കാൻ കാത്തിരിക്കുന്ന, കീറിയ കൂപ്പായമണിഞ്ഞ കുട്ടികൾ അടുത്തുള്ള മുറിയിൽ ടിവിക്കു മുന്നിലും ഉണ്ടാവാം. അതിനപ്പുറം, അടച്ചിട്ട കുടുസ്സു മുറികൾക്കുള്ളിൽ എയ്ഡ്‌സ് അടക്കമുള്ള മാറാരോഗങ്ങൾക്ക് അടിപ്പെട്ടു ദിവസങ്ങൾ എണ്ണിക്കഴിയുന്നവരും.\nകാലിന്റെ അണിവിരലിൽനിന്ന് ഒരുതരം മരവിപ്പ് മുകളിലേക്കു പടർന്നു. ചുറ്റും കണ്ടിരുന്ന ശരീരങ്ങളോട് അതുവരെ എപ്പോഴെങ്കിലും ഒക്കെ തോന്നിയിരുന്ന കാമം ആവിയായിപ്പോയ പോലെ.ആകെപ്പാടെ ഒരു മരവിപ്പ്, നടത്തത്തിനു വേഗം കൂട്ടി. എങ്ങനെയൊക്കെയോ അവരുടെ പിടി വിടുവിച്ച് ഓടി. ഉള്ളിലപ്പോഴും മരവിപ്പായിരുന്നു.


നാട്ടിലെ ഹർത്താലിനെ അനുസ്മരിപ്പിക്കുകയാണ് ഇപ്പോൾ സൗദി\n22 March 2020 12:03 PM GMT\nസൗദി അറേബ്യ, ജോലി തേടിയുള്ള മലയാളികളുടെ യാത്രയിൽ ഏറെ പ്രാധാന്യമുള്ള രാജ്യം. അടുത്തിടെ നടപ്പാക്കിയ സ്വദേശി വത്കരണം മൂലം നിരവധി പേർക്ക് സൗദിയെന്ന വിദേശ സ്വപ്നം ഉപേക്ഷിക്കേണ്ടി വന്നെങ്കിലും ഇന്നും മലയാളികൾ ഉൾപ്പെടെ ലക്ഷക്കണക്കിന് പ്രവാസികളാണ് ഈ രാജ്യത്ത് ജോലി നോക്കുന്നത്. അതിൽ വ്യവസായികൾ മുതൽ ഗദ്ദാമകൾ വരെയുണ്ട്.\nലോകമെമ്പാടുമെന്ന പോലെ തന്നെ കോറോണ വൈറസ് സൗദി അറേബ്യയേയും വെറുതെ വിടാൻ തയ്യാറായിട്ടില്ല. എറ്റവും ഒടുവിടെ കണക്കുകൾ പ്രകാരം ഒരു ഇന്ത്യക്കാരൻ ഉൾപ്പെടെ 48 പേർക്ക് രോഗം പിടിപെട്ടിട്ടുണ്ടെന്നാണ് വിവരം. എന്നാൽ ഗൾഫ് രാജ്യങ്ങളിൽ രോഗം റിപ്പോർട്ട് ചെയ്തതിന് പിന്നാലെ സൗദിയിൽ നടപ്പാക്കിയതും കടുത്ത നിയന്ത്രണങ്ങളായിരുന്നു. രാജ്യത്തിന്റെ എല്ലാ അതിർത്തികളും അടച്ചും, വിമാന ഗതാഗതം നിരോധിച്ചും അധികൃതർ അത് നടപ്പാക്കുക തന്നെ ചെയ്തു.\nസൗദി തലസ്ഥാനമായ റിയാദിലെ അൽ നാദയിൽ ഹൗസ് ഡ്രൈവറായി ജോലി ചെയ്യുകയാണ് ഞാൻ. കഴിഞ്ഞ ഏഴ് വർഷത്തിലേറെയായി സൗദിയിലുടെ വിവിധയിടങ്ങളിൽ ജോലി ചെയ്തിട്ടുണ്ട്. കൊറോണയെന്ന മഹാമാരി ലോകത്ത് ഭിതി പടർത്തുമ്പോൾ ഇക്കാലത്തിനിടയ്ക്ക് കാണത്ത കാഴ്ചകളാണ് ഞങ്ങൾക്കിവിടെ കാണാൻ കഴിയുന്നത്.\nനാട്ടിലെ ഹർത്താലിന് സമാനമായ അവസ്ഥയാണ് ഇപ്പോൾ സൗദിയിലെന്ന് പറയാം. കടകൾ ഒട്ടുമിക്കതും അടഞ്ഞുകിടക്കുന്നു. അവശ്യസാധനങ്ങൾക്ക് ഇപ്പോൾ വലിയ പ്രശ്നങ്ങളില്ല. സൂപ്പർ‌മാർക്കറ്റുകളും ഹോട്ടലുകളും തുറന്ന് പ്രവർത്തിക്കുന്നുണ്ട്. തിരക്ക് നന്നേ കുറവ്. ഹോട്ടലുകളിൽ ഭക്ഷണ സാധനങ്ങൾ ലഭിക്കുന്നുണ്ട്. എന്നാൽ അവിടെ ഇരുന്ന് ഭക്ഷണം കഴിക്കാൻ ഉള്ള സൗകര്യങ്ങളില്ല. പാഴ്സൽ വാങ്ങാം, വീട്ടിലേക്ക് പോവാം അതാണ് അവസ്ഥ. പത്തോ പതിനഞ്ചോ പേരിൽ അധികം കൂടി നിൽക്കരുത് എന്നും നിർദേശമുണ്ട്.\nശനിയാഴ്ച മുതൽ ടാക്സികളും ബസ്സുകളും ട്രെയിനുകളും ഉൾപ്പെടെ പൊതു യാത്രാ സൗകര്യങ്ങൾ എല്ലാം നിർ‌ത്തലാക്കിയിട്ടുണ്ട്. നാട്ടിൽ നിന്ന് ലഭിക്കുന്ന വിവരങ്ങൾ പോലെതന്നെയാണ് ഇപ്പോൾ സൗദിയിലും നിയന്ത്രണങ്ങൾ പുരോഗമിക്കുന്നത്. കടകളിൽ സാമന്യം തല്ല തിരക്കാണ് ഇതിന് ശേഷം, സാധനങ്ങള് വാങ്ങിവയ്ക്കാനുള്ള ശ്രമമാണ് എല്ലായിടത്തും.\nവീട്ടിലുള്ള കുട്ടികളെ സ്കൂളിൽ വിടുക, പിന്നീട് മുതിർന്നവരെ ഓഫീസിൽ കൊണ്ടാക്കുക. ഷോപ്പിങ്ങിന് ഫാമിലിയുമായി പുറത്ത് പോവുക എന്നതാണ് സാധാരണയായി ഉണ്ടാവാറുള്ള ജോലി. വ്യാഴം വെള്ളി ദിവസങ്ങളാണ് ഇതുണ്ടാവാറ്. എന്നാൽ ഇപ്പോൾ കുടുംബങ്ങള് അതിന് പോലും പുറത്തിറങ്ങുന്നില്ല. അത് കൊണ്ട് തന്നെ ഇപ്പോൾ ജോലി പകുതിയും ഇല്ലെന്ന് തന്നെ പറയാം. കാരണം സ്കൂളുകൾ എല്ലാം അടച്ചിട്ടിരിക്കുകയാണ്. സർക്കാർ ഓഫീസുകളും പ്രവർത്തിക്കുന്നില്ല. വീട്ടിലുള്ള പെൺകുട്ടി ഒരു സ്വകാര്യ സ്ഥാപനത്തിൽ ജോലിചെയ്യുന്നുണ്ട് അവൾ മാത്രമാണ് ഇപ്പോൾ പോവുന്നത്.\nസൗദിയിൽ ജോലി ചെയ്യുന്ന മലയാളി ഡ്രൈവർമാരുടെ ഒത്തുചേരൽ സ്ഥലമാണ് സൂപ്പർമാർക്കറ്റുകളുടെയും റസ്റ്റോറന്റുകളുടെയും പാർക്കിങ്ങ് ഏരിയകൾ. മലയാളികൾ ഉൾപ്പെടെ നിരവധി പേരെ ഇവിടെ കാണാനാവും. പലപ്പോഴും പാർക്കിങ്ങിന് അവസരം പോലും ലഭിക്കാറില്ല. എന്നാൽ കൊറോണ നിയന്ത്രണങ്ങൾ വന്നതോടെ ഇവിടങ്ങൾ എല്ലാം വിജനമായി കിടക്കുകയാണ്. ആരും ഇല്ലാത്ത അവസ്ഥ. റോഡുകളിലും തിരക്ക് നന്നേ കുറവ്. നിയന്ത്രണങ്ങൾ നടപ്പാക്കാൻ പോലീസ് നന്നായി ഇടപെടുന്നുണ്ട്. അവശ്യ സാധനങ്ങൾ വിൽക്കുന്ന കടകൾ അല്ലാതെ മറ്റ് കടകൾ തുറക്കരുത് എന്നാണ് നിർദ്ദേശം ഇത്തരം കടകൾക്ക് തിരഞ്ഞ് പിടിച്ച് പിഴചുമത്തി വരികയാണ്. പള്ളികളിൽ നമസ്കാരങ്ങൾ നിരോധിക്കുകയും അടച്ചിടുകയും ചെയ്തതോടെ പ്രാർത്ഥനയ്ക്ക് വേണ്ടി പുറത്തിറങ്ങിയിരുന്നവരും ഇപ്പോള് വീട്ടിൽ കഴിച്ച് കൂട്ടുകയാണ്. പ്രദേശത്തെ ആശുപത്രികൾ, ക്ലിനിക്കുകൾ എന്നിവ പ്രവർത്തിക്കുന്നുണ്ട്. തിരക്ക് കുറവാണെങ്കിലും അവ പ്രവർത്തിച്ച് വരുന്നുണ്ട്.\nനിലവിൽ കടുത്ത നിയന്ത്രണങ്ങൾ തന്നെയാണ് നടക്കുന്നത്. എന്നാൽ പ്രശ്നങ്ങൾ ഒന്നും അനുഭവപ്പെട്ടില്ല. പക്ഷേ ഇതേ സ്ഥിതി തുടരുകയും ലോകത്തെ മറ്റിടങ്ങളിൽ നിന്നുള്ള വാർത്തകളും കാണുമ്പോൾ ഭയം തന്നെയാണ് നിലനിൽക്കുന്നത്. ദിവസങ്ങൾ പിന്നിടുമ്പോൾ എന്തായിരിക്കും അവസ്ഥ എന്ന് ഇപ്പോൾ പറയാനാവാത്ത സ്ഥിതിയാണ്.


കുട്ടി സ്റ്റോറിക്ക് ശേഷം വാതി പാട്ടുമായി വിജയും അനിരുദ്ധും; മാസ്റ്റര് രണ്ടാം ഗാനം പുറത്തുവിട്ടു | DoolNews\nകുട്ടി സ്റ്റോറിക്ക് ശേഷം വാതി പാട്ടുമായി വിജയും അനിരുദ്ധും; മാസ്റ്റര് രണ്ടാം ഗാനം പുറത്തുവിട്ടു\nTuesday, 10th March 2020, 5:08 pm\nചെന്നൈ: കുട്ടി സ്റ്റോറിക്ക് ശേഷം വിജയ് ചിത്രം മാസ്റ്ററിലെ രണ്ടാമത്തെ ഗാനം പുറത്തുവിട്ടു. വാതി പാട്ട് എന്ന് പേരിട്ടിരിക്കുന്ന ഗാനം ഒരു ഡപ്പാം കുത്ത് ഗാനമായിട്ടാണ് ഒരുക്കിയിരിക്കുന്നത്.\nഗാനബാലചന്ദര് ആണ് ഗാനം ആലപിച്ചിരിക്കുന്നത്. അനിരുദ്ധാണ് ചിത്രത്തിനായി സംഗീത സംവിധാനം.\nബോക്സ് ഓഫീസില് വലിയ വിജയമായി തീര്‍ന്ന കൈതിയ്ക്ക് ശേഷം ലോകേഷ് കനകരാജ് സംവിധാനം ചെയ്യുന്ന ചിത്രമാണ് മാസ്റ്റര്.\nഹൗ ഓള്‍ഡ് ആര് യു എന്ന സിനിമയില് നിന്നും പിന്‍മാറണമെന്ന തരത്തില് ദിലീപ് തന്നോട് സംസാരിച്ചു; മൊഴിയിലുറച്ച് കുഞ്ചാക്കോ ബോബന്\nചിത്രത്തില് രവിചന്ദര് ശന്തനു ഭാഗ്യരാജ്, മാളവിക മോഹനന്, ആന്‍ഡ്രിയ ജെറീമിയ എന്നിവര് പ്രധാന കഥാപാത്രത്തെ അവതരിപ്പിക്കുന്നു. ചിത്രത്തില് കോളേജ് പ്രൊഫസറുടെ വേഷമാണ് വിജയ് ചെയ്യുന്നത്. ദല്‍ഹി, കര്‍ണ്ണാടക, ചെന്നൈ എന്നിവിടങ്ങളിലാണ് സിനിമയുടെ ചിത്രീകരണമുണ്ടായത്.


വെള്ളമുണ്ട: വ്യാജ ആര്.ടി.പി.സി.ആര് സര്‍ട്ടിഫിക്കറ്റ് നിര്‍മ്മിച്ചു നല്‍കിയയാള് അറസ്റ്റിലായി. വയനാട് വെള്ളമുണ്ട എട്ടേനാലിലെ ചേമ്പ്ര ട്രാവല്‍സ് ആൻഡ് ടൂറിസം എന്ന ജനസേവന കേന്ദ്രം ഉടമ ഇണ്ടേരി വീട്ടില് രഞ്ജിത്ത് ആണ് അറസ്റ്റിലായത്. കര്‍ണ്ണാടക പൊലീസാണ് ഇയാളെ അറസ്റ്റ് ചെയ്തത്.\nവ്യാജ ആര്.ടി.പി.സി.ആര് സര്‍ട്ടിഫിക്കറ്റ് ഉപയോഗിച്ച് കര്‍ണ്ണാടകയിലേക്ക് കടന്ന രണ്ട് പേരെ ബീച്‌നഹള്ളി പൊലീസ് നേരത്തെ അറസ്റ്റ് ചെയ്തിരുന്നു. വെള്ളമുണ്ട എട്ടേനാല് സ്വദേശികളായ അറക്ക ജാബിര് (27), തച്ചയില് ഷറഫുദ്ദീന് (53) എന്നിവരാണ് കഴിഞ്ഞ ദിവസം പൊലീസ് പരിശോധനയില് പിടിയിലായത്. തുടർന്നാണ് അന്വേഷണം സര്‍ട്ടിഫിക്കറ്റ് നിര്‍മ്മിച്ചു നല്‍കിയ രഞ്ജിത്തിലേക്ക് എത്തിയത്.\nജനസേവന കേന്ദ്രത്തില് പൊലീസ് പരിശോധന നടത്തുകയും ചെയ്തു. തീയ്യതി 23/08/2021 വാർത്തകൾ തൊഴിൽ വാർത്തകൾ വേഗം ലഭിക്കാൻ ഗ്രൂപ്പിൽ അംഗം ആകുക.


JioPhone Next: ജിയോഫോൺ നെക്സ്റ്റ്: ഇന്ത്യക്കായി നിര്‍മിച്ച ബജറ്റ് ഫോൺ; വാട്സാപ്പിലും ഓർഡർ ചെയ്യാം| JioPhone Next A Budget Smart Phone Made for India Unboxing in Photos – News18 Malayalam\nHome » photogallery » money » TECH JIOPHONE NEXT A BUDGET SMART PHONE MADE FOR INDIA UNBOXING IN PHOTOS TRANSPG\nJioPhone Next: ജിയോഫോൺ നെക്സ്റ്റ്: ഇന്ത്യക്കായി നിര്‍മിച്ച ബജറ്റ് ഫോൺ; വാട്സാപ്പിലും ഓർഡർ ചെയ്യാം\nജിയോയും ഗൂഗിളും ചേർന്ന് വികസിപ്പിച്ച ജിയോഫോൺ നെക്സ്റ്റ് ഈ ദീപാവലി മുതൽ വാങ്ങാൻ ലഭ്യമാകും. JioMart, jio.com എന്നിവയിൽ ഓർഡറുകൾക്കായി സ്മാർട്ട്ഫോൺ ലഭ്യമാകും, കൂടാതെ വാട്സാപ്പിലും സ്മാർട്ട്ഫോൺ ഓർഡർ ചെയ്യാം\n| October 31, 2021, 10:40 IST\nറിലയൻസ് ജിയോയുടെ ഏറ്റവും പ്രതീക്ഷയോടെ കാത്തിരിക്കുന്ന ജിയോഫോൺ നെക്സ്റ്റ് സ്മാർട്ട്‌ഫോണിലേക്ക് നോക്കൂ. ഗൂഗിളുമായി സഹകരിച്ച് വികസിപ്പിച്ച ഈ സ്മാർട്ട് ഫോൺ ആൻഡ്രോയിഡ് അടിസ്ഥാനമാക്കിയുള്ള പ്രഗതി ഒഎസിലാണ് പ്രവർത്തിക്കുന്നത്. (Image: Soumyadip Choudhury / News18)\nജിയോഫോൺ നെക്‌സ്റ്റിന്റെ പാക്കേജിംഗിൽ സ്മാർട്ട്‌ഫോണിന് പുറമെ ഒരു ചാർജറും ലഘുലേഖയും ഉൾപ്പെടുന്നു. ഇവിടെ, ഒരു നീല വർണത്തിലുള്ള വേരിയന്റാണ് ഉള്ളത്. (Image: Soumyadip Choudhury / News18)\nJioPhone Next- ഒന്നിലധികം പ്രാദേശിക ഭാഷകൾ സപ്പോർട്ട് ചെയ്യും. ചിലതിൽ ബംഗ്ലാ, ഹിന്ദി, ഉറുദു, കന്നഡ എന്നിവയും മറ്റും ഉൾപ്പെടുന്നു. (Image: Soumyadip Choudhury / News18)\nഓട്ടോമാറ്റിക് സോഫ്റ്റ്‌വെയർ അപ്‌ഗ്രേഡുകളുമായാണ് ജിയോഫോൺ നെക്സ്റ്റ് വരുന്നത്. നേരത്തെ സൂചിപ്പിച്ചതുപോലെ, ഇത് ആൻഡ്രോയിഡ് അടിസ്ഥാനമാക്കിയുള്ള പ്രഗതി ഒഎസിലാണ് പ്രവർത്തിക്കുന്നത്. (Image: Soumyadip Choudhury / News18)\nJioPhone Next ഇപ്പോഴും 3.5mm ഓഡിയോ ജാക്ക് നിലനിർത്തുന്നു. (Image: Soumyadip Choudhury / News18)\nജിയോഫോൺ നെക്‌സ്റ്റിലെ പിൻ ക്യാമറ മൊഡ്യൂളിൽ എൽഇഡി ഫ്ലാഷും ഉൾപ്പെടുന്നു. (Image: Soumyadip Choudhury / News18)\nതാഴെയായി, JioPhone Nextന്റെ ചാർജിംഗിനായി ഒരു മൈക്രോ USB പോർട്ടുമുണ്ട്. ബ്ലൂടൂത്ത് v4.1, Wi-Fi, ഡ്യുവൽ സിം (നാനോ) സ്ലോട്ടുകൾ എന്നിവ മറ്റ് കണക്റ്റിവിറ്റി ഓപ്ഷനുകളിൽ ഉൾപ്പെടുന്നു. (Image: Soumyadip Choudhury / News18)\n5.45-ഇഞ്ച് HD+ (720x1,440 പിക്സലുകൾ) ഡിസ്പ്ലേയാണ് ലഭിക്കുക. 8 മെഗാപിക്‌സൽ സെൽഫി ക്യാമറയാണ് ജിയോഫോൺ നെക്‌സ്റ്റിലുള്ളത്. . (Image: Soumyadip Choudhury / News18)\nപിൻ പാനൽ നീക്കം ചെയ്യാവുന്നതാണ്. ജിയോഫോൺ നെക്സ്റ്റ് 3500 എംഎഎച്ച് ബാറ്ററിയാണ് വഹിക്കുന്നത്. (Image: Soumyadip Choudhury / News18)\nJioPhone Nextൽ എടുത്ത നൈറ്റ് മോഡ് ഫോട്ടോ ഇതാ. t. (Image: Soumyadip Choudhury / News18)\nJioPhone Next-ൽ 13 മെഗാപിക്സൽ ക്യാമറയിൽ എടുത്ത ചിത്രങ്ങൾ. ഇടത് വശം HDR ഉപയോഗിച്ച് ചിത്രം ഹൈലൈറ്റ് ചെയ്യുന്നു. മറ്റൊന്ന് എച്ച്ഡിആർ ഇല്ലാതെയാണ് ചിത്രീകരിച്ചിരിക്കുന്നത്. (Image: Soumyadip Choudhury / News18)\nപഴയ-തലമുറ ജിയോഫോണും ഏറ്റവും പുതിയ JioPhone നെക്സ്റ്റ് നോക്കൂ.


2021 ഇന്നോവ ക്രിസ്റ്റ ഫെയ്‌സ്‌ലിഫ്റ്റിന്റെ ബ്രോഷർ വിവരങ്ങൾ പുറത്ത് - Malayalam DriveSpark\n30 min ago കാര് കെയര് സേവനങ്ങള് ഇനി വീട്ടുപടിക്കല്; 'കെയര് അറ്റ് ഹോം' പദ്ധതിയുമായി എംജി\n40 min ago മാറ്റങ്ങളിലൂടെ സൂപ്പർ കബ് 125, 2022 മോഡലുമായി ഹോണ്ട വിപണിയിൽ\n1 hr ago ബിഎംഡബ്ല്യു നിരയിലെ എൻട്രി ലെവൽ കാർ; 220i M സ്പോർട്ടിന്റെ റിവ്യൂ വിശേഷങ്ങൾ\n3 hrs ago മിനിയേച്ചർ ബൈക്കുകളിലെ അതിസുന്ദരൻ; പുതുമകളുമായി ഹോണ്ട മങ്കി 125\nNews ജമ്മുകാശ്മീർ; പ്രധാനമന്ത്രി വിളിച്ച് ചേർത്ത സർവ്വകക്ഷി യോഗത്തിൽ ഗുപ്കർ സഖ്യ നേതാക്കൾ പങ്കെടുക്കും\n2021 ഇന്നോവ ക്രിസ്റ്റ ഫെയ്‌സ്‌ലിഫ്റ്റിന്റെ ബ്രോഷർ വിവരങ്ങൾ പുറത്ത്\nPublished: Wednesday, October 14, 2020, 13:03 [IST]\nആദ്യ തലമുറ ടൊയോട്ട ഇന്നോവ എം‌പി‌വി 11 വർഷത്തേക്ക് പതിവ് അപ്‌ഡേറ്റുകളോടെ ശ്രേണി ഭരിച്ചിരുന്നു. രണ്ടാം തലമുറ മോഡൽ ക്രിസ്റ്റ എന്ന പേരിൽ 2016 -ൽ അവതരിപ്പിക്കുകയും ചെയ്തു.\nഇപ്പോൾ മറ്റൊരു അപ്‌ഡേറ്റിനുള്ള സമയമായിരിക്കുകയാണ്, കൂടാതെ 2021 ടൊയോട്ട ഇന്നോവ ക്രിസ്റ്റ തെക്ക് കിഴക്കൻ ഏഷ്യൻ രാജ്യങ്ങളായ തായ്‌ലന്‍ഡ്, വിയറ്റ്നാം, ഇന്തോനേഷ്യ, എന്നിവിടങ്ങളിൽ ലോഞ്ച് ചെയ്യുന്നതിന് മുമ്പായി സജീവമായി പരീക്ഷിച്ചു കൊണ്ടിരിക്കുകയാണ്.\n2021 ടൊയോട്ട ഇന്നോവ ക്രിസ്റ്റ തുടക്കത്തിൽ ഇന്തോനേഷ്യൻ വിപണിയിലെത്തും, അവിടെ ഡീലർഷിപ്പുകളിലേക്കുള്ള ഡെസ്പാച്ച് ആരംഭിച്ചു. ഈ വർഷാവസാനം അല്ലെങ്കിൽ 2021 -ന്റെ തുടക്കത്തിൽ ഇത് ഇന്ത്യയിൽ സമാരംഭിക്കും. ഇന്ത്യ-സ്പെക്ക് ഇന്നോവ ക്രിസ്റ്റ ഫെയ്‌സ്‌ലിഫ്റ്റ് ചുവടെയുള്ള ബ്രോഷറിലും ചിത്രങ്ങളിലും കാണുന്നതിനു സമാനമായിരിക്കും.\nMOST READ: പുതിയ ചട്ടങ്ങൾ പാരയായി; റോൾസ് റോയ്‌സ് ഇലുമിനേറ്റഡ് സ്പിരിറ്റ് ഓഫ് എക്സ്റ്റസി ബാഡ്‌ജുകൾക്ക് നിരോധനം\nനിരവധി എക്സ്റ്റീരിയർ, ഇന്റീരിയർ അപ്‌ഡേറ്റുകൾ ഇന്നോവ ക്രിസ്റ്റയ്ക്ക് ലഭിക്കുന്നു. എന്നിരുന്നാലും, പുതിയ ബി‌എസ് VI എമിഷൻ മാനദണ്ഡങ്ങൾ പാലിക്കുന്നതിനായി അടുത്തിടെ അപ്‌ഡേറ്റുചെയ്‌തതിനാൽ ഇന്ത്യൻ വിപണിയിലെ എഞ്ചിൻ സവിശേഷതകൾ മാറ്റമില്ലാതെ തുടരും.\nബാഹ്യ അപ്‌ഡേറ്റുകളിൽ പുതുക്കിയ ഫ്രണ്ട് ഫാസിയ ഉൾപ്പെടുന്നു. ഹെക്സഗണൽ ആകൃതിയിലുള്ള ഗ്രില്ല് രൂപകൽപ്പന നിലനിർത്തിയിരിക്കുന്നു, എന്നാൽ ഇത് ഇപ്പോൾ കൂടുതൽ പരിഷ്കൃതവും ഷാർപ്പുമായ എഡ്ജുകൾ വഹിക്കുന്നു.\nMOST READ: പരസ്യ ചിത്രീകരണത്തിനിടെ മറകളില്ലാതെ ക്യാമറയിൽ പെട്ട് നിസ്സാൻ മാഗ്നൈറ്റ്\nപരിഷ്കരിച്ച ഗില്ല് സ്ലാറ്റുകൾക്ക് ക്രോം ചുറ്റുപാടുകൾ ലഭിക്കുന്നു. പുതിയ ഫ്രണ്ട് ബമ്പർ ഡിസൈൻ, ബമ്പറിലേക്ക് കൂടുതൽ സജ്ജമാക്കിയിരിക്കുന്ന ഫോഗ് ലാമ്പുകൾ, പുതിയ എൽഇഡി പ്രൊജക്ടർ ഹെഡ്‌ലാമ്പുകൾ എന്നിവയും ഇന്നോവ ഫെയ്‌സ്‌ലിഫ്റ്റിലുണ്ട്.\nപുതിയ ബാഹ്യ കളർ ഓപ്ഷനുകളും നിർമ്മാതാക്കൾ ചേർത്തിട്ടുണ്ട്. എൽഇഡി റാപ്എറൗണ്ട് ടെയിൽ ലാമ്പുകളുമായി പിൻ രൂപകൽപ്പന മാറ്റമില്ലാതെ തുടരുന്നു.\n2021 ടൊയോട്ട ഇന്നോവ ക്രിസ്റ്റയ്ക്ക് പുതിയ അലോയി വീലുകളും ലഭിക്കും, അത് സ്റ്റാൻഡേർഡ് സിൽവർ കളറിലോ വേരിയന്റിനെ ആശ്രയിച്ച് ഡാർക്ക് ഫിനിഷിലോ വാഗ്ദാനം ചെയ്യും.\nആൻഡ്രോയിഡ് ഓട്ടോ, ആപ്പിൾ കാർപ്ലേ, 9.0 ഇഞ്ച് ടച്ച്‌സ്‌ക്രീൻ ഇൻഫോടെയ്ൻമെന്റ് സിസ്റ്റം, പുതുക്കിയ സീറ്റുകൾ, മറ്റ് ക്യാബിൻ അപ്‌ഡേറ്റുകൾ എന്നിവ ഉപയോഗിച്ച് വാഹന നിർമ്മാതാക്കൾ ഫെയ്‌സ്‌ലിഫ്റ്റിൽ ചില പുനരവലോകനങ്ങൾ കൊണ്ടുവന്നു. ടോപ്പ് വേരിയന്റുകളിൽ 360 ഡിഗ്രി ക്യാമറ പാർക്ക് അസിസ്റ്റിനൊപ്പം വയർലെസ് ചാർജിംഗും ടൊയോട്ട ഓഫർ ചെയ്യാം.\nMOST READ: കൗതുക കാഴ്ച്ച; റോഡിൽ ഡ്രൈവറില്ലാതെ ഓടുന്ന പ്രീമിയർ പദ്മിനി -വൈറൽ വീഡിയോ\n2021 ടൊയോട്ട ഇന്നോവ ക്രിസ്റ്റ എഞ്ചിൻ അല്ലെങ്കിൽ ട്രാൻസ്മിഷൻ ഓപ്ഷനുകളിൽ മാറ്റമൊന്നും കാണില്ല. 166 bhp കരുത്തും 245 Nm torque ഉം ഉത്പാദിപ്പിക്കുന്ന 2.7 ലിറ്റർ പെട്രോൾ എഞ്ചിനാണ് നിലവിലെ ഇന്നോവയുടെ ഹൃദയം.\n2.4 ലിറ്റർ ഡീസൽ എഞ്ചിൻ 150 bhp കരുത്തും മാനുവൽ ട്രാൻസ്മിഷനുമായി ഇണചേരുമ്പോൾ 343 Nm torque ഉം പുറപ്പെടുവിക്കുന്നു, ഓട്ടോമാറ്റിക് പതിപ്പ് 360 Nm torque സൃഷ്ടിക്കുന്നു.\nപെട്രോൾ, ഡീസൽ എഞ്ചിനുകൾ മാനുവൽ, ഓട്ടോമാറ്റിക് ട്രാൻസ്മിഷൻ ഓപ്ഷനുകൾ വാഗ്ദാനം ചെയ്യുന്നു. കിജാങ് ഇന്നോവ എന്നറിയപ്പെടുന്ന ഇന്തോനേഷ്യൻ വിപണികളിൽ 2.0 ലിറ്റർ പെട്രോൾ, 2.4 ലിറ്റർ ഡീസൽ എഞ്ചിൻ എന്നിവ ഫെയ്‌സ്‌ലിഫ്റ്റിൽ തുടരും.\nഇന്ത്യയിൽ ടൊയോട്ട ഇന്നോവയുടെ വിൽപ്പന നേരിയ തരത്തിൽ ഇടിഞ്ഞു. 2020 -ൽ ജനുവരി മുതൽ സെപ്റ്റംബർ വരെയുള്ള കാലയളവിൽ ഇന്നോവയുടെ വിൽപ്പന ഏകദേശം 24,000 യൂണിറ്റാണ്.\n2019 -ൽ ഇതേ കാലയളവുമായി താരതമ്യപ്പെടുത്തുമ്പോൾ ഇത് വിൽപ്പനയിൽ 50 ശതമാനത്തിലധികം കുറവാണ്. വരും മാസങ്ങളിൽ വിൽപ്പന വർധിപ്പിക്കാൻ കമ്പനിയെ ഫെയ്‌സ്‌ലിഫ്റ്റഡ് ഇന്നോവ സഹായിക്കും.\n2021 Toyota Innova Brochure Leaked Ahead Of Launch. Read in Malayalam.


സ്‌കൂള് കലോത്സവത്തിനു നാളെ കൊടിയേറ്റം | Keralabhooshanam.com | Breaking News, Latest News, Kerala, India and World news\nBy web desk on 15/01/2017 Comments Off on സ്‌കൂള് കലോത്സവത്തിനു നാളെ കൊടിയേറ്റം\nകണ്ണൂര്: സ്‌കൂള് കലോത്സവത്തിനു കണ്ണൂര് ഒരുങ്ങി. സംസ്ഥാന സ്‌കൂള് കലോത്സവം പൊലീസ് മൈതാനത്തു നാളെ നാലിനു മുഖ്യമന്ത്രി പിണറായി വിജയന് ഉദ്ഘാടനം ചെയ്യും. മന്ത്രി സി.രവീന്ദ്രനാഥ് അധ്യക്ഷത വഹിക്കും. ഗായിക കെ.എസ്.ചിത്രയെ ആദരിക്കും. അന്‍പത്തിയേഴാം കലോത്സവത്തെ പ്രതിനിധീകരിച്ചു 57 സംഗീതാധ്യാപകര് സ്വാഗതഗാനം ആലപിക്കും.\nപ്രധാന വേദിയായ പൊലീസ് മൈതാനത്തെ ‘നിള’യില് നാളെ 9.30നു പൊതുവിദ്യാഭ്യാസ ഡയറക്ടര് കെ.വി.മോഹന്‍കുമാര് പതാക ഉയര്‍ത്തും. 10നു റജിസ്‌ട്രേഷന്. ഘോഷയാത്ര 2.30നു സെന്റ് മൈക്കിള്‍സ് ആംഗ്ലോ ഇന്ത്യന് ഹയര് സെക്കന്‍ഡറി സ്‌കൂള് പരിസരത്തു നിന്ന് ആരംഭിക്കും.\nസ്റ്റേഡിയം കോര്‍ണറിലെ ‘മയ്യഴി’ വേദിയില് 17 മുതല് 22 വരെ സാംസ്‌കാരിക പരിപാടികള് നടക്കുമെന്നും മന്ത്രി രാമചന്ദ്രന് കടന്നപ്പള്ളി, മേയര് ഇ.പി.ലത, ജില്ലാ പഞ്ചായത്ത് പ്രസിഡന്റ് കെ.വി.സുമേഷ്, പൊതുവിദ്യാഭ്യാസ അഡീഷനല് ഡയറക്ടര് ജസ്സി ജോസഫ് എന്നിവര് അറിയിച്ചു.\nകലോത്സവത്തില് ചാംപ്യന്‍മാരാകുന്ന ടീമിനു സമ്മാനിക്കുന്ന 117.5 പവന് സ്വര്‍ണക്കപ്പ് ജില്ലാ അതിര്‍ത്തിയായ മാഹിപ്പാലത്തില് സംഘാടക സമിതി ഭാരവാഹികള് ഏറ്റുവാങ്ങി. വിവിധയിടങ്ങളിലെ സ്വീകരണച്ചടങ്ങുകള്‍ക്കു ശേഷം കപ്പ് ട്രഷറിയിലേക്കു മാറ്റി.\nനദികളുടെ പേരിലുള്ള 20 വേദികളിലെ 232 ഇനങ്ങളിലായി 12,000 വിദ്യാര്‍ഥികള് മത്സരിക്കും. സമാപന സമ്മേളനം 22നു വൈകിട്ട് നാലിനു പ്രതിപക്ഷനേതാവ് രമേശ് ചെന്നിത്തല ഉദ്ഘാടനം ചെയ്യും. 2.10കോടി രൂപയാണു കലോത്സവത്തിനു ചെലവു പ്രതീക്ഷിക്കുന്നത്.\nസ്‌കൂള് കലോത്സവത്തിനു നാളെ കൊടിയേറ്റം added by on 15/01/2017


Metro Vaartha - അഫ്ഗാനിലെ ആശുപത്രിയിൽ താലിബാന്‍റെ ചാവേറാക്രമണം; 20 മരണം\nJune 2020 - 4:21 am IST\nഅഫ്ഗാനിലെ ആശുപത്രിയിൽ താലിബാന്‍റെ ചാവേറാക്രമണം; 20 മരണം\nതെക്കൻ അഫ്ഗാനിസ്ഥാനിലുള്ള സബൂൽ പ്രവിശ്യയുടെ തലസ്ഥാനമായ ഖലാത്ത് നഗരത്തിലെ ആശുപത്രിക്ക് സമീപത്ത് വച്ച് സ്ഫോടകവസ്തുക്കൾ നിറച്ച ട്രക്ക് പൊട്ടിത്തെറിക്കുകയായിരുന്നു.\nകാബൂൾ: അഫ്ഗാനിസ്ഥാനിൽ താലിബാൻ നടത്തിയ ചാവേർ ആക്രമണത്തിൽ 20 പേർ കൊല്ലപ്പെട്ടു. സ്ഫോടനത്തിൽ 95 പേർക്ക് പരുക്കേറ്റു. തെക്കൻ അഫ്ഗാനിസ്ഥാനിലുള്ള സബൂൽ പ്രവിശ്യയുടെ തലസ്ഥാനമായ ഖലാത്ത് നഗരത്തിലെ ആശുപത്രിക്ക് സമീപത്ത് വച്ച് സ്ഫോടകവസ്തുക്കൾ നിറച്ച ട്രക്ക് പൊട്ടിത്തെറിക്കുകയായിരുന്നു.\nആശുപത്രിയിലെ ഡോക്റ്റർമാരും രോഗികളും അടക്കമുള്ളവരാണ് കൊല്ലപ്പെട്ടത്. സ്ത്രീകളും കുട്ടികളും ചികിത്സയിലുണ്ടായിരുന്ന രോഗികളും അടക്കമുള്ളവർക്ക് ഗുരുതര പരുക്കേറ്റിട്ടുണ്ട്. സ്ഫോടനത്തിന്‍റെ ആഘാതത്തിൽ ആശുപത്രി കെട്ടിടം പൂർണമായി തകർന്നു.\nചെറിയ ട്രക്കിൽ വലിയ അളവിൽ സ്ഫോടക വസ്തുക്കൾ നിറച്ചാണ് ആക്രമണം നടത്തിയതെന്ന് പ്രതിരോധ മന്ത്രാലയം ഉദ്യോഗസ്ഥർ വ്യക്തമാക്കി. അതേസമയം, സർക്കാറിന്‍റെ രഹസ്യാന്വേഷണ ഉദ്യോഗസ്ഥരെ ലക്ഷ്യമിട്ടാണ് ആക്രമണം നടത്തിയതെന്ന് താലിബാൻ പ്രതികരിച്ചു. ഇക്കഴിഞ്ഞ ചൊവ്വാഴ്ച പ്രസിഡന്‍റ് അഷ്റഫ് ഗനി പങ്കെടുത്ത തെരഞ്ഞെടുപ്പ് റാലിക്ക് നേരെ നടന്ന ആക്രമണത്തിൽ 26 പേർ കൊല്ലപ്പെട്ടിരുന്നു.


In Kundara Girl death case police have taken mother in custody | കുണ്ടറയിലെ പത്തുവയസ്സുകാരിയെ പീഡിപ്പിച്ചത് അച്ഛനോ...?? അമ്മയടക്കം ആറുപേര് കസ്റ്റഡിയില്..!! - Malayalam Oneindia\n14 min ago ഇത് തീക്കളി, കര്‍ഷകരെ തൊട്ടത് ജനാധിപത്യവിരുദ്ധമെന്ന് അമരീന്ദര്, ആ കളി വേണ്ടെന്ന് ഖട്ടാര്\n18 min ago കേരളത്തിന്റെ മാംഗോ സിറ്റി;മുതലമടയിൽ മാങ്ങ വിളവെടുപ്പ് തുടങ്ങി.. പ്രതീക്ഷയോടെ കർഷകർ\n20 min ago ബെംഗളൂരുവില് 10 വയസുകാരിയെ പൂജാരി പീഡിപ്പിച്ചു; കത്വ സംഭവം ആവര്‍ത്തിക്കുന്നുവെന്ന് പ്രചാരണം\nകുണ്ടറയിലെ പത്തുവയസ്സുകാരിയെ പീഡിപ്പിച്ചത് അച്ഛനോ...?? അമ്മയടക്കം ആറുപേര് കസ്റ്റഡിയില്..!!\nUpdated: Thu, Mar 16, 2017, 13:08 [IST]\nകൊല്ലം: കുണ്ടറയില് പത്ത് വയസ്സുകാരിയായ പെണ്‍കുട്ടി പീഡനത്തിന് ഇരയായി മരിച്ച സംഭവത്തില് അച്ഛന്റെ പങ്ക് പോലീസ് പുനരന്വേഷിക്കുന്നു. പെണ്‍കുട്ടിയെ സ്വന്തം പിതാവ് തന്നെയാണ് പീഡിപ്പിച്ചത് എന്ന കേസാണ് പോലീസ് പുനരന്വേഷിക്കുക. അതേസമയം പെണ്‍കുട്ടിയുടെ അമ്മയും ബന്ധുക്കളും ഉള്‍പ്പെടെ ആറു പേരെ പോലീസ് കസ്റ്റഡിയിലെടുത്തിട്ടുണ്ട്.\nRead Also: മിഷേലിന്റെ മരണ ശേഷവും 12 മെസ്സേജുകളയച്ചു..!! ക്രോണിന്റെ ഫോണ് രഹസ്യങ്ങളുടെ വാതില് തുറക്കുന്നു.. !!\nRead Also: ഉത്തര്‍പ്രദേശില് രാജ്‌നാഥ് സിംഗ് തന്നെ മുഖ്യമന്ത്രി..! ലക്ഷ്യം അടുത്ത ലോക്‌സഭാ തിരഞ്ഞെടുപ്പ്..!!\nകുണ്ടറയില് മരിച്ച നിലയില് കാണപ്പെട്ട പെണ്‍കുട്ടി ക്രൂരമായ പീഡനത്തിന് ഇരയായതായി പോസ്റ്റ്‌മോര്‍ട്ടം റിപ്പോര്‍ട്ടില് പറയുന്നുണ്ട്. അച്ഛനെതിരെ മൂത്തകുട്ടി കോടതിയില് മൊഴി നല്‍കിയിരുന്നു. എന്നാലിയാളെ വ്യാജമായി പ്രതി ചേര്‍ത്തതാണെന്നാണ് പോലീസിന്റെ നിഗമനം.\nമൂത്ത കുട്ടി പുറത്ത് നിന്നുള്ള സമ്മര്‍ദത്തിന്റെ ഭാഗമായാണ് കോടതിയില് അച്ഛനെതിരെ മൊഴി നല്‍കിയതെന്നും പോലീസ് കരുതുന്നു.ഈ കുട്ടിയെ ഒരു തവണ കൂടി കൗണ്‍സിലിംഗിന് വിധേയമാക്കാനും പോലീസ് ആലോചിക്കുന്നുണ്ട്.\nപെണ്‍കുട്ടിയുടെ അമ്മയുടെ മൊഴിയില് പ്രകടമായ വൈരുദ്ധ്യമുണ്ടെന്നത് പോലീസിനെ കുഴയ്ക്കുന്നുണ്ട്. കുട്ടിയെ പീഡിപ്പിച്ചത് ആരാണെന്ന് ഇവര്‍ക്ക് അറിയാം എന്നാണ് പോലീസിന്റെ നിഗമനം.\nപെണ്‍കുട്ടിയുടെ അമ്മയും ബന്ധുക്കളും അന്വേഷണത്തോട് സഹകരിക്കുന്നില്ലെന്നും പോലീസ് പറയുന്നു. കഴിഞ്ഞ ദിവസമാണ് പെണ്‍കുട്ടിയുടെ ഒരു ബന്ധുവിനെക്കൂടി പോലീസ് കസ്റ്റഡിയിലെടുത്തത്.\nബുധനാഴ്ച വൈകിട്ടോടെ പെണ്‍കുട്ടിയുടെ അമ്മയേയും മുത്തച്ഛനേയും പോലീസ് കസ്റ്റഡിയിലെടുത്തു. ഇവരെ ചോദ്യം ചെയ്തു വരികയാണ്. പെണ്‍കുട്ടിയുടെ മരണവുമായി ഇവര്‍ക്ക് ബന്ധമുണ്ടോ എന്ന് വ്യക്തമായിട്ടില്ല.\nപോലീസ് കേസ് ജാഗ്രതയോടെ അന്വേഷിച്ചില്ലെന്ന് ആരോപണം ഉയര്‍ന്നിരുന്നു. കേസ് അന്വേഷണത്തില് വീഴ്ച വരുത്തിയ കുണ്ടറ സിഐ സാബുവിനെ നേരത്തെ സസ്‌പെന്‍ഡ് ചെയ്തിരുന്നു. ഇതിന് പിന്നലെ കുണ്ടറ എസ് ഐ രജീഷ് കുമാറിനേയും പുറത്താക്കി. നിലവിൽ പത്തംഗ പ്രത്യേക സംഘമാണ് കേസ് അന്വേഷിക്കുന്നത്.\nതിരുവനന്തപുരം മെഡിക്കല് കോളേജിലാണ് പെണ്‍കുട്ടിയുടെ പോസ്റ്റ്‌മോര്‍ട്ടം നടത്തിയത്. പെണ്‍കുട്ടി നിരന്തരമായി പീഡനത്തിന് ഇരയായതായി പോസ്റ്റ്‌മോര്‍ട്ടത്തില് കണ്ടെത്തിയിരുന്നു. റിപ്പോര്‍ട്ടിന്റെ പകര്‍പ്പ് ജനുവരി 16ന് തന്നെ പോലീസിന് ലഭിച്ചിട്ടുമുണ്ട്.റിപ്പോര്‍ട്ട് കയ്യില് കിട്ടി രണ്ട് മാസത്തോളം കഴിഞ്ഞിട്ടും അന്വേഷണം നടത്താനോ പ്രതിയോ അറസ്റ്റ് ചെയ്യാനോ പോലീസ് ശ്രമിച്ചിട്ടില്ല എന്നാണ് ആരോപണം.\nമരിച്ച പെണ്‍കുട്ടിയുടെ സ്വകാര്യഭാഗങ്ങളിലടക്കം ഇരുപത്തി രണ്ട് മുറിവുകളാണ് പോസ്റ്റ്‌മോര്‍ട്ടത്തില് കണ്ടെത്തിയിരിക്കുന്നത്. ഇത്രയം ക്രൂരമായ പീഡനം നടന്നുവെന്നതിന് തെളിവുള്ളപ്പോഴും പോലീസ് കാര്യമായ നടപടിയെടുത്തില്ല. വാളയാറിലേതിന് സമാനമായ വീഴ്ചയാണ് ഈ കേസിലും പോലീസിന് സംഭവിച്ചിരിക്കുന്നത്.\nവാളയാറിലെ മരിച്ച രണ്ട് പെണ്‍കുട്ടികളുടെ കേസിലെന്ന പോലെ കൊലപാതക സാധ്യത പോലും സംശയിക്കാവുന്ന കേസിലാണ് പോലീസിന്റെ ഈ കുറ്റകരമായ അനാസ്ഥ. രണ്ട് മാസം കഴിഞ്ഞിട്ടും പ്രത്യേക അന്വേഷണ സംഘത്തെ ഏര്‍പ്പെടുത്തിയത് പോലും കഴിഞ്ഞ ദിവസമാണ്. കുട്ടിയുടെ മരണത്തില് മനുഷ്യാവകാശ കമ്മീഷന് കേസ് രജിസ്റ്റര് ചെയ്തിട്ടുണ്ട്. പോലീസിന്റെ ഭാഗത്ത് നിന്നും വന്നിരിക്കുന്ന വീഴ്ച ഐജി അന്വേഷിക്കണമെന്ന് മനുഷ്യാവകാശ കമ്മീഷന് ഉത്തരവിട്ടു. മൂന്നാഴ്ചയ്ക്കകം റിപ്പോര്‍ട്ട് നല്‍കണം.\nrape death girl kollam suicide murder police case പീഡനം കൊലപാതകം ബലാത്സംഗം കുണ്ടറ പെൺകുട്ടി മരണം ആത്മഹത്യ പോസ്റ്റ്മോർട്ടം\nIn Kundara Girl death case police have taken mother in custody


Malayalam Video News - 'ജീവിതത്തിലെ സ്വപ്‌ന മുഹൂർത്തം' നാവിക സേനയിലെ ആദ്യ വനിതാ പൈലറ്റ് ശിവാംഗി |Shivangi becomes first woman pilot of indian navy | Life Malayalam Videos\nഹോം » വീഡിയോ » Life » shivangi-becomes-first-woman-pilot-of-indian-navy-ar\nLife14:15 PM December 02, 2019\nകൊച്ചി: ഇന്ത്യൻ പ്രതിരോധ ചരിത്രത്തിൽ പുതിയ അധ്യായം എഴുതി പെൺ കരുത്ത്. നാവികസേനയുടെ ചരിത്രത്തിലെ ആദ്യ വനിത പൈലറ്റായി ശിവാംഗി. കൊച്ചിയിൽ ദക്ഷിണ നാവിക കമാൻഡ് ആസ്ഥാനത്ത് നടന്ന ചടങ്ങിലാണ് ശിവാംഗി ഔദ്യോഗികമായി നാവികസേനയുടെ ഭാഗമായത്. ഇത് ജീവിതത്തിലെ സ്വപ്ന മുഹൂർത്തമെന്നായിരുന്നു ശിവാംഗിയുടെ പ്രതികരണം. നേവിയുടെ ആദ്യ വനിത പൈലറ്റായാണ് സബ് ലെഫ്റ്റനന്റ് ശിവാംഗി ചുമതലയേറ്റത്. കൊച്ചി നാവിക സേന ആസ്ഥാനത്ത് നടന്ന ചടങ്ങിൽ വൈസ് അഡ്മിറൽ കെ കെ ചൗള ശിവാംഗിയ്ക്ക് വിംഗ്സ് കൈമാറി. ബിഹാറിലെ മുസാഫർപൂർ സ്വദേശിനിയാണ് ശിവാംഗി. പഠനം പൂർത്തിയാക്കിയത് ഏഴിമല നാവിക അക്കാദമിയിൽ ആയിരുന്നു.\n'വിരട്ടൽ വേണ്ട വിജയാ; എണ്ണിയെണ്ണി പറയുന്നതിന് എണ്ണിയെണ്ണി മറുപടിയും പറയും'; മുഖ്യമന്ത്രിയോട് രമേശ് ചെന്നിത്തല


കോഴിക്കോട് ജില്ലയിൽ വിദേശത്ത് നിന്ന് വന്ന ആറ് പേർ ഉൾപ്പെടെ ഏഴു പേർക്ക് കൊവിഡ് | seven more people affected coronavirus in kozhikode\nകോഴിക്കോട് ജില്ലയിൽ വിദേശത്ത് നിന്ന് വന്ന ആറ് പേർ ഉൾപ്പെടെ ഏഴു പേർക്ക് കൊവിഡ്\nKozhikode, First Published 2, Jul 2020, 6:41 PM\nകോഴിക്കോട് ജില്ലയിൽ ഇന്ന് ഏഴ് പേർക്ക് കൊവിഡ് 19\nകോഴിക്കോട്: കോഴിക്കോട് ജില്ലയില് വിദേശത്ത് വന്ന ആറ് പേർ ഉൾപ്പെടെ ഏഴു പേർക്ക് ഇന്ന് കൊവിഡ് സ്ഥിരീകരിച്ചതായി ജില്ലാ മെഡിക്കല് ഓഫീസര് ഡോ.ജയശ്രീ വി. അറിയിച്ചു.\nഇന്ന് കൊവിഡ് സ്ഥിരീകരിച്ചവര്\n1. ആയഞ്ചേരി സ്വദേശിനി (26) -ജൂണ് 28ന് ഖത്തറില്‍നിന്നു വിമാനമാര്‍ഗ്ഗം കോഴിക്കോടെത്തി. വിദേശത്ത് നിന്നും വരുന്നവര്‍ക്കുള്ള റാപ്പിഡ് പരിശോധന പോസിറ്റീവ് ആയതിനെ തുടര്‍ന്ന് വിമാനത്താവളത്തില് നിന്നും സ്രവം പരിശോധന്‌ക്കെടുത്തു. ഗവ. സജ്ജമാക്കിയ വാഹനത്തില് കോഴിക്കോട് നിന്നും കൊറോണ കെയര് സെന്ററിലെത്തി നിരീക്ഷണത്തിലായിരുന്നു. ഫലം പോസിറ്റീവ് ആയതിനെ തുടര്‍ന്ന് ചികിത്സക്കായി എഫ്.എല്.ടി.സിയിലേക്ക് മാറ്റി.\n2. കോടഞ്ചേരി സ്വദേശി (27)- ജൂണ് 29 ന് ഖത്തറില് നിന്നും വിമാനമാര്‍ഗ്ഗം കൊച്ചിയിലെത്തി. ഗവ. സജ്ജമാക്കിയ വാഹനത്തില് കളമശ്ശേരിയിലുള്ള കൊറോണ കെയര് സെന്ററിലെത്തി നിരീക്ഷണത്തിലായിരുന്നു. വിദേശത്ത് നിന്നും വരുന്നവര്‍ക്കുള്ള റാപ്പിഡ് പരിശോധന പോസിറ്റീവ് ആയതിനെ തുടര്‍ന്ന് കോവിഡ് കെയര് സെന്ററില് നിന്നും സ്രവം പരിശോധനക്കെടുത്തു. ഫലം പോസിറ്റീവ് ആയതിനെ തുടര്‍ന്ന് ചികിത്സക്കായി അങ്കമാലി എഫ്.എല്.ടി.സിയിലേക്ക് മാറ്റി.\n3. അരക്കിണര് സ്വദേശി (25)- ജൂണ് 28ന് ദുബൈയില് നിന്നും വിമാനമാര്‍ഗ്ഗം രാത്രി കണ്ണൂരെത്തി. രോഗലക്ഷണങ്ങളെ തുടര്‍ന്ന് ജൂണ് 29 ന് തലശ്ശേരി ആശുപത്രിയിലെത്തി സ്രവം പരിശോധനക്കെടുത്തു. ഫലം പോസിറ്റീവ് ആയതിനെ തുടര്‍ന്ന് കണ്ണൂരില് ചികിത്സയിലാണ്.\n4.ചെറുവണ്ണൂര് സ്വദേശി (48) -ജൂണ് 29ന് ഖത്തറില് നിന്നും വിമാനമാര്‍ഗ്ഗം രാത്രി കണ്ണൂരെത്തി. രോഗലക്ഷണങ്ങളെ തുടര്‍ന്ന് ഗവ. സജ്ജമാക്കിയ വാഹനത്തില് കണ്ണൂരില് നിന്നും ജൂണ് 30 ന് അഞ്ചരക്കണ്ടി മെഡിക്കല് കോളേജ് ആശുപത്രിയിലെത്തി സ്രവം പരിശോധനക്കെടുത്തു. ഫലം പോസിറ്റീവ് ആയതിനെ തുടര്‍ന്ന് കണ്ണൂരില് ചികിത്സയിലാണ്.\n5. കാക്കൂര് സ്വദേശി (37)- ജൂണ് 26ന് സൗദിയില്‍നിന്നും വിമാനമാര്‍ഗ്ഗം രാത്രി കോഴിക്കോടെത്തി. ടാക്‌സിയില് വീട്ടിലെത്തി നിരീക്ഷണത്തിലായിരുന്നു. രോഗലക്ഷണങ്ങളെ തുടര്‍ന്ന് ജൂണ് 28ന് കോഴിക്കോട് മെഡിക്കല് കോളേജില് സ്രവം പരിശോധനക്ക് എടുത്തു. ഫലം പോസിറ്റീവ് ആയതിനെ തുടര്‍ന്ന് അവിടെ ചികിത്സയിലാണ്.\n6. ചക്കിട്ടപ്പാറ സ്വദേശി (39)- ജൂണ് 11 ന് കുവൈറ്റില് നിന്നും വിമാനമാര്‍ഗ്ഗം കോഴിക്കോടെത്തി. ടാക്‌സിയില് വീട്ടിലെത്തി നിരീക്ഷണത്തിലായിരുന്നു. സഹയാത്രികര് പോസിറ്റീവ് ആണെന്നറിഞ്ഞതിനെ തുടര്‍ന്ന് ജൂണ് 27ന് ഗവ. സജ്ജമാക്കിയ വാഹനത്തില് പേരാമ്പ്ര ആശുപത്രിയിലെത്തി സ്രവം പരിശോധനക്കെടുത്തു. ഫലം പോസിറ്റീവ് ആയതിനെ തുടര്‍ന്ന് ചികിത്സക്കായി എഫ്.എല്.ടി.സിയിലേക്ക് മാറ്റി.\n7.കൊളത്തൂര് അദ്വൈതാശ്രമവാസി (50) - നാലരമാസം ഗുജറാത്തില് താമസിച്ച് ജൂണ് 29ന് ട്രെയിന് മാര്‍ഗ്ഗം കോഴിക്കോട് റെയില്‍വേ സ്റ്റേഷനിലെത്തി. സ്‌ക്രീനിംഗില് രോഗലക്ഷണങ്ങള് കണ്ടെതിനെ തുടര്‍ന്ന് ഗവ. സജ്ജമാക്കിയ വാഹനത്തില് മെഡിക്കല് കോളേജില് പ്രവേശിപ്പിക്കുകയും സ്രവ പരിശോധന നടത്തുകയും ചെയ്തു. ഫലം പോസിറ്റീവ് ആയതിനെ തുടര്‍ന്ന് അവിടെ ചികിത്സയിലാണ്.\nLast Updated 2, Jul 2020, 6:41 PM\nകുവൈത്തില് 699 പേര്‍ക്ക് കൂടി കൊവിഡ്; രോഗമുക്തരുടെ എണ്ണത്തിലും വര്‍ധന\nകൊവിഡ് വാക്‌സിന്റെ സുരക്ഷിതത്വത്തെ കുറിച്ചുള്ള ആശങ്കകള് അടിസ്ഥാനരഹിതമെന്ന് റഷ്യ


15 | Sep | 2010 | C. K. Babu's Blog\n(വോൾട്ടയറുടെ Le crocheteur borgne-ന്റെ സ്വതന്ത്ര പരിഭാഷ)\nരണ്ടു് കണ്ണുകൾ ഉള്ളതുകൊണ്ടു് നമ്മുടെ ജീവിതം എളുപ്പമാവുകയല്ല ചെയ്യുന്നതു്. ഒരു കണ്ണിന്റെ ജോലി നല്ല വശങ്ങൾ കാണുക എന്നതാണെങ്കിൽ, മറ്റേതിന്റേതു് ചീത്തവശങ്ങൾ കാണുക എന്നതാണു്. ഒരുപാടു് മനുഷ്യർക്കു് ഒരു കണ്ണു് അടച്ചുപിടിക്കുക എന്ന ചീത്തയായ ശീലമുണ്ടു്. വളരെ ചുരുക്കം പേരേ രണ്ടാമത്തേതു് അടച്ചുപിടിക്കുന്നുള്ളു എന്നതാവാം, അധികം മനുഷ്യരും അവരുടെ കണ്ണിനുമുന്നിൽ സംഭവിക്കുന്ന കാര്യങ്ങൾ കാണാതിരിക്കാൻ വേണ്ടി പൂർണ്ണമായും അന്ധരായിരുന്നെങ്കിൽ എന്നാഗ്രഹിച്ചുപോകുന്നതിന്റെ കാരണം. കാണുന്നവയിലെ ദുഷിപ്പു് തിരിച്ചറിയുന്ന തിന്മയുടെ കണ്ണു് ഇല്ലാത്ത ഒറ്റക്കണ്ണന്മാർ ഭാഗ്യവാന്മാർ! അതിനൊരു ഉദാഹരണമാണു് മെസ്രുർ.\nമെസ്രുർ ഒരു ഒറ്റക്കണ്ണനായിരുന്നു എന്ന വസ്തുത അന്ധന്മാർ മാത്രമേ കാണാതിരുന്നുള്ളു. അവൻ ജന്മനാ അങ്ങനെ ആയിരുന്നെങ്കിലും രണ്ടാമതൊരു കണ്ണുകൂടി ഉണ്ടായിരുന്നെങ്കിൽ എന്നൊരു ആഗ്രഹം ഒരിക്കലും ഉണ്ടാവാത്തവിധം ആ ഒറ്റക്കണ്ണൻ അവന്റെ വിധിയിൽ പൂർണ്ണസംതൃപ്തനായിരുന്നു. അതു് ഈ കുറവിനൊരു ഉപശാന്തിയായി ഭാഗ്യദേവത അവനെ മറ്റു് അസാധാരണശേഷികൾ നൽകി അനുഗ്രഹിച്ചിരുന്നു എന്നതിനാലുമല്ല, എന്തെന്നാൽ, അവനൊരു സാദാ ചുമട്ടുതൊഴിലാളിയും അവന്റെ ചുമലുകളല്ലാതെ മറ്റു് നിധികളൊന്നും ഇല്ലാത്തവനുമായിരുന്നു – പക്ഷേ, അവൻ ഭാഗ്യവാനായിരുന്നു. അതിൽനിന്നും ഭാഗ്യം എന്നതു് ഒരു കണ്ണു് കൂടുതലോ, അൽപം അദ്ധ്വാനം കുറവോ എന്നതിൽ ആശ്രയിച്ചിരിക്കുന്ന ഒരു കാര്യമല്ല എന്നു് നമുക്കു് മനസ്സിലാക്കാം. സമ്പാദ്യവും വിശപ്പും ചെയ്ത ജോലിയുമായി എപ്പോഴും ഒത്തുപോയിക്കൊണ്ടിരുന്നു. പകൽ ജോലിചെയ്യുകയും, രാത്രി ഉറങ്ങുകയും, അന്നന്നത്തേക്കായി ജീവിക്കുകയും ചെയ്തതിനാൽ, ഭാവിയെപ്പറ്റിയുള്ള ദുഃഖങ്ങൾ അവന്റെ വർത്തമാനകാലത്തെ ഒരുവിധത്തിലും ബാധിച്ചില്ല. അവൻ, നമ്മൾ മനസ്സിലാക്കുന്നതുപോലെ, ഒരേസമയംതന്നെ ഒറ്റക്കണ്ണനും, ചുമട്ടുതൊഴിലാളിയും, തത്വചിന്തകനുമായിരുന്നു.\nഒരിക്കൽ, സുന്ദരിയായ ഒരു രാജകുമാരി ആഡംബരപൂർണ്ണമായ ഒരു രഥത്തിൽ തന്നെ കടന്നുപോകുന്നതു് കാണാൻ അവനു് കഴിഞ്ഞതു് യാദൃച്ഛികം മാത്രമായിരുന്നു. അവൾക്കു് ഒരു കണ്ണു് കൂടുതൽ ഉണ്ടായിരുന്നെങ്കിലും, അവൾ ഒരു സുന്ദരിയാണെന്നു് കാണാൻ അവന്റെ ഒറ്റക്കണ്ണു് ഒരുവിധത്തിലും അവനൊരു തടസ്സമായിരുന്നില്ല. ഒറ്റക്കണ്ണന്മാരെ മറ്റു് പുരുഷന്മാരിൽ നിന്നും വ്യത്യസ്തരാക്കുന്നതു് കേവലം ഒരു കണ്ണിന്റെ കുറവു് മാത്രമാണെന്നതിനാൽ, അവൻ മരണതുല്യം പ്രണയപരവശനായി.\nഒരുവൻ ഒറ്റക്കണ്ണനും, ചുമട്ടുതൊഴിലാളിയും ആണെന്നിരിക്കെ, അവൻ പ്രേമിക്കാൻ പാടില്ലെന്നു്, പ്രത്യേകിച്ചും ഒരു രാജകുമാരിയെ, അതും രണ്ടുകണ്ണുകളുള്ള ഒരു രാജകുമാരിയെ യാതൊരു കാരണവശാലും പ്രേമിക്കാൻ പാടില്ലെന്നു് വേണമെങ്കിൽ പറയാം. അതുപോലൊരു പ്രേമസന്ദർഭത്തിൽ പ്രതിപ്രണയം ഉണ്ടാവാതിരിക്കാനുള്ള സാദ്ധ്യതയെ ഭയപ്പെടേണ്ടിയിരിക്കുന്നു എന്നും ഞാൻ സമ്മതിക്കുന്നു. പക്ഷേ, പ്രതീക്ഷ ഇല്ലാത്ത പ്രണയമില്ല എന്നതിനാൽ, നമ്മുടെ ചുമട്ടുതൊഴിലാളി പ്രണയിക്കുകയും പ്രതീക്ഷിക്കുകയും ചെയ്തു.\nഅവനു് കണ്ണുകളേക്കാൾ കൂടുതൽ കാലുകൾ ഉണ്ടായിരുന്നതിനാലും, ആ കാലുകൾ നല്ല കാലുകൾ ആയിരുന്നതിനാലും തന്റെ പ്രണയദേവത സഞ്ചരിച്ചിരുന്നതും, ശക്തിയുള്ള ആറു് വെള്ളക്കുതിരകളാൽ അമ്പെയ്തപോലെ വലിച്ചുകൊണ്ടിരുന്നതുമായ ആ രഥത്തെ നാലു് മൈലോളം അവൻ പിന്തുടർന്നു. കുലീനവനിതകൾ ഭൃത്യന്മാരോ, വണ്ടിക്കാരനോ ഇല്ലാതെ ഒറ്റക്കു് യാത്ര ചെയ്യുന്നതും സ്വയം വാഹനം നിയന്ത്രിക്കുന്നതും അക്കാലത്തു് ഫാഷനായിരുന്നു. സ്ത്രീകൾ ഒറ്റക്കു് യാത്രചെയ്തു് അവരുടെ കഴിവും ശേഷിയും ഉറപ്പുവരുത്തണമെന്നു് ഭർത്താക്കന്മാരും ആഗ്രഹിച്ചിരുന്നു – ഈ നിലപാടു് പക്ഷേ, സദാചാരതത്വചിന്തകരുടെ അഭിപ്രായവുമായി പൊരുത്തപ്പെടുന്നതായിരുന്നില്ല. ഏകാന്തതയിൽ സ്ത്രീകള്‍ക്ക് കഴിവും ശേഷിയും ഉണ്ടാവില്ല എന്നായിരുന്നു അവരുടെ അവകാശവാദം.\nമെസ്രുർ ആ വാഹനത്തിന്റെ ചക്രങ്ങളോടു് ചേർന്നു് ഓടിക്കൊണ്ടിരുന്നു. ആ രാജകുമാരിയിൽ പതിപ്പിച്ച ആകെയുള്ള ഒരു കണ്ണു് പറിക്കാതെയുള്ള അവന്റെ ഓട്ടം കണ്ടു്, ഒരു ഒറ്റക്കണ്ണനു് ഇത്ര ചുറുചുറുക്കോ എന്നവൾ അത്ഭുതപ്പെട്ടു. പ്രണയപാത്രത്തിനുമുന്നിൽ ഒരുവൻ അർപ്പിക്കുന്ന ബലികൾ ഒന്നും ഒട്ടും കൂടുതലല്ല എന്നു് അങ്ങനെ അവൻ തെളിയിച്ചുകൊണ്ടിരുന്നപ്പോൾ, വേട്ടക്കാരിൽ നിന്നും രക്ഷപെട്ടു് ഓടുകയായിരുന്ന ഒരു കലമാൻ വാഹനത്തിനു് വട്ടം ചാടി കുതിരകളെ ഭയപ്പെടുത്തി. അവയുടെ നിയന്ത്രണം വിട്ടതിനാൽ വാഹനം സുന്ദരിയുമായി ഒരു കിടങ്ങിൽ വീണു. രാജകുമാരിയേക്കാൾ കൂടുതൽ സംഭ്രാന്തനായിരുന്നെങ്കിലും നവകാമുകൻ അത്ഭുതകരമായ വൈഭവത്തോടെ കയറുകൾ എല്ലാം മുറിച്ചുമാറ്റി. കിടങ്ങിൽ നിന്നും രക്ഷപെടാനുള്ള ചാട്ടം കുതിരകൾ സ്വയം ഏറ്റെടുത്തു.\nഭയം കൊണ്ടു് ആ കുതിരകളെപ്പോലെ വെളുത്തുപോയ രാജകുമാരി ഒരു ഞെട്ടലോടെയാണെങ്കിലും രക്ഷപെട്ടു. അവൾ അവനോടു് പറഞ്ഞു: ” നിങ്ങൾ ആരായാലും ശരി, എന്റെ ജീവൻ രക്ഷിച്ചതിന്റെ പേരിൽ ഞാൻ നിങ്ങളെ ഒരിക്കലും മറക്കില്ല. നിങ്ങൾക്കു് എന്താണു് വേണ്ടതെങ്കിലും ചോദിച്ചുകൊള്ളൂ. എനിക്കുള്ളതെല്ലാം നിങ്ങളുടേതാണു്.” മെസ്രുർ മറുപടി പറഞ്ഞു: “ആഹ്, അതേ സമ്മാനം നിങ്ങൾക്കും നൽകാൻ അതിലേറെ കാരണം എനിക്കുണ്ടു്, എങ്കിലും, അപ്പോഴും അതു് നിങ്ങളുടെ സമ്മാനത്തേക്കാൾ കുറവായിരിക്കും, കാരണം, എനിക്കു് ഒരു കണ്ണേയുള്ളു, നിങ്ങൾക്കു് രണ്ടെണ്ണമുണ്ടു്. പക്ഷേ, നിങ്ങളെ നോക്കുന്ന ഒരു കണ്ണു് നിങ്ങളുടെ കണ്ണുകളിലേക്കു് നോക്കാത്ത രണ്ടു് കണ്ണുകളേക്കാൾ വളരെ വിലപ്പെട്ടതാണു്.” ഒറ്റക്കണ്ണന്റേതായാലും കോമ്പ്ലിമെന്റുകൾ കോമ്പ്ലിമെന്റുകൾ തന്നെയാണെന്നതിനാലും, കോമ്പ്ലിമെന്റുകളിൽ മയങ്ങുന്നവർ പുഞ്ചിരിക്കുമെന്നതിനാലും ആ യുവതീരത്നവും അവനെ പുഞ്ചിരിച്ചുകാണിച്ചു. “ഞാൻ സന്തോഷത്തോടെ ഒരു രണ്ടാം കണ്ണു് നിങ്ങൾക്കു് നൽകിയേനെ. പക്ഷേ, നിങ്ങളുടെ മാതാവിനല്ലാതെ മറ്റാർക്കും അതുപോലൊരു സമ്മാനം നൽകാനാവില്ല. ഏതായാലും നിങ്ങൾ എന്നോടൊപ്പം വരൂ.” ആ രാജകുമാരി അവനെ ക്ഷണിച്ചു. ഇതു് പറഞ്ഞശേഷം ബാക്കിവഴി നടന്നുപോകാനായി അവൾ വാഹനത്തിൽ നിന്നും പുറത്തിറങ്ങി. കൂട്ടത്തിൽ ചാടിയിറങ്ങിയ പട്ടി അവളുടെ അകമ്പടിക്കാരനായ വിചിത്രജീവിയെ നോക്കി കുരച്ചുകൊണ്ടു് അവളോടൊപ്പം നടന്നു. “അകമ്പടിക്കാരൻ” എന്ന പ്രയോഗം സത്യത്തിൽ അത്ര യോജിച്ചതല്ല, കാരണം, ചെളിപിടിച്ചിരുന്നതുകൊണ്ടാവാം, അവൻ വച്ചുനീട്ടിയ കൈ അവൾ സ്വീകരിച്ചിരുന്നില്ല. ശുദ്ധിയോടുള്ള അവളുടെ ഈ സ്നേഹത്തിന്റെ ബലിയാടായി അവൾ മാറുന്നതു് നമുക്കു് താമസിയാതെ കാണാം. അവളുടെ പാദങ്ങൾ വളരെ ചെറുതായിരുന്നു, അതിനേക്കാൾ ചെറുതായിരുന്നു അവളുടെ ചെരിപ്പുകൾ. അവളുടെ പാദങ്ങൾക്കോ ചെരിപ്പുകൾക്കോ ദീര്‍ഘമായ ഒരു നടത്തം താങ്ങാനാവുമായിരുന്നില്ല.\nധാരാളം ഭൃത്യന്മാരുടെ അകമ്പടിയോടെ ജീവിതം മെത്തയിൽ ജീവിച്ചു് തീർക്കുമ്പോൾ കാര്യമായി നടക്കേണ്ട ആവശ്യമില്ലാത്തതിനാൽ സൗന്ദര്യമുള്ള പാദങ്ങൾ നല്ലതാവാം. പക്ഷേ, കണ്ടു് ആസ്വദിക്കാൻ ഒരു ചുമട്ടുതൊഴിലാളിയല്ലാതെ, അതും ഒറ്റക്കണ്ണനായ ഒരുവനല്ലാതെ, മറ്റാരും ഇല്ലാത്ത കല്ലും മണ്ണും നിറഞ്ഞ വഴിയിൽ മുത്തുപതിപ്പിച്ച ചെരിപ്പുകൾ കൊണ്ടെന്തു് പ്രയോജനം?\nമെലിനാഡ് (അതാണു് ആ യുവതിയുടെ പേരു്. അവളുടെ പേരു് ഇതുവരെ മറച്ചുപിടിച്ചതിനു് എനിക്കു് മതിയായ കാരണമുണ്ടു്, ആ പേരു് ഞാൻ ഇതുവരെ കണ്ടുപിടിച്ചിരുന്നില്ല.) അവൾ കഴിയുന്നത്ര നന്നായി നടത്തം തുടർന്നു. നടത്തത്തിനിടയിൽ അവൾ അവളുടെ ചെരിപ്പുകുത്തിയെ ശപിച്ചു, ചെരിപ്പു് അഴിച്ചുകെട്ടി, കാലിലെ തൊലി തിരുമ്മി, ഓരോ ചുവടിലും അവളുടെ പാദമുളുക്കി. അങ്ങനെ, ഒരു പ്രൗഢയുവതിക്കു് അനുയോജ്യമായ ചലനമാതൃകയിൽ ഏകദേശം ഒരു ഒന്നര മണിക്കൂർ നടന്നപ്പോഴേക്കും, എന്നുവച്ചാൽ കഷ്ടിച്ചു് ഒരു കാൽ മൈലോളം പിന്നിട്ടപ്പോഴേക്കും, അവൾ ക്ഷീണിതയായി ആകെത്തകർന്നു് നിലംപതിച്ചു.\nഅവന്റെ സഹായം ആദ്യം അവൾ നിരസിച്ചതിനാൽ, തന്റെ സ്പര്‍ശനം വഴി അവളുടെ ശരീരത്തിൽ അഴുക്കു് പുരണ്ടേക്കുമോ എന്ന ഭയം മൂലം, വീണ്ടും ഒരിക്കൽ കൂടി സഹായിക്കാൻ നല്ലവനായ പാവം മെസ്രുർ മടിച്ചു. താൻ വൃത്തിയുള്ളവനല്ല എന്നു് അവനു് നിശ്ചയമായും അറിയാമായിരുന്നു. ഒട്ടും മയമില്ലാതെതന്നെ ആ മഹതി അതു് വെളിപ്പെടുത്തിയിരുന്നു. പോരെങ്കിൽ, നടത്തത്തിനിടയിൽ അവൻ അവളും അവനുമായി നടത്തിയ താരതമ്യം ഈ വസ്തുത കൂടുതൽ വ്യക്തമാക്കുകയും ചെയ്തു. ലോലമായ വെൺകസവിൽ പുഷ്പങ്ങളുടെ പാറ്റേണിൽ തീർത്തതും ശരീരവടിവുകൾ എടുത്തുകാണിക്കുന്നതുമായ ഒരു വിശേഷവസ്ത്രമായിരുന്നു അവൾ ധരിച്ചിരുന്നതു്. പലയിടത്തു് കറപിടിച്ചതും, കീറിയതും, കഷണങ്ങൾ തുന്നിചേർത്തിരുന്നതുമായ ഒരു ജോലിക്കുപ്പായമായിരുന്നു അവൻ ധരിച്ചിരുന്നതു്. തുന്നിച്ചേർത്ത കഷണങ്ങളാണെങ്കിൽ തുളകളുടെ സൈഡുകളിലായിരുന്നു സ്ഥാനം പിടിച്ചിരുന്നതു്. തുളകൾ മൂടപ്പെടാൻ ആഗ്രഹിക്കുന്നവയാണു് എന്നതിനാൽ, കഷണങ്ങൾ അവയുടെ പുറത്തായിരുന്നെങ്കിൽ കൂടുതൽ ഉചിതമായിരുന്നേനെ. തെറിച്ച ഞരമ്പുകളും തയമ്പുകളുമുള്ള അവന്റെ കയ്യും ആമ്പൽപ്പൂപോലെ വെളുത്തതും മൃദുലവുമായ അവളുടെ ചെറിയ കൈകളും തമ്മിൽ അവൻ താരതമ്യം ചെയ്തു. ഒരു ഭാഗം മെടഞ്ഞിട്ടതും, ബാക്കി ഭാഗം നേരിയ ഒരു വലയിൽ ചുരുളുകളായി നിറഞ്ഞു് കവിഞ്ഞിരുന്നതുമായ അവളുടെ ബ്ലോണ്ട് തലമുടിയും അവൻ ശ്രദ്ധിച്ചു. മേന്മയേറിയ അവളുടെ മുടിക്കു് പകരം വയ്ക്കാൻ പിരിഞ്ഞുകെട്ടി എഴുന്നുനിൽക്കുന്ന തന്റെ കറുത്ത സടയല്ലാതെ മറ്റൊന്നും അവനുണ്ടായിരുന്നില്ല. അവന്റെ മുടിയുടെ ആകെമൊത്തമുള്ള അലങ്കാരം കീറിപ്പറിഞ്ഞ ഒരു തലേക്കെട്ടായിരുന്നു.\nമെലിനാഡ് എഴുന്നേറ്റിരിക്കാൻ ശ്രമിച്ചെങ്കിലും വീണ്ടും വീണുപോയി, വീണതാണെങ്കിലോ മെസ്രുറിന്റെ അവസാനത്തെ നിയന്ത്രണവും തകർക്കാൻ പോന്നവിധം നിർഭാഗ്യകരമായ ദൃശ്യം അവന്റെ കണ്ണുകൾക്കു് കാഴ്ചവച്ചുകൊണ്ടും. അവളുടെ മുഖമൊഴികെ മറ്റൊന്നും അവന്റെ ആത്മനിയന്ത്രണത്തിനു് മതിയായതായിരുന്നില്ല. താൻ ഒരു ചുമട്ടുതൊഴിലാളിയാണെന്നും, ഒറ്റക്കണ്ണനാണെന്നും അവൻ മറന്നു. അവനും അവളും തമ്മിൽ വിധി നിർണ്ണയിച്ച അകലം പിന്നെ അവനെ ഒട്ടും അലോസരപ്പെടുത്തിയില്ല. പ്രണയിക്കുന്ന ഒരു പുരുഷനാണു് താനെന്ന കാര്യം അവൻ അപ്പാടെ മറന്നിരുന്നതിനാൽ – പൊതുവേ അവകാശപ്പെടുന്നതുപോലെ – ആത്മാർത്ഥമായ പ്രേമത്തിന്റെ ഭാഗവും, ഇടയ്ക്കിടെ അതിന്റെ ആകർഷണീയതയും, പക്ഷേ, അതിലും കൂടുതൽ ബോറഡി ഉയർത്തുന്നതുമായ അതിന്റെ വൈകാരികമൃദുലത എന്ന സ്വഭാവം അവനു് കൈവിട്ടുപോയിരുന്നു. അതിനാൽ അവൻ ചുമട്ടുതൊഴിലാളിവിഭാഗത്തിന്റെ നൈസർഗ്ഗികാവകാശങ്ങൾ ഉപയോഗപ്പെടുത്തി. അവൻ മൃഗീയനും ഭാഗ്യവാനുമായി. ഒന്നുകിൽ ആ രാജകുമാരിയുടെ ബോധം മറഞ്ഞിരുന്നു, അല്ലെങ്കിൽ അവൾ അവളുടെ സാമർത്ഥ്യത്തിന്റെ പേരിൽ ഞരങ്ങുകയായിരുന്നു. പക്ഷേ, നീതിയുക്തയായിരുന്നതിനാലും, ഓരോ നിർഭാഗ്യവും അതിന്റെ സാന്ത്വനവും കൂടെക്കൊണ്ടുവരുമെന്നതിനാലും, ഒരു സംശയത്തിനും ഇടനൽകാതെ അവൾ വിധിയെ ഉടനടി അനുഗ്രഹിക്കാൻ മറന്നില്ല.\nമെസ്രുറിന്റെ യഥാർത്ഥ ഭാഗ്യവും, മെലിനാഡിന്റെ ആരോപിതദൗർഭാഗ്യവും മറച്ചുവക്കാനെന്നോണം ചക്രവാളത്തിൽ രാത്രി തന്റെ മൂടുപടത്തിന്റെ നിഴൽ വിരിച്ചു. ഒരു കാമുകന്റെ ഉല്ലാസങ്ങൾ എല്ലാം മെസ്രുർ ആസ്വദിച്ചു, പക്ഷേ, ആ ആസ്വാദനം ഒരു ചുമട്ടുതൊഴിലാളി എന്ന നിലയിൽ അവന്റേതായ രീതിയിൽ ആയിരുന്നു, എന്നുവച്ചാൽ, – മനുഷ്യകുലത്തിനു് അപകീർത്തികരമായി – ഏറ്റവും സമ്പൂർണ്ണമായ രീതിയിൽ. ഓരോ നിമിഷത്തിലും മെലിനാഡിനു് ഓരോ പുതിയ ബോധക്ഷയം വന്നു, ഓരോ വട്ടവും അവളുടെ കാമുകൻ പുതിയതായി ശക്തി സംഭരിച്ചു. “സർവ്വശക്തനായ മുഹമ്മദേ!” ഒരുവട്ടം അവൻ ആരാധനയോടെ, എന്നാൽ ഒരു ചീത്ത കത്തോലിക്കനേപ്പോലെ, വിളിച്ചുപോയി. “എന്റെ മഹാഭാഗ്യത്തിനു് ഒരേയൊരു കുറവുള്ളതു് അവൾ കാരണഭൂതയായ എന്റെ ഈ ഭാഗ്യാതിരേകം അതേ രീതിയിൽ അവളും അനുഭവിക്കുന്നുണ്ടോ എന്നതു് മാത്രമാണു്. വിശുദ്ധപ്രവാചകാ, ഞാൻ നിന്റെ പറുദീസയിൽ കഴിയുന്നിടത്തോളം ഒരു അനുഗ്രഹം കൂടെ നീ എന്നിലേക്കു് ചൊരിയൂ. എന്റെ കണ്ണു് മെലിനാഡിൽ കണ്ടിടത്തോളം ഇഷ്ടം അവളുടെ കണ്ണുകൾക്കു് നേരം വെളുക്കുമ്പോൾ എന്നിലും തോന്നാൻ എന്നെ അനുഗ്രഹിക്കൂ.” അവൻ പ്രാർത്ഥന അവസാനിപ്പിച്ചു് വീണ്ടും കാമരസാസ്വാദനത്തിൽ മുഴുകി. പ്രേമിക്കുന്നവർക്കു് എപ്പോഴും വളരെ നേരത്തേ വരുന്നതായിത്തോന്നുന്ന പ്രഭാതദേവതയായ ഔറോറ മെസ്രുറിനെയും മെലിനാഡിനെയും ആശ്ചര്യപ്പെടുത്തിക്കൊണ്ടു് കടന്നുവന്നപ്പോൾ, ഏതാനും മിനുട്ടുകൾക്കു് മുൻപായിരുന്നെങ്കിൽ റ്റിത്തോനോസിനോടൊപ്പം അവളെത്തന്നെ ആശ്ചര്യപ്പെടുത്തിയേക്കാമായിരുന്ന അവസ്ഥയിലായിരുന്നു ആ കമിതാക്കൾ. പക്ഷേ, പ്രഭാതരശ്മികളേറ്റു് അവൾ കണ്ണുകൾ വിടർത്തിയപ്പോൾ മനോഹരമായ ഒരു സ്ഥലത്തു് ആകാരഭംഗിയുള്ള ഒരു യുവകോമളനുമായി ഒരുമിച്ചിരിക്കുന്നതു് കണ്ട മെലിനാഡിനു് അത്ഭുതം നിയന്ത്രിക്കാൻ കഴിഞ്ഞില്ല. ഉടനെ തിരിച്ചുവരുമെന്നു് ഭൂമി പ്രതീക്ഷിച്ചിരിക്കുന്ന ഒരു നക്ഷത്രത്തെപ്പോലെയായിരുന്നു അവന്റെ മുഖം! അവന്റെ കവിളുകൾ റോസാനിറത്തിലായിരുന്നു. പവിഴതുല്യമായിരുന്നു അവന്റെ ചുണ്ടുകൾ. ചൈതന്യവും സ്നേഹവും തിളങ്ങിയിരുന്ന അവന്റെ വിടർന്ന കണ്ണുകൾ കാമാതുരത പ്രകടിപ്പിക്കുകയും, കാമാതുരത പകരുകയും ചെയ്തു. സ്വർണ്ണത്തിൽ തീർത്തു് രത്നങ്ങൾ പതിപ്പിച്ച അവന്റെ ആവനാഴി ചുമലിൽ നിന്നും തൂങ്ങിക്കിടന്നിരുന്നു. കാമാസക്തിക്കു് മാത്രമേ അവന്റെ അമ്പുകളിൽ കിലുക്കം സൃഷ്ടിക്കാൻ കഴിഞ്ഞിരുന്നുള്ളു. വജ്രം പതിപ്പിച്ച ഒരു നാടയാൽ ഒതുക്കിവച്ചിരുന്ന അവന്റെ ചുരുണ്ടുനീണ്ട മുടി തോളിലേക്കു് ഒഴുകിക്കിടന്നിരുന്നു. മുത്തുകൾ പതിപ്പിച്ച സുതാര്യമായ തുണിയിൽ തീർത്ത അവന്റെ വസ്ത്രം അവന്റെ ശരീരസൗന്ദര്യത്തിന്റെ ഒരംശം പോലും മറച്ചുവച്ചില്ല. “ഞാൻ എവിടെയാണു്?, നിങ്ങളാരാണു്?” അവൾ ചോദിച്ചു. “നിങ്ങളുടെ ജീവൻ രക്ഷിക്കാനും, ആ ശ്രമത്തിനു് വിലയേറിയ പ്രതിഫലം ലഭിക്കാനും ഭാഗ്യം ലഭിച്ച ഒരു സാധുവിന്റെ അടുത്താണു് നിങ്ങൾ.” അവൻ മറുപടി പറഞ്ഞു.\nമെലിനാഡിനു് സന്തോഷവും ആശ്ചര്യവും തോന്നി. മെസ്രുറിന്റെ മെറ്റമോർഫസിസ് എന്തുകൊണ്ടു് നേരത്തേ സംഭവിച്ചില്ല എന്നതിലായിരുന്നു അവളുടെ ദുഃഖം. അവളുടെ കണ്ണുകളെ ആകർഷിച്ച പ്രൗഢഗംഭീരമായ ഒരു കൊട്ടാരത്തിനടുത്തേക്കു് നീങ്ങിയ അവൾ പ്രവേശനകവാടത്തിൽ ഇങ്ങനെയൊരു തലവാചകം എഴുതിവച്ചിരിക്കുന്നതായി കണ്ടു: “വിശുദ്ധീകരിക്കപ്പെട്ടവരല്ലാത്തവർ അകന്നുനിൽക്കുക. മോതിരധാരിയായവനു് മാത്രമേ ഈ കവാടം തുറക്കപ്പെടുകയുള്ളു.” മെസ്രുറും അങ്ങോട്ടു് ചെന്നു് ആ തലവാചകം വായിച്ചു. പക്ഷേ അവൻ കണ്ട അക്ഷരങ്ങൾ ഇങ്ങനെയായിരുന്നു: “നീ ഭയപ്പെടരുതു് – മുട്ടുക.” അവൻ മുട്ടി, ഉടനെ വാതിലുകൾ വലിയ ആരവത്തോടെ തുറന്നു. ആ രണ്ടു് പ്രണയിതാക്കളും ആയിരം സ്വരങ്ങളുടെയും ആയിരം ഉപകരണങ്ങളുടെയും അകമ്പടിയോടെ മാർബിളിൽ തീർത്ത പൂമുഖത്തേക്കു് കടന്നു. തുടർന്നു് അവർ പ്രവേശിച്ചതു് രാജകീയ പ്രൗഢിയുള്ള ഒരു ഹാളിലേക്കായിരുന്നു. അവിടെ ആയിരത്തിഇരുന്നൂറു് വർഷങ്ങളായി അവരെ കാത്തിരിക്കുന്ന അത്യന്തം സ്വാദിഷ്ഠമായ ഒട്ടേറെ വിഭവങ്ങൾ അവർ കണ്ടു. അതിലൊന്നുപോലും ലേശമെങ്കിലും തണുത്തുപോയിരുന്നില്ല. അവർ തീന്മേശക്കരികിൽ ആസനസ്ഥരായി. ഓരോരുത്തർക്കും വിളമ്പാൻ അതീവസൗന്ദര്യമുള്ള ആയിരം അടിമകളുണ്ടായിരുന്നു. പാട്ടും നൃത്തവും ഭക്ഷണത്തിനു് ആസ്വാദ്യത കൂട്ടി. ഭക്ഷണം കഴിഞ്ഞതോടെ വിവിധ ഗ്രൂപ്പുകളിൽ നിരനിരയായി വളരെ ശ്രേഷ്ഠവും വിചിത്രവുമായ വസ്ത്രങ്ങൾ ധരിച്ചവരായ സകല ജീനിയസുകളും മോതിരധാരിയായ പ്രഭുവിനു് ഭക്തി പ്രതിജ്ഞ ചെയ്യുന്നതിനും മോതിരം ധരിച്ച വിശുദ്ധവിരൽ ചുംബിക്കുന്നതിനുമായി രംഗപ്രവേശം ചെയ്തു.\nഅതേസമയത്തുതന്നെ ബാഗ്ദാദിൽ വളരെ ദൈവഭക്തനായ ഒരു മുസൽമാൻ ജീവിച്ചിരുന്നു. സമയാസമയങ്ങളിലെ കഴുകലുകൾക്കായി മോസ്കിലേക്കു് പോകാൻ കഴിയാതിരുന്നതിനാൽ അവൻ പള്ളി അധികാരികൾക്കു് ഒരു ചെറിയ സംഭാവന നൽകി കഴുകാനുള്ള ജലം വീട്ടിൽ എത്തിക്കുകയായിരുന്നു പതിവു്. അന്നും അഞ്ചാമത്തെ കഴുകൽ കഴിഞ്ഞയുടനെ അഞ്ചാമത്തെ പ്രാർത്ഥനക്കായി അവൻ തയ്യാറെടുത്തു. ഒട്ടും ദൈവവിശ്വാസമില്ലാത്തവളും ചെറുപ്പക്കാരിയുമായ ഒരു കിഴങ്ങത്തിയായിരുന്നു അവന്റെ വീട്ടുജോലിക്കാരി. കഴുകലിനുശേഷം അവശേഷിച്ച വിശുദ്ധജലം എളുപ്പത്തിനായി അവൾ ജനലിലൂടെ പുറത്തെക്കൊഴിച്ചു. വഴിവക്കിലെ ഒരു കല്ലു് തലയിണയാക്കി ചുരുണ്ടുകൂടി ഉറങ്ങിയിരുന്ന ഒരു പാവം നിർഭാഗ്യവാന്റെ ദേഹത്തായിരുന്നു ആ വെള്ളം മുഴുവൻ ചെന്നു് പതിച്ചതു്. മുഴുവനും നനഞ്ഞു് അവൻ ഉറക്കമുണർന്നു. മാന്ത്രികക്കൊട്ടാരത്തിൽ നിന്നും മടങ്ങുന്ന വഴി ശലോമോന്റെ മോതിരം നഷ്ടപ്പെട്ട നമ്മുടെ പാവം മെസ്രുർ ആയിരുന്നു അതു്. അവൻ വിശിഷ്ടവസ്ത്രങ്ങളെല്ലാം ഊരിവച്ചു് തന്റെ പഴയ ജോലിക്കുപ്പായം വീണ്ടും ധരിച്ചിരുന്നു. മനോഹരമായിരുന്ന അവന്റെ സ്വർണ്ണ ആവനാഴിയുടെ സ്ഥാനത്തു് അവൻ ചുമന്നിരുന്നതു് വിറകു് നിറച്ച ഒരു കൊട്ടയായിരുന്നു. ഈ ദുരിതങ്ങളുടെ എല്ലാം മകുടം എന്നപോലെ അവന്റെ ഒരു കണ്ണു് എന്നേക്കുമായി അവനു് നഷ്ടപ്പെട്ടിരുന്നു. ബുദ്ധിയെ മന്ദീഭവിപ്പിക്കാനും സുന്ദരസ്വപ്നങ്ങൾ കാണാനും ഉതകുന്നത്ര നല്ലൊരു അളവു് മദ്യം തലേന്നു് വൈകിട്ടു് താൻ അകത്താക്കിയിരുന്നു എന്ന ബോധോദയം പെട്ടെന്നാണു് അവനുണ്ടായതു്.\nഅതുവരെ ആ പാനീയം അതിന്റെ രുചിയുടെ പേരിലായിരുന്നു അവൻ സന്തോഷത്തോടെ കുടിച്ചിരുന്നതെങ്കിൽ, ഇപ്പോൾ മുതൽ അവൻ അതിനെ നന്ദിയുടെ പേരിൽ ഇഷ്ടപ്പെടാൻ തുടങ്ങി. താൻ സമ്പാദിക്കുന്നതു് കൊടുത്തു് മെലിനാഡിനെ വീണ്ടും കാണാൻ കഴിഞ്ഞേക്കാവുന്ന ആ പാനീയം വാങ്ങി കുടിക്കണം എന്ന ദൃഢനിശ്ചയവുമായി ഉല്ലാസത്തോടെ അവൻ തന്റെ ജോലിയിലേക്കു് മടങ്ങി. ഭംഗിയുള്ള രണ്ട് കണ്ണുകൾ ഉണ്ടായിരുന്നശേഷം ഒരു ഒറ്റക്കണ്ണൻ ആവേണ്ടി വന്നതിന്റെ പേരിലും, കാലിഫിന്റെ സകല കാമുകിമാരെക്കാളും സുന്ദരിയായ ഒരു രാജകുമാരിയുടെ സ്നേഹം ആസ്വദിച്ചശേഷം കൊട്ടാരത്തിലെ ദാസികളുടെ നിന്ദക്കു് പാത്രീഭൂതനാവേണ്ടിവന്നതിലും, എല്ലാ ജീനിയസുകളുടെയും പ്രഭു ആയിരുന്നതിനുശേഷം ബാഗ്ദാദിലെ പൗരന്മാർക്കു് സേവനം അനുഷ്ഠിക്കേണ്ടിവന്നതിന്റെ പേരിലും അവന്റെ സ്ഥാനത്തു് മറ്റാരായിരുന്നെങ്കിലും അവർ നിരാശാഭരിതരായിരുന്നേനെ. പക്ഷേ, കാര്യങ്ങളുടെ ചീത്തവശം കാണാൻ ആവശ്യമായ ആ ഒരു കണ്ണായിരുന്നല്ലോ കൃത്യമായി മെസ്രുറിനു് ഇല്ലാതിരുന്നതു്.\nPosted by c. k. babu on Sep 15, 2010 in ഫിലോസഫി


സൗദിയില് റിക്രൂട്ട്മെന്റ് കമ്പനികള്‍ക്ക് വിസകള് ലഭിക്കുന്നതിനുള്ള നിബന്ധനകള് എന്തൊക്കെയാണ് ? – Pravasi Corner\nതൊഴില് നിയമത്തിന്‍റെയും (Executive Regulations of the Labour Law) അതിന്റെ അനുബന്ധമായി മാന്‍പവര് സപ്ലെ കമ്പനികള് സ്ഥാപിക്കുന്നത് ക്രമീകരിക്കുന്നതും ഉള്ള മന്ത്രിസഭാ തീരുമാനത്തിന്റെയും (Ministerial Resolution No.1982 dated 28/06/1437 H) ക്രമീകരണത്തിനായി 2016 ഏപ്രിലിലാണ് തൊഴില് മന്ത്രാലയം റെഗുലേഷന് പുറത്തിറക്കുന്നത്.\nഇത് പ്രകാരം ഒരു റിക്രൂട്ട്മെന്റ് കമ്പനി സ്ഥാപിക്കുന്നതിന് കര്‍ശനമായ നിബന്ധനകള് പാലിക്കേണ്ടതായിട്ടുണ്ട്. ഒരു ക്ലോസ്ഡ് ഷെയര്‍ഹോള്‍ടിംഗ് കമ്പനിക്കു മാത്രമേ സാധാരണ (General) തൊഴിലാളികളെയും ഗാര്‍ഹിക (Domestic) തൊഴിലാളികളെയും റിക്രൂട്ട് ചെയ്യുന്ന ലൈസന്‍സിനായി അപേക്ഷിക്കാന് സാധിക്കുകയുള്ളൂ. ഈ കമ്പനിയില് ഏറ്റവും കുറഞ്ഞത് അഞ്ചു സൗദി പൗരന്മാര് എങ്കിലും ഓഹരി ഉടമകളായി ഉണ്ടാകണം.\nകഴിഞ്ഞ അഞ്ചു വര്‍ഷത്തിനിടയില് തൊഴില് നിയമങ്ങളോ നിബന്ധനകളോ ഇമിഗ്രേഷന് നിയമങ്ങളോ ലംഘിച്ചിട്ടുണ്ടാകരുത്. സാധാരണ തൊഴിലാളികളെ റിക്രൂട്ട് ചെയ്യാനുള്ള ലൈസന്‍സിന് അപേക്ഷിക്കുന്ന കമ്പനിക്ക് 100 മില്യന് റിയാല് എങ്കിലും മൂലധനമായി ഉണ്ടായിരിക്കണം. ഗാര്‍ഹിക തൊഴിലാളികളെ റിക്രൂട്ട് ചെയ്യാനുള്ള ലൈസന്‍സിന് അപേക്ഷിക്കുന്ന കമ്പനികള്‍ക്ക് 20 മില്യന് മൂലധനവും ഉണ്ടായിരിക്കണം.\nഅപേക്ഷകള് സമര്‍പ്പിക്കാന് ഉദ്ദേശിക്കുന്ന കമ്പനികള്‍ക്ക് ഏറ്റവും ചുരുങ്ങിയത് രണ്ടു ഓഫീസുകള് എങ്കിലും ഉണ്ടായിരിക്കണം. അപേക്ഷയോടൊപ്പം കമ്പനി അതിന്റെ ആര്‍ട്ടിക്കിള്‍സ് ഓഫ് അസോസിയേഷന് സമര്‍പ്പിക്കണം. കൂടാതെ എക്കണോമിക് ഫീസിബിലിറ്റി പഠന റിപ്പോര്‍ട്ട്, അഞ്ചു വര്‍ഷത്തെ ബിസിനസ് പ്ലാന്, തൊഴിലാളികളുടെ താമസം സംബന്ധിച്ചുള്ള പ്ലാനുകള്, സ്വദേശി തൊഴിലാളികളുടെ പരിശീലന – റിക്രൂട്ട്മെന്റ് പ്ലാനുകള് എന്നിവ സമര്‍പ്പിക്കണം. അതിനോടപ്പം കമ്പനിയുടെ മൂലധനത്തിന്റെ രണ്ടു ശതമാനത്തില് കുറയാതെയുള്ള ബാങ്ക് ഗാരന്റിയും സമര്‍പ്പിക്കണം.\nകമ്പനിയുടെ ഉടമസ്ഥാവകാശ രേഖകള്, (Title Deed), തൊഴിലാളികളുടെ താമസ സൗകര്യം ഒരുക്കിയിട്ടുള്ള സ്ഥലത്തിന്‍റെ ഉടമസ്ഥ അവകാശ രേഖ അല്ലെങ്കില് അതിന്റെ ലീസ് എഗ്രിമെന്റ് എന്നിവയും സമര്‍പ്പിക്കണം. തൊഴിലാളികളുടെ താമസ സ്ഥലം ഏറ്റവും ചുരുങ്ങിയത് അനുവദിക്കപ്പെടുന്ന വിസയുടെ പത്ത് ശതമാനം തൊഴിലാളികളെ എങ്കിലും താമസിപ്പിക്കാന് തക്ക സൗകര്യങ്ങള് ഉള്ളതായിരിക്കണം. കൂടാതെ താമസ സ്ഥലങ്ങളുടെയും ബ്രാഞ്ച് ഒഫീസുകകളുടെയും സുരക്ഷിതത്വം ഉറപ്പ് നല്‍കുന്ന രേഖകളും നല്‍കണം.\nലൈസന്‍സ് ലഭിക്കുന്ന മാന്‍പവര് സപ്ലെ ഏജന്‍സിയുടെ മാനേജര് നിര്‍ബന്ധമായും ഒരു സൗദി പൗരന് ആയിരിക്കണം. ഇയാള് മുന്‍പ് ഏതെങ്കിലും ക്രിമിനല് കുറ്റങ്ങള്‍ക്കോ അല്ലെങ്കില് തൊഴില് നിയമ ലംഘനങ്ങള്‍ക്കോ ഇമിഗ്രേഷന് നിയമ ലംഘനങ്ങള്‍ക്കോ ശിക്ഷിക്കപ്പെട്ട വ്യക്തിയോ അത്തരം കേസുകള് നിലവിലുള്ള വ്യക്തിയോ ആകാന് പാടില്ല.\nപത്ത് ഹിജറ വര്‍ഷത്തേക്ക് ആയിരിക്കും ലൈസന്‍സ് കാലാവധി. ലൈസന്‍സ് അനുവദിക്കപ്പെട്ടു കഴിഞ്ഞാല് 12 മാസത്തിനുള്ളില് പ്രവര്‍ത്തനം തുടങ്ങണം. ലൈസന്‍സ് അനുവദിക്കപ്പെട്ടു 120 ദിവസത്തിനുള്ളില് പ്രസ്തുത കമ്പനി നിര്‍ബന്ധമായി ഒരു സ്വദേശിവല്‍ക്കരണ പദ്ധതി നടപ്പിലാക്കിയിരിക്കുകയും വേണം. കമ്പനിക്കു ഒരു വെബ്സൈറ്റ് ഉണ്ടായിരിക്കണം. ഇലെക്ട്രോണിക് സംവിധാനം മുഖേന രേഖകള് മന്ത്രാലയത്തിന് സമര്‍പ്പിക്കാന് തക്ക വിധത്തിലുള്ള സംവിധാനവും 120 ദിവസത്തിനുള്ളില് ഒരുക്കണം. പോര്‍ട്ടലും അതില് ഡാറ്റ ബേസും ഉണ്ടായിരിക്കണം.\nതങ്ങളുടെ ഇടപാടുകാര്‍ക്ക് സപ്ലെ ചെയ്യുന്ന വ്യക്തികളുടെ വിവരങ്ങള് മാന്‍പവര് സപ്ലെ കമ്പനികള് മന്ത്രാലയത്തില് റിപ്പോര്‍ട്ട് ചെയ്യണം. അത്തരത്തിലുള്ള ഏതെങ്കിലും ഇടപാടുകാര് സ്വദേശിവല്‍ക്കരണം സംബന്ധിച്ചുള്ള നിതാഖാത് വ്യവസ്ഥകളോ കടമകളോ ലംഘിച്ചിട്ടുണ്ട് എങ്കില് പിന്നീട് ആ ഇടപാടുകാരന് പിന്നീട് തൊഴിലാളികളെ വിതരണം ചെയ്യുന്നത് നിരോധിക്കപ്പെട്ടിട്ടുള്ളതാണ്.\nസൗദിയിലെ വര്‍ക്ക് വിസിറ്റ് വിസ, കമ്മേഴ്സ്യല് വിസിറ്റ് വിസ


രണ്ട് യൂത്ത് കോണ്‍ഗ്രസ് പ്രവര്‍ത്തകരെ വെട്ടിക്കൊന്നു, ജനത്തെ വലച്ച് ഹര്‍ത്താല് പുരോഗമിക്കുന്നു - RoundupKerala.com\nHome Current Affairs Crime രണ്ട് യൂത്ത് കോണ്‍ഗ്രസ് പ്രവര്‍ത്തകരെ വെട്ടിക്കൊന്നു, ജനത്തെ വലച്ച് ഹര്‍ത്താല് പുരോഗമിക്കുന്നു\nരണ്ട് യൂത്ത് കോണ്‍ഗ്രസ് പ്രവര്‍ത്തകരെ വെട്ടിക്കൊന്നു, ജനത്തെ വലച്ച് ഹര്‍ത്താല് പുരോഗമിക്കുന്നു\nകാഞ്ഞങ്ങാട്: കാസര്‍കോട് ജില്ലയിലെ പുല്ലൂര് പെരിയ ഗ്രാമ പഞ്ചായത്തിലെ കല്ല്യോട്ട് രണ്ട് യൂത്ത് കോണ്‍ഗ്രസ് പ്രവര്‍ത്തകര് വെട്ടേറ്റു മരിച്ചു. സംഭവത്തില് പ്രതിഷേധിച്ച് യൂത്ത് കോണ്‍ഗ്രസ് ആഹ്വാനം ചെയ്ത 12 മണിക്കൂര് രാവിലെ ആറിനു തുടങ്ങി.\nഞായറാഴ്ച രാത്രി എട്ടരയോടെയാണ് ബൈക്കിനെ പിന്തുടര്‍ന്നെത്തിയ മൂന്നംഗ സംഘം കല്ല്യോട്ട് കൂരാങ്കര സ്വദേശികളായ ജോഷി എന്ന ശരത് (27), കിച്ചു എന്ന കൃപേഷ് (21) എന്നിവരെ വെട്ടിക്കൊലപ്പെടുത്തിയത്. അടിച്ചുവീഴ്്ത്തിയശേഷം കുറ്റിക്കാട്ടിലേക്കു വലിച്ചുകൊണ്ടുപോയി മാരകമായി വെട്ടുടയായിരുന്നുവെന്നാണ് റിപ്പോര്‍ട്ട്. കൃപേഷ് സ്ഥലത്തുവച്ചു തന്നെ മരിച്ചു. ഗുരുതരമായി പരിക്കേറ്റ ശരത് ലാലിനെ കാഞ്ഞങ്ങാട് ജില്ലാ ആശുപത്രിയില് നിന്നു മംഗളൂരുവിലെ ആശുപത്രിയിലേക്കു മാറ്റുന്നതിനിടെയാണ് മരിച്ചത്. സി.പി.എം കോണ്‍ഗ്രസ് സംഘര്‍ഷം നിലനിന്നിരുന്ന സ്ഥലമാണ് പെരിയ.\nസംസ്ഥാന വ്യവപകമായി വാഹനങ്ങള് തടയുകയും കടകള് അടപ്പിക്കുകയും ചെയ്തതോടെ സാധാരണ ജീവിതത്തെ മിന്നല് പണിമുടക്ക് പൂര്‍ണ്ണമായും ബാധിച്ച സ്ഥിതിയാണ്. ഹര്‍ത്താലിനോട് സഹകരിക്കില്ലെന്ന് വ്യക്തമാക്കി വ്യാപാരി വ്യവസായി ഏകോപന സമിതിയും രംഗത്തെത്തിയിട്ടുണ്ട്.\nPrevious articleകൊട്ടിയൂര് പീഡനം: ഫാ. റോബിന് വടക്കുംചേരിക്ക് 60 വര്‍ഷം തടവ്,3ലക്ഷം പിഴ\nNext articleപുല്‍വാമയില് ഏറ്റുമുട്ടല്, നാലു സൈനികര്‍ക്ക് വീരമൃത്യു


ബ്രെഡും തേങ്ങയുമുണ്ടോ ?5മിനുട്ടിൽ സ്നാക്ക് റെഡി ആക്കാം .. എല്ലാവരും ട്രൈ ചെയ്തു നോക്കു നിങ്ങൾക്ക് തീർച്ചയായും ഇഷ്ടപെടും ഇഷ്ടമായാൽ ലൈക് ചെയ്യാനും ഷെയർ ചെയ്യാനും മറക്കല്ലേ നല്ല ടേസ്റ്റി റെസിപ്പി ആണ്. | Recipeapp.in\nബ്രെഡും തേങ്ങയുമുണ്ടോ ?5മിനുട്ടിൽ സ്നാക്ക് റെഡി ആക്കാം .. എല്ലാവരും ട്രൈ ചെയ്തു നോക്കു നിങ്ങൾക്ക് തീർച്ചയായും ഇഷ്ടപെടും ഇഷ്ടമായാൽ ലൈക് ചെയ്യാനും ഷെയർ ചെയ്യാനും മറക്കല്ലേ നല്ല ടേസ്റ്റി റെസിപ്പി ആണ്.\nPrevious articleഹായ് ഫ്രണ്ട്സ് എല്ലാവരും ഓട്സ് ഇങ്ങനെ തയ്യാറാക്കി നോക്കൂ നിങ്ങൾക്കെല്ലാവർക്കും തീർച്ചയായും ഇഷ്ടപ്പെടും. ഡയറ്റ് ചെയ്യുന്നവർക്കും കൊളസ്ട്രോൾ ഉള്ളവർക്കും ഇത് വളരെ ഉപകാരപ്പെടുന്ന താണ് ഇഷ്ടമായാൽ ലൈക് ചെയ്യാനും ഷെയർ ചെയ്യാനും മറക്കല്ലേ.\nNext articleകോട്ടയം സ്റ്റൈൽ മീൻ കറി തയ്യാറാക്കി നോക്കിയാൽ എല്ലാവരും ട്രൈ ചെയ്തു നോക്കു നിങ്ങൾക്ക് തീർച്ചയായും ഇഷ്ടപെടും ഇഷ്ടമായാൽ ലൈക് ചെയ്യാനും ഷെയർ ചെയ്യാൻ മറക്കല്ലേ. നല്ല ടേസ്റ്റി റെസിപ്പി ആണ്.\nഹായ് കൂട്ടുകാരെ, കർക്കിടക മാസം ആരംഭം ആണല്ലോ കൂടാതെ കൊറോണ കാലവും. അപ്പോ പ്രതിരോധ ശേഷി വർദ്ധിപ്പിക്കാൻ ആയി...


പാലക്കാട് നഗരസഭയില് ബിജെപിക്കുള്ളില് ചേരിപ്പോര്\nSat Sep 25 2021 12:50:08 GMT+0530 (India Standard Time)\nBRJ14 Sep 2021 2:34 PM GMT\nപാലക്കാട്: ബിജെപി ഭരിക്കുന്ന ഒരേയൊരു നഗരസഭയായ പാലക്കാട്ട് ശക്തമായ ചേരിപ്പോര്. ബി.ജെ.പി നേതാക്കളുടെ വാട്‌സാപ്പ് ഗ്രൂപ്പില് ബിജെപി കൗണ്‍സിലര്‍മാര് ചേരിതിരിഞ്ഞ് കലഹിച്ചു. ബിജെപി സംസ്ഥാന അധ്യക്ഷന് കെ സുരേന്ദ്രന് നേരിട്ടെത്തിയെങ്കിലും പ്രശ്‌നം പരിഹരിക്കാനായില്ല.\nനഗരത്തിലെ മാലിന്യനീക്കം സംബന്ധിച്ചാണ് ബിജെപി കൗണ്‍സിലര്‍മാരുടെ വാട്‌സാപ്പ് കലഹം. മുന് നഗരസഭാധ്യക്ഷ പ്രമീള ശശിധരന്, ബി.ജെ.പി സംസ്ഥാന സെക്രട്ടറി സി കൃഷ്ണകുമാറിന്റെ ഭാര്യ കൂടിയായ മിനി കൃഷ്ണകുമാര് എന്നിവരാണ് നിലവിലെ ഭരണസമിതിയെ വാട്‌സാപ്പ് ഗ്രൂപ്പില് വിമര്‍ശിച്ചത്. ചെയര്‍പേഴ്‌സണ് പ്രിയ അജയനെ പിന്തുണച്ച് സ്മിതേഷും രംഗത്തെത്തി.\nബിജെപി ജില്ലാ പ്രസിഡന്റ് ഇ. കൃഷ്ണദാസാണ് ഇവിടെ വൈസ് ചെയര്‍മാന്. മിനി കൃഷ്ണകുമാറിനെ നഗരസഭാ അധ്യക്ഷയാക്കാനാണ് നീക്കം. എന്നാല്, കൃഷ്ണകുമാര് വിഭാഗം നഗരസഭാ ഭരണം തടസപ്പെടുത്താന് ശ്രമിക്കുന്നുവെന്ന് ജില്ലാ പ്രസിഡന്റും വൈസ് ചെയര്‍മാനുമായ ഇ. കൃഷ്ണദാസ് സംസ്ഥാന നേതൃത്വത്തിന് പരാതി നല്‍കി.\nപ്രശ്‌നപരിഹാരത്തിന് സംസ്ഥാന അധ്യക്ഷന് കെ സുരേന്ദ്രന് പാലക്കാട്ടെത്തിയെങ്കിലും ഫലമുണ്ടായില്ല. സുരേന്ദ്രന് വിളിച്ച യോഗത്തില് നിന്ന് ചെയര്‍പേഴ്‌സണ് പ്രിയ വിജയന് വിട്ടു നിന്നു. നഗരസഭയിലെ ഭരണസ്തംഭനത്തിനെതിരെ യുഡിഎഫ് പ്രതിഷേധിച്ചു. തര്‍ക്കം പരിഹരിക്കാന് ആര്‍എസ്എസും ശ്രമം തുടങ്ങിയിട്ടുണ്ട്.


U. A. Khader – The End Time News\nAll posts tagged "U. A. Khader"\nപ്രശസ്ത സാഹിത്യകാരൻ യു. എ ഖാദർ അന്തരിച്ചു\nപ്രശസ്ത സാഹിത്യകാരൻ യു. എ ഖാദർ (85) അന്തരിച്ചു. കോഴിക്കോട് സ്റ്റാർ കെയർ ആശുപത്രിയിൽവച്ചായിരുന്നു അന്ത്യം. വാർധക്യ സഹജമായ അസുഖങ്ങളെ തുടർന്ന് ഏറെ നാളായി ചികിത്സയിലായിരുന്നു. മൊയ്തീന് കുട്ടി ഹാജിയുടേയും മ്യാന്‍മാര് സ്വദേശിനിയായ മാമൈദിയുടേയും മകനായി...


തമിഴ്നാട്ടില് കൊവിഡ് സ്ഥിരീകിച്ചത് 5688 പേര്‍ക്ക്; കര്‍ണാടകയില് 10,070 പേര്‍ക്ക് - Express Kerala\nNational October 2, 2020 | Published by : Express Kerala Network\nതമിഴ്നാട്ടില് ഇന്ന് കൊവിഡ് സ്ഥിരീകിച്ചത് 5688 പേര്‍ക്ക്. ഇതോടെ സംസ്ഥാനത്ത് ഇതുവരെ കോവിഡ് സ്ഥിരീകരിച്ചവരുടെ ആകെ എണ്ണം 6,03,290 ആയി. 46,369 പേരാണ് നിലവില് ചികിത്സയിലുള്ളത്. കഴിഞ്ഞ 24 മണിക്കൂറിനിടെ 5516 പേര് രോഗമുക്തി നേടി. ഇതുവരെയുള്ള ആകെ മരണസംഖ്യ 9586 ആണ്.\nകര്‍ണാടകയില് കഴിഞ്ഞ 24 മണിക്കൂറിനിടെ 10,070 പേര്‍ക്ക് കോവിഡ് സ്ഥിരീകരിച്ചു. ഇതോടെ സംസ്ഥാനത്ത് ഇതുവരെ കോവിഡ് സ്ഥിരീകരിച്ചവരുടെ എണ്ണം 6,11,837 ആയി. 1,10,412 പേരാണ് നിലവില് ചികിത്സയിലുള്ളത്. രോഗമുക്തി നേടിയവരുടെ ആകെ എണ്ണം 4,92,412. ഇതുവരെ രോഗബാധയെ തുടര്‍ന്ന് 8994 പേര് മരിച്ചു.\nആന്ധ്രപ്രദേശില് കഴിഞ്ഞ 24 മണിക്കൂറിനിടെ 6751 പേര്‍ക്കാണ് കോവിഡ് സ്ഥിരീകരിച്ചത്. 41 പേര് രോഗബാധയെ തുടര്‍ന്ന് മരിച്ചു. 7297 പേര് രോഗമുക്തി നേടി. ഇതോടെ സംസ്ഥാനത്തെ ആകെ രോഗബാധിതരുടെ എണ്ണം 7,00,235 ആയി. ആകെ രോഗമുക്തരുടെ എണ്ണം 6,36,508 ആയി. നിലവില് 57,858 പേരാണ് ചികിത്സയിലുള്ളത്. 5869 പേര് രോഗബാധയെ തുടര്‍ന്ന് മരണപ്പെട്ടു.\nകേരളത്തില് നിന്നെത്തുന്നവര്‍ക്ക് ആര്‍ടിപിസിആര് നിര്‍ബന്ധമാക്കി തമിഴ്‌നാടും\nകൊവിഡ് വ്യാപനം: തമിഴ്‌നാട്ടില് ലോക്ഡൗണ് ഒരാഴ്ച കൂടി നീട്ടി\nതമിഴ്‌നാട്ടില് ഇനിമുതല് സ്വകാര്യ ആശുപത്രികളില് നിന്നും സൗജന്യ വാക്‌സിന്


തോല്‍വിക്ക് പിന്നാലെ എല്‍ഡിഎഫില് കലഹം; തിരിച്ചടിയായത് ജയരാജന്‍റെ സ്ഥാനാര്‍ത്ഥിത്വമെന്ന് എല്‍ജെഡി | ljd leader manayath chandran against p jayarajan candidature - Malayalam Oneindia\nPublished: May 28 2019, 9:58 [IST]\nവടകര: കഴിഞ്ഞ രണ്ട് തവണയായി യുഡിഎഫ് സ്ഥാനാര്‍ത്ഥി വിജയിക്കുന്ന മണ്ഡലം തിരിച്ചു പിടിക്കുക എന്ന ലക്ഷ്യത്തോടെയായിരുന്നു വടക്കന് മലബാറിലെ കരുത്തുറ്റ നേതാവും കണ്ണൂര് ജില്ലാ സെക്രട്ടറിയുമായി പി ജയരാജനെ സിപിഎം വടകരയില് സ്ഥാനാര്‍ത്ഥിയാക്കിയത്. ജയരാജനെ വിജയിപ്പിക്കാന് കഴിഞ്ഞാല് അക്രമരാഷ്ട്രീയത്തിന്‍റെ പേരില് പാര്‍ട്ടിക്കെതിരെ ഉയരുന്ന ആരോപണങ്ങള്‍ക്ക് ശക്തമായ മറുപടി നല്‍കാനാകും എന്ന കണക്ക് കൂട്ടലും സിപിഎമ്മിന് ഉണ്ടായിരുന്നു.\nഅക്രമ രാഷ്ട്രീയത്തിന്‍റെ ഇര എന്നതില് ഊന്നിയായിരുന്നു വടകരയില് ജയരാജന്‍റെ പ്രചരണം സിപിഎം മുന്നോട്ടു കൊണ്ടുപോയത്. എന്നാല് തിരഞ്ഞെടുപ്പില് ജയരാജന് കനത്ത പരാജയം എല്‍ക്കേണ്ടി വന്നത് സിപിഎമ്മിന് കനത്ത തിരിച്ചടിയാവുകയും ചെയ്തു. ഇതിന് പിന്നാലെയാണ് മുന്നണിയില് പുതിയ വിവാദങ്ങള്‍ക്ക് തിരികൊളുത്തി എല്‍ജെഡി നേതാവ് മനയത്ത് ചന്ദ്രനും രംഗത്ത് എത്തിയിരിക്കുന്നത്.\nജയരാജന് പകരം മറ്റൊരാള്\nവടകരയില് പി ജയരാജന് പകരം മറ്റൊരാള് ഇടതുമുന്നണി സ്ഥാനാര്‍ത്ഥി ആയിരുന്നുവെങ്കില് വിജയസാധ്യത കുടൂതലായിരുന്നുവെന്നാണ് എല്‍ജെഡി കോഴിക്കോട് ജില്ലാ പ്രസിഡന്‍റ് മനയത്ത് ചന്ദ്രന് ഒരു ടിവി ചാനലിന് നല്‍കിയ അഭിമുഖത്തില് വ്യക്തമാക്കിയത്.\nതിരഞ്ഞെടുപ്പില് വടകരയിലെ പ്രധാന ചര്‍ച്ച വിഷയം അക്രമരാഷ്ട്രീയമായിരുന്നു. ഇത് ജയരാജന് വലിയ തിരിച്ചടിയായി. അക്രമ രാഷ്ട്രീയത്തിലൂന്നിയുള്ള യുഡിഎഫ് പ്രചരണങ്ങളെ പ്രതിരോധിക്കാന് ഇടതുമുന്നണി ശ്രമിച്ചെങ്കിലും വിജയിച്ചില്ലെന്നും മനയത്ത് ചന്ദ്രന് പറഞ്ഞു.\nആര്‍എംപി, യുഡിഎഫ്, കെ മുരളീധരന് എന്നിവരെല്ലാം അക്രമരാഷ്ട്രീയത്തിനെതിരായി പ്രചരണം നടത്തി. പ്രചരണത്തിലുടനീളം മുരളീധരന് പറഞ്ഞത് കൊലപാതക രാഷ്ട്രീയത്തിനെതിരെ, അക്രമരാഷ്ട്രീയത്തിനെതിരെയാണ് ഈ തെരഞ്ഞെടുപ്പ് എന്നാണ്\nഅഭ്യൂദയകാംക്ഷികളുടെയും അനുഭാവികളുടെയും വോട്ട് നേടാന് കഴിയുന്ന ഒരു സ്ഥാനാര്‍ത്ഥിയെ നിര്‍ത്തിയിരുന്നുവെങ്കില് വലിയ വോട്ടിന് വിജയിക്കുമെന്നായിരുന്നു വിലയിരുത്തലെന്നും മനയത്ത് ചന്ദ്രന് പറഞ്ഞു. സിപിഎം ഏറ്റവും ആത്മവിശ്വാസത്തോടെ രംഗത്തിറക്കിയ സ്ഥാനാര്‍ത്ഥിക്കെതിരെയാണ് സഖ്യകക്ഷി നേതാവിന്‍റെ ഇത്തരത്തിലുള്ള ഒരു പ്രതികരണം പുറത്തുവരുന്നത്.\nജയരാജന്‍റെ തോല്‍വിക്ക് പിന്നാലെ അക്രമരാഷ്ട്രീയത്തിനെതിരായ ജനവിധിയാണ് വടകരയില് നടന്നതെന്നായിരുന്നു യുഡിഎഫും ആര്‍എംപിയും വ്യക്തമാക്കിയിരുന്നു. എല്‍ജെഡി കൂടി ഈ അഭിപ്രായവുമായി രംഗത്ത് എത്തിയത് സിപിഎമ്മിനെ കൂടുതല് പ്രതിരോധത്തിലാക്കും.\nലോക്സഭാ തിരഞ്ഞെടുപ്പില് ശബരിമല വിഷയം പ്രതിഫലിച്ചിട്ടില്ലെന്ന മുഖ്യമന്ത്രി പിണറായി വിജയന്‍റെ പ്രസ്താവനയും കഴിഞ്ഞ ദിവസം മനയത്ത് ചന്ദ്രന് തള്ളിയിരുന്നു. ശബരിമല വിഷയത്തിലെ സര്‍ക്കാര് നിലപാടില് വോട്ടര്‍മാരുടെ പ്രതിഷേധമാണ് ജനവിധി. സര്‍ക്കാര് നിലപാടില് പ്രതിഷേധിച്ച് ഭൂരിപക്ഷ സമുദായത്തിന്‍റെ വോട്ടുകള് യുഡിഎഫിലേക്ക് പോയെന്നായിരുന്നു മനയത്ത് ചന്ദ്രന് അഭിപ്രായപ്പെട്ടത്.\nയുഡിഎഫിന് അനുകൂലമായി വോട്ട് ചെയ്തു\nഅതേസമയം എല്‍ജെഡി മുന്നണിയുടെ ഭാഗമായെങ്കിലും അതിന്‍റെ നേട്ടം വടകരയില് ഉണ്ടായില്ലെന്ന വിലയിരുത്തലാണ് സിപിഎമ്മിനുള്ളത്. എംപി വീരേന്ദ്രകുമാറിന്‍റെ നേതൃത്വത്തിലുള്ള ലോക്താന്ത്രിക് ജനതാദളിന് സംസ്ഥാനത്ത് ഏറ്റവും കൂടുതല് സ്വാധീനമുള്ള മണ്ഡലമാണ് വടകര. എന്നാല് പാര്‍ട്ടിയുടെ ശക്തികേന്ദ്രങ്ങളില് പോലും യുഡിഎഫ് വന് ലീഡ് നേടിയതാണ് സിപിഎമ്മിന്‍റെ വിലയിരുത്തലിന് ആധാരം.\nവടകര മണ്ഡലത്തില് ജനതാദളിന് എറ്റവും സ്വാധീനമുള്ള മേഖലയാണ് ഏറാമല പഞ്ചായത്ത്. യുഡിഎഫ് ഭരണത്തിന് കീഴിലായിരുന്ന പ‍ഞ്ചായത്ത് ദളിന്‍റെ മുന്നണി മാറ്റത്തോടെയാണ് എല്‍ഡിഎഫിന്‍റെ കയ്യിലായത്. എല്‍ജെഡി പ്രതിനിധിയാണ് നിലവില് പഞ്ചായത്ത് പ്രസിഡന്‍റ്.\nഎല്‍ജെഡി ഇടതുമുന്നണിയിലേക്ക് തിരികെ വന്നിട്ടും ഇത്ര വലിയ വോട്ടുകള്‍ക്ക് പി ജയരാജന് ഏറാമല പഞ്ചായത്തില് പിന്നിലായതിന് കാരണം ജനതാദള് വോട്ടുകള് മുന്നണിയിലേക്ക് തിരികെ വന്നിട്ടില്ലെന്നതാണ് വ്യക്തമാക്കുന്നത്. ഈ വിഷയം സിപിഎം കേന്ദ്രങ്ങള് അടുത്ത ദിവസങ്ങളില് കാര്യമായി ചര്‍ച്ച ചെയ്യും. ഈ വിമര്‍ശനങ്ങള്‍ക്ക് തടയിടുക എന്ന ലക്ഷ്യം മുന്നില് കണ്ടാണ് പി ജയരാജന്‍റെ സ്ഥാനാര്‍ത്ഥിത്വത്തിനെതിരേയുള്ള മനയത്ത് ചന്ദ്രന്‍റെ വിമര്‍ശനങ്ങളെന്നാണ് സൂചന.\nlok sabha elections 2019 vadakara p jayarajan k muraleedharan cpm congress rmp എംപി വീരേന്ദ്ര കുമാര് ലോക്സഭ തിരഞ്ഞെടുപ്പ് 2019 വടകര പി ജയരാജന് കെ മുരളീധരന് സിപിഎം കോണ്‍ഗ്രസ് ആര്‍എംപി\nljd leader manayath chandran against p jayarajan candidature\nStory first published: Tuesday, May 28, 2019, 9:58 [IST]


സിനിമയുടെ കാമുകന് | Special | Deshabhimani | Wednesday Oct 25, 2017\nസീമUpdated: Wednesday Oct 25, 2017\nസിനിമയാണ് ഐ വി ശശിയുടെ കാമുകിയും ആദ്യ ഭാര്യയും. ആ കലയോടുള്ള അഭിനിവേശമാണ് കോടമ്പാക്കത്തെത്തിച്ചത്. ബാല്യത്തിലേ ആ ലോകത്ത് ജീവിച്ച ഞാന് അദ്ദേഹത്തെക്കുറിച്ച് കേട്ടിരുന്നു. കോടമ്പാക്കത്ത് പൂക്കാരത്തെരുവിലായിരുന്നു അമ്മയുമൊത്തു താമസം. വീട്ടിനടുത്താണ് മലയാളി നൃത്താധ്യാപകന് തങ്കപ്പന് മാസ്റ്റര്.\nഅദ്ദേഹത്തിന്റെ സംഘത്തില് ഞാനും. മാസ്റ്ററുടെ പ്രിയശിഷ്യന് കമലഹാസനുമായി എനിക്ക് പരിചയമുണ്ട്. ശശിയേട്ടന്റെ വലിയ കൂട്ട് അദ്ദേഹമായിരുന്നു. കമലിന്റെ വീടിനടുത്ത് സാമ ലോഡ്ജിലായിരുന്നു ശശിയുടെ താമസം. കലാസംവിധായകന് എസ് കൊന്നനാട്ടിന്റെ സഹായിയായിവന്ന അദ്ദേഹം 'കവിത' എന്ന ചിത്രവുമായി സഹകരിക്കുന്നതും കമലിന്റെ പ്രേരണയില്. ഞാന് ആദ്യം സഹനടിയായ തെലുങ്ക് ചിത്രം 'ബംഗാരക്ക'യുടെ ചിത്രീകരണം. ശ്രീദേവിയെ കാണാന് ശശി വന്നു. അറിയപ്പെടുന്ന സംവിധായകനെന്ന് കേട്ടെങ്കിലും നാടുമായി ബന്ധം കുറവായിരുന്ന എനിക്ക് അറിയില്ല. 1977ലാണ് നൃത്തസംവിധായകന് മാധവന് മലയാളം സിനിമയുടെ ഷൂട്ടിങ്ങിന് വിളിച്ചത്. ഇതാ ഇവിടെവരെ എന്ന ശശിചിത്രം. സെറ്റില് സര്‍വാധികാരിയായി ഒച്ചവച്ച അദ്ദേഹത്തോട് നീരസം തോന്നി. പിന്നാലെ 'ഈ മനോഹര തീര'ത്തില് നൃത്തത്തിന് ക്ഷണം. ഡാന്‍സ് മാസ്റര് വൈക്കം മൂര്‍ത്തി നിര്‍ബന്ധിച്ചപ്പോള് പ്രതിഫലം ക്രമാതീതമായി ആവശ്യപ്പെട്ടാണ് ഒഴിയാന് ശ്രമിച്ചത്. ചോദിച്ച പ്രതിഫലം തന്നു. 15 ദിവസം ഷൂട്ടിങ്ങ്. ആ ദിവസങ്ങളിലാണ് അടുത്തത്.\nപിന്നാലെ 'അവളുടെ രാവുകളി'ലെ നായികാവേഷം. ചിത്രത്തിന്റെ വിജയം രണ്ടുപേരുടെയും കരിയറും ജീവിതവും മാറ്റിമറിച്ചു. തുടര്‍ന്ന് ഈറ്റ, അനുമോദനം, ഏഴാംകടലിനക്കരെ തുടങ്ങിയവ. 1980 ആഗസ്ത് 28ന്് വിവാഹം. അദ്ദേഹത്തിന്റെ പ്രോത്സാഹനത്തിലാണ് തുടര്‍ന്നും അഭിനയിച്ചത്. മകളെ ഗര്‍ഭംധരിച്ച് പത്തു മാസത്തോളവും സിനിമകള്. പി എന് മേനോന്റെ 'അര്‍ച്ചന ടീച്ചര്‍ക്കു'പിന്നാലെ ശശിയുടെ 'ആരൂഢം'. അത് ദേശീയ അവാര്‍ഡ് നേടി. വീണ്ടും എം ടി തിരക്കഥയില് ആള്‍ക്കൂട്ടത്തില് തനിയെ, അക്ഷരം, അനുബന്ധം. സംസ്ഥാന അവാര്‍ഡുകള് കൊണ്ടുവന്ന ചിത്രങ്ങള്. രാധയെന്ന കഥാപാത്രത്തെ അവതരിപ്പിച്ച വാര്‍ത്ത, മമ്മൂട്ടി ആദ്യം നായകനായ തൃഷ്ണ എന്നിവ സൂപ്പര്‍ഹിറ്റ്. എണ്‍പതുകളുടെ അവസാനം ബിസിനസ് തകര്‍ച്ചയെ തുടര്‍ന്ന് ശശിയേട്ടന് പ്രതിസന്ധിയിലായി. കലാകാരനായ അദ്ദേഹം നല്ല ബിസിനസുകാരനല്ലായിരുന്നു. കച്ചവട മനസ്സില്ലാത്തതിനാല് ആരെയും കബളിപ്പിച്ചില്ല. പലരും പറ്റിച്ചു. മറ്റൊരു പരീക്ഷണഘട്ടം അദ്ദേഹത്തിന്റെ രോഗകാലം.\n"എഴുന്നേല്‍ക്ക് വലിയ ഹിറ്റ്മേക്കറല്ലേ, ഒരിക്കല്‍കൂടി ജയിച്ചുകാണിക്ക്, അതിനിടയില് മരിച്ചെന്ന് കേട്ടാലും കരയില്ല''- ഞാന് പറഞ്ഞു.\n( പഴയ ഒരു അഭിമുഖത്തില് നിന്ന് )\nആർഎസ‌്എസ‌് നേതാവ‌് അസീമാനന്ദയെ വെറുതെവിട്ട ജഡ‌്ജി ബിജെപിയിലേക്ക‌്\nഒരേ നിൽപ്പ് നിൽക്കുന്ന ഞങ്ങളുടെ കഷ്‌ടപ്പാട് സർക്കാർ കണ്ടു; ഈ മാറ്റം ഞങ്ങളുടെ സമരത്തിന്റെയും വിജയമെന്ന് ഫിലോമിനയും സജ്‌നയും\nചിന്മയ സമരം ഒത്തുതീർന്നു; സീമയെ തിരിച്ചെടുക്കും\nപകര്‍ത്തിയത് മലയാളിയുടെ ഉത്സവക്കാഴ്ച്ചകള്


കോവിഡ് മുന്നണി പോരാളികള്‍ക്ക് ട്രിബ്യൂട്ട്; റാസ്പുടിന് ഗാനത്തിന് ചുവടുവെച്ച് ജയസൂര്യയുടെ മകള്\nസോഷ്യല് മീഡിയയില് തരംഗമായ റാസ്പുടിന് ഡാന്‍സുമായി നടന് ജയസൂര്യയുടെ മകള് വേദ. കോവിഡ് മുന്നണി പോരാളികള്‍ക്കുള്ള ട്രിബ്യൂട്ട് ആയാണ് ജയസൂര്യയുടെ മകള് വേദ ചുവടുവെച്ചിരിക്കുന്നത്.\nജയസൂര്യ തന്നെയാണ് ഡാന്‍സ് വീഡിയോ തന്റെ ഇന്‍സ്റ്റഗ്രാമിലൂടെ പഘ്കുവെച്ചത്. എല്ലാ കോവിഡ് മുന്നണി പോരാളികള്‍ക്കുമായി സമര്‍പ്പിക്കുന്നു എന്ന കുറിപ്പോടെയാണ് ജയസൂര്യ വീഡിയോ പങ്കുവെച്ചത്.\nമെഡിക്കല് വിദ്യാര്‍തഥികളായ ജാനകിയുടെയും നവീനിന്റെയും റാസ്പുടിന് ഡാന്‍സ് സോഷ്യല് മീഡിയയില് തരംഗമായിരുന്നു. ഇരുവരെയും ടാഗ് ചെയ്താണ് ജയസൂര്യ വീഡിയോ പങ്കുവെച്ചിരിക്കുന്നത്.


കേരള ഫുട്ബോള് രംഗത്ത് വിപ്ലവം സൃഷ്‌ടിക്കാനൊരുങ്ങി കേരള ബ്ലാസ്റ്റേഴ്‌സ്; കുട്ടികള്‍ക്കായി 'കെ.ബി.എഫ്.സി യങ് ബ്ലാസ്റ്റേഴ്‌സ് - themediatime\nകേരള ഫുട്ബോള് രംഗത്ത് വിപ്ലവം സൃഷ്‌ടിക്കാനൊരുങ്ങി കേരള ബ്ലാസ്റ്റേഴ്‌സ്. 12 വയസില് താഴെയുള്ള കുട്ടികള്‍ക്കായി ‘കെ.ബി.എഫ്.സി യങ് ബ്ലാസ്റ്റേഴ്‌സ്’ കേരളത്തിലുടനീളം പ്രത്യേക പരിശീലന കേന്ദ്രങ്ങള് ആരംഭിക്കുന്നു. ഇതിന്റെ ഭാഗമായി കേരളത്തിലെ ആദ്യ കെ.ബി.എഫ്.സി യങ് ബ്ലാസ്റ്റേഴ്‌സ് ട്രെയിനിങ് സെന്റര് കൊച്ചിയില് തുടങ്ങും. നോര്‍ത്ത് കളമശേരിയിലെ പാര്‍ക്ക് വേയില് നവംബര് 17നാണ് ആദ്യ ട്രെയിനിങ് സെന്റര് ആരംഭിക്കുക. കേരള ബ്ലാസ്റ്റേഴ്‌സ് ഉടമ നിഖില് ഭരദ്വാജ്, കേരള ബ്ലാസ്റ്റേഴ്‌സ് ഫുട്ബോള് ഡയറക്ടര് മുഹമ്മദ് റഫീഖ്, കേരള ബ്ലാസ്റ്റേഴ്‌സ് താരങ്ങള് എന്നിവര് ഉദ്ഘാടനപരിപാടികളില് പങ്കെടുക്കും. കാല്‍പ്പന്ത് കളിക്ക് ഏറെ വേരോട്ടമുള്ള കേരള സമൂഹത്തില് ഫുട്ബോളിനെ ഒരു പ്രൊഫഷന് ആയി വളര്‍ത്തിയെടുക്കുകായണ് പുതിയ സംരംഭത്തിന്റെ ലക്ഷ്യം.\nകേരള ബ്ലാസ്റ്റേഴ്‌സ് ശൈലിയില് മികവുറ്റ പരിശീലനം നല്‍കികൊണ്ട് കുട്ടികളെ അന്താരാഷ്ട്ര ഫുട്ബോള് നിലവാരത്തിലേക്ക് ഉയര്‍ത്തുന്നതിന് ആവശ്യമായ പരിശീലന പദ്ധതികളാണ് കെ.ബി.എഫ്.സി യങ് ബ്ലാസ്റ്റേഴ്‌സ് വിഭാവനം ചെയ്യുന്നത്. സാങ്കേതിക തികവ്, ലക്ഷ്യബോധം, നേട്ടങ്ങളില് ഉള്ള അനുഭൂതി എന്നീ മൂന്ന് മാനദണ്ഡങ്ങളാണ് യങ് ബ്ലാസ്റ്റേഴ്‌സ് അടിസ്ഥാനമാക്കുന്നത്. കെ.ബി.എഫ്.സി യങ് ബ്ലാസ്റ്റേഴ്‌സ് ഫുട്ബോള് സ്കൂള്, കെ.ബി.എഫ്.സി യങ് ബ്ലാസ്റ്റേഴ്‌സ് അഫിലിയേറ്റഡ് അക്കാദമി, കെ.ബി.എഫ്.സി യങ് ബ്ലാസ്റ്റേഴ്‌സ് ഫുട്ബോള് സെന്റര് എന്നിങ്ങനെ മൂന്ന് പ്രത്യേക വിഭാഗങ്ങളായാണ് പുതിയ പരിശീലനം.\nസംസ്ഥാനത്തെ തിരഞ്ഞെടുക്കപ്പെട്ട സ്‍കൂളുകളുമായി ചേര്‍ന്നാണ് കെ.ബി.എഫ്.സി യങ് ബ്ലാസ്റ്റേഴ്‌സ് ഫുട്ബോള് സ്കൂള് നടപ്പിലാക്കുക. സ്‌കൂളുകളിലെ ഫിസിക്കല് എഡ്യൂക്കേഷന് അധ്യാപകര്‍ക്ക് ആവശ്യപ്പെടുന്നതനുസരിച്ച് പരിശീലനം നല്‍കും. കൂടാതെ സാങ്കേതിക തികവുള്ള ഏറ്റവും മികച്ച പരിശീലകരെയും പരിശീലന പദ്ധതിയും കേരള ബ്ലാസ്റ്റേഴ്‌സ് ലഭ്യമാക്കും. മൈതാനവും അനുബന്ധ സാഹചര്യങ്ങളും സ്കൂളുകളാകും ഒരുക്കുക. സ്വന്തമായി മൈതാനങ്ങളുള്ള അക്കാദമികളുമായി സഹകരിച്ചാണ് രണ്ടാമത്തെ വിഭാഗമായ കെ.ബി.എഫ്.സി യങ് ബ്ലാസ്റ്റേഴ്‌സ് അഫിലിയേറ്റഡ് അക്കാദമി നടപ്പിലാക്കുക. ഈ കേന്ദ്രങ്ങളിലും പരിശീലകരെയും പരിശീലന പദ്ധതിയും കേരള ബ്ലാസ്റ്റേഴ്‌സ് നല്‍കും.\nകേരള ബ്ലാസ്റ്റേഴ്‌സ് നേരിട്ടാകും മൂന്നാമത്തെ വിഭാഗമായ കെ.ബി.എഫ്.സി യങ് ബ്ലാസ്റ്റേഴ്‌സ് ഫുട്ബോള് സെന്ററിന്റെ പ്രവര്‍ത്തനങ്ങള്‍ക്ക് നേതൃത്വം നല്‍കുക. സെന്ററുകളില് കേരള ബ്ലാസ്റ്റേഴ്‌സ് നേരിട്ട് പരിശീലന കളരികള് സംഘടിപ്പിക്കും. ഈ പദ്ധതിയിലെ ഏറ്റവും ഉയര്‍ന്ന നിലവാരത്തിലുള്ള പരിശീലന കേന്ദ്രങ്ങളാകും കെ.ബി.എഫ്.സി യങ് ബ്ലാസ്റ്റേഴ്‌സ് ഫുട്ബോള് സെന്ററുകള്. ഇന്ത്യന് സൂപ്പര് ലീഗിലെ ഏറ്റവും കൂടുതല് ആരാധകരുള്ള ക്ലബ്ബായ കേരള ബ്ലാസ്റ്റേഴ്സിന്റെ ഏറ്റവും പുതിയ സാമൂഹിക പ്രതിബദ്ധത പദ്ധതിയാണ് ‘യങ് ബ്ലാസ്റ്റേഴ്‌സ്’. കഴിഞ്ഞ വര്‍ഷങ്ങളിലും കേരള ഫുട്ബോള് രംഗത്ത് മാറ്റങ്ങള് ലക്ഷ്യമിട്ട് കേരള ബ്ലാസ്റ്റേഴ്‌സ് വളര്‍ന്നു വരുന്ന കുട്ടികള്‍ക്കായി പരിശീലന പരിപാടികള് സംഘടിപ്പിച്ചിരുന്നു. കളമശ്ശേരി അല്‍ബേട്ടിയന് സ്‌പോര്‍ട്സ് കോംപ്ലക്സില് രണ്ടാമത്തെ കെ.ബി.എഫ്.സി യങ് ബ്ലാസ്റ്റേഴ്‌സ് ഫുട്ബോള് സെന്ററിന് ഉടന് തുടക്കമാകും.\nതലസ്ഥാനത്ത് ഓക്സിജന് ബാറുകള് തുറന്നു; 15 മിനുട്ട് ശ്വസിക്കുന്നതിന് 299 രൂപ\nഇഷ്ടമുള്ള ജില്ലയില് പരീക്ഷ എഴുതാന് നല്‍കിയിരുന്ന സൗകര്യം പിഎസ്‌സി പിന്‍വലിച്ചു\n213 thoughts on “കേരള ഫുട്ബോള് രംഗത്ത് വിപ്ലവം സൃഷ്‌ടിക്കാനൊരുങ്ങി കേരള ബ്ലാസ്റ്റേഴ്‌സ്; കുട്ടികള്‍ക്കായി ‘കെ.ബി.എഫ്.സി യങ് ബ്ലാസ്റ്റേഴ്‌സ്”


Indiana youth set out to walk 351 miles to meetateen girl | 14 കാരിയെ പരിചപ്പെട്ടത് ഫേസ്ബുക്കിലൂടെ; 32 കാരൻ ലൈംഗീക ബന്ധത്തിലേർപ്പെടാൻ നടന്നത് 108 മണിക്കൂർ... - Malayalam Oneindia\n2 min ago രാജസ്ഥാനില് ഒത്തുതീര്‍പ്പ് ഫോര്‍മുല, സച്ചിന് തിരിച്ചെത്താം, പക്ഷേ...വിമതര് ഗുജറാത്തിലേക്ക്!!\n46 min ago ദില്ലി പോക്സോ കേസ്: 2006ൽ അറസ്റ്റിലായ പ്രതി പുറത്തിറങ്ങിയത് നല്ലനടപ്പിന്, രണ്ട് കേസുകളിൽ പ്രതി\nPublished: October 15 2019, 12:57 [IST]\nസോഷ്യൽ മീഡിയയിലൂടെ പലരും പറ്റിക്കപ്പെട്ടിട്ടുള്ള വാർത്തകൾ ഇതിന് മുമ്പും ഉണ്ടായിട്ടുണ്ട്. പ്രയപൂർത്തിയാകാത്ത പെൺകുട്ടികളെ പീഡിപ്പിക്കുന്ന വാർത്തകളും നിരവധി വരുന്നുണ്ട്. എന്നാൽ എന്നിട്ടും ഇതിനൊന്നും ഒരു കുറവുമില്ലെന്നതാണ് സത്യം. ചെറിയ കുട്ടികളുടെ നഗ്ന ചിത്രങ്ങൾ പ്രചരിപ്പിക്കുന്ന സോഷ്യൽ മീഡിയ ഗ്രൂപ്പുകൾക്കെതിരെ നടപടിയെടുത്തുവരികയാണ്. ഇത്തരത്തിലുള്ള നടപടികൾ വരുന്നതിനിടെയാണ് അമേരിക്കയിലെ വിസ്കോസിൻസ് എന്ന സ്ഥലത്തു നിന്നും രസകരമായ ഒരു സംഭവം പുറത്ത് വരുന്നത്.\nഫേസ്ബുക്ക് വഴി പരിചയപ്പെട്ട പതിനാലുകാരിയുമയി ലൈംഗീക ബന്ധത്തിൽ ഏർപ്പെടാൻ 32 കാരൻ 108 മണിക്കൂർ നടന്നെന്ന വാർത്തയാണ് പുറത്ത് വരുന്നത്. കുട്ടികൾക്ക് നേരെയുള്ള അതിക്രമങ്ങൾ പകർച്ചവ്യാധിപോലെ പടരുകയാണ്. പുതിയ സാങ്കേതിക വിദ്യയും സ്മാർട്ട്ഫോണുകളും ഇതിനായി പലരും ഉപയോഗിക്കുന്നുമുണ്ട്. ഇത് പെൺകുട്ടികളുമായുള്ള ആശയവിനിമയം എളുപ്പമാകുന്നു. ഇത് ഉപയോഗിച്ചാണ് പലരും പെൺകുട്ടികളെ വലയിലാക്കുന്നത്.\nഇത്തരത്തിൽ കൂടുതൽ പരാതി ലഭിച്ചതിന്റെ അടിസ്ഥാനത്തിൽ പോലീസ് പ്രയോഗിച്ച ബുദ്ധിയുടെ അടിസ്ഥാനത്തിലാണ് 32 കാരനെ വലയിലാക്കിയത്. പോലീസ് തന്നെ വ്യാജ ഫേസ്ബുക്ക് ഐഡി നിർമ്മിക്കുകയായിരുന്നു. കെയ്ലി എന്നായിരുന്നു പോലീസിന്റെ വ്യാജ ഐഡിക്ക് നൽകിയ പേര്. ഒപ്പം പ്രായവും കൃത്യമായി രേഖപ്പെടുത്തിയിരുന്നു. യുവാവ് ഈ ഐഡിയിലേക്ക് ഫ്രണ്ട് റിക്വസ്റ്റ് അയക്കുകയായിരുന്നു.\nഫ്രണ്ട് റിക്വസ്റ്റ് സ്വീകരിച്ച ഉടൻ തന്നെ ലൈംഗീക സംഭാഷണത്തിൽ ഏർപ്പെടുകയായിരുന്നു. ഇയാളുടെ ആവശ്യങ്ങൾക്ക് സമ്മതം അറിയിച്ചതിനെ തുടർന്ന് വീടെവിടെന്നായി പിന്നീടുള്ള ചോദ്യം. വീടും സ്ഥലവും പെൺകുട്ടി പറഞ്ഞ് കൊടുത്തതിനെ തുടർന്ന് അയാൾ അവിടേക്ക് നടത്തം ആരംഭിക്കുകയായിരുന്നു. നടത്തത്തിന്റെ നിരവധി സെൽഫികളും ഫോട്ടോകളും പെൺകുട്ടിക്ക് യുവാവ് അയച്ചുകൊടുക്കുകയും ചെയ്തു.\nപെൺകുട്ടി പറഞ്ഞതിനനുസരിച്ച് യുവാവ് വീട്ടിൽ എത്തിയപ്പോഴേക്കും പോലീസ് അറസ്റ്റ് ചെയ്യുകയായിരുന്നു. പ്രായപൂർത്തിയാകാത്ത പെൺകുട്ടിയെ നിയമവിരുദ്ധനായി ലൈംഗീക ബന്ധത്തിൽ ഏർപ്പെടാൻ പ്രേരിപ്പിച്ചതിനാണ് കേസെടുത്തിരിക്കുന്നത്. കുറ്റക്കാരനാണെന്ന് തെളിഞ്ഞാൽ പതത് വർഷം വരെ യുവാവ് തടവ് ശിക്ഷ അനുഭവിക്കേണ്ടി വരും.\nകൂടുതൽ ഉപയോഗിക്കുന്നത് പെൺകുട്ടികൾ?\nഅതേസമയം കൌമാരക്കാരില് ആണ്‍കുട്ടികളേക്കാള്, സോഷ്യല് മീഡിയ കൂടുതല് സ്വാധീനം ചെലുത്തുന്നത് പെണ്‍കുട്ടികളിലെന്ന് പഠനം തെളിയിക്കുന്നത്. പുതിയകാലത്ത് കൌമാരക്കാര്‍ക്ക് എപ്പോഴും സുഹൃത്തുക്കളുടെ കൂടെത്തന്നെയായിരിക്കാന് സോഷ്യല് മീഡിയ വലിയ സഹായമാണ് ചെയ്യുന്നത്. കുട്ടികളുടെ പഠനം എളുപ്പമാക്കാന് സോഷ്യല് മീഡിയ സഹായിക്കുമെങ്കില് കൂടി, സ്നാപ്ചാറ്റിംഗും ഇന്‍സ്റ്റഗ്രാമിംഗും കുട്ടികളെ ദോഷകരമായി ബാധിക്കുമെന്ന് വിദഗ്ധര് ചൂണ്ടിക്കാട്ടുന്നു.\nവിഷാദരോഗത്തിലേക്ക് വഴി മാറുന്നു...\n14 വയസ്സുള്ള കുട്ടികളുടെ സോഷ്യൽ മീഡിയ ഉപയോഗവും വിഷാദരോഗവും തമ്മിൽ ബന്ധമുണ്ടെന്ന് പഠനം പറയുന്നു. കൂടാതെ ഈ പ്രശ്നം ആൺകുട്ടികളേക്കാൾ കൂടുതലായി കാണുന്നത് പെണ്‍കുട്ടികളിലാണെന്നും ലണ്ടനിലെ യൂണിവേഴ്സിറ്റി കോളേജ് നടത്തിയ പഠനത്തിൽ പറയുന്നു. ഇക്കാര്യം എക്ലിനികല് മെഡിസിന് ജേര്‍ണലില് പ്രസിദ്ധീകരിച്ചിട്ടുണ്ട്. ദിവസം അഞ്ചുമണിക്കൂറിലധികം സമയമാണ് പെണ്‍കുട്ടികള് സോഷ്യല് മീഡിയയില് ചെലവഴിക്കുന്നത്. എന്നാല് ആണ്‍കുട്ടികള് ഇതിന് മാറ്റിവെക്കുന്നത് ഒന്നുമുതല് മൂന്നുമണിക്കൂര് മാത്രമാണ്. സോഷ്യല് മീഡിയ ഉപയോഗിക്കുന്ന പെണ്‍കുട്ടികളില് 50 ശതമാനവും ഇതിന് അടിമപ്പെടുന്നു.\nsocial media സോഷ്യൽ മീഡിയ facebook ഫേസ്ബുക്ക് us യുഎസ് children കുട്ടികൾ police പോലീസ്\nIndiana youth set out to walk 351 miles to meetateen girl


20 Sep, 2017, 7:57 pm\nതന്‍റെ യാത്രയുടെ ഉദ്ദേശംതന്നെ "നമുക്ക് ആദ്യപടികള് തുടങ്ങാം" എന്ന പ്രമേയത്തിലൂന്നിയതായിരുന്നു എന്ന് പാപ്പ പ്രസ്താവിച്ചു. കൊളംബിയയിലെ ജനങ്ങളുടെ സാക്ഷ്യജീവിതം സഭയ്ക്ക് വലിയ മുതല്‍ക്കൂട്ടാണ്. അരനൂറ്റാണ്ടിലേറെ അവിടെ നിലനിന്ന സംഘര്‍ഷത്തിനിടയിലും ക്രൈസ്തവവേരുകള് പ്രത്യാശയും സമാധാനവും നിലനിര്‍ത്തിക്കൊണ്ടുപോവുന്നതില് സഹായിച്ചു. അത് എല്ലാവര്‍ക്കുമുള്ള പ്രത്യാശയുടെ അടയാളമാണ്. എന്‍റെ സന്ദര്‍ശനത്തിലൂടെ ജനങ്ങളുടെ എല്ലാ പരിശ്രമങ്ങളെയും ഞാന് ആശിര്‍വദിച്ചു. വിശ്വാസത്തിലും പ്രത്യാശയിലും ഉറപ്പിച്ചു. അവരുടെ ജീവിതസാക്ഷ്യം അതിശയത്തോടെ സ്വീകരിച്ചു. അവിടെ നിലനില്‍ക്കുന്ന അസ്വസ്ഥതയ്ക്കും വിഭാഗീയതയ്ക്കും പകരം അനുരഞ്ജനത്തിന്‍റെ പ്രക്രിയയെ പ്രോത്സാഹിപ്പിച്ചു.


അതിർത്തിയിലെ ചൈനീസ് സേനാ സാന്നിധ്യം സുരക്ഷാ ഭീഷണിയെന്ന് വിദേശകാര്യമന്ത്രി എസ് ജയശങ്കർ - Kerala9.com Malayalam\nHome News അതിർത്തിയിലെ ചൈനീസ് സേനാ സാന്നിധ്യം സുരക്ഷാ ഭീഷണിയെന്ന് വിദേശകാര്യമന്ത്രി എസ് ജയശങ്കർ\nദില്ലി: അതിർത്തിയിലെ ചൈനീസ് സേനാ സാന്നിധ്യം സുരക്ഷാ ഭീഷണിയെന്ന് വിദേശകാര്യമന്ത്രി എസ് ജയശങ്കർ. ഗൽവാനിലെ സംഘർഷം ഇന്ത്യ ചൈന ബന്ധത്തെ പിടിച്ചുലച്ചെന്നും രാഷ്ട്രീയ നയതന്ത്ര പ്രത്യാഘാതങ്ങൾക്കിത് ഇടയാക്കിയെന്നും വിദേശകാര്യമന്ത്രി പറഞ്ഞു.\nലഡാക്കിൽ നിർമ്മാണ പ്രവർത്തനങ്ങൾ പാടില്ലെന്ന ചൈനീസ് നിർദ്ദേശം ഇന്ത്യ ഇന്നലെ തള്ളിയിരുന്നു. ലഡാക്കിനെയും അരുണാചൽ പ്രദേശിനെയും കുറിച്ച് സംസാരിക്കാൻ ചൈനയ്ക്ക് ഒരു കാര്യവുമില്ല. സേന പിൻമാറ്റത്തിൽ സംയുക്തപ്രസ്താവനയിലുള്ള ധാരണ നടപ്പാക്കും എന്നാണ് പ്രതീക്ഷയെന്നും വിദേശകാര്യവക്താവ് ഇന്നലെ പറഞ്ഞിരുന്നു. ഇതിനിടെ യുദ്ധത്തിന് സജ്ജമായിരിക്കണമെന്നും അതീവ ജാഗ്രത പുലർത്തണമെന്നും ചൈനീസ് പ്രസിഡൻറ് ഷി ജിൻപിങ് സേനയോട് ആവശ്യപ്പെട്ടു. തായ്വാൻ കടലിടുക്കിലെ അമേരിക്കൻ കപ്പലിന്‍റെ സാന്നിധ്യത്തെ ചൊല്ലി തർക്കം രൂക്ഷമാകുന്ന പശ്ചാത്തലത്തിൽ കൂടിയാണ് ചൈനീസ് പ്രസിഡന്‍റിന്‍റെ ഈ നിർദ്ദേശം.\nEnglish : External Affairs Minister S Jayasankar has said that the presence of Chinese troops on the border isasecurity threat\nPrevious articleഇടവേള ബാബുവിന്‍റെ പരാമര്‍ശം : തുറന്ന കത്തുമായി രേവതിയും പത്മപ്രിയയും\nNext articleലോകത്തെ കൊവിഡ് ബാധിതരുടെ എണ്ണം നാലു കോടിയിലേക്


Mukesh Ambani ലോകത്തെ 10 അതിസമ്പന്നരുടെ ക്ലബിൽ\nby Blive News June 20, 2020, 8:23 am 1.6k Views\nബ്ലൂംബെർഗ് ശതകോടീശ്വരൻ സൂചിക പ്രകാരം റിലയൻസ് ഇൻഡസ്ട്രീസ് ലിമിറ്റഡ് ചെയർമാൻ മുകേഷ് അംബാനിയുടെ ആസ്തി 64.5 ബില്യൺ ഡോളറിലെത്തി. ഇതോടെ ലോകത്തിലെ ഏറ്റവും സമ്പത്തുള്ള 10 പേരുടെ ക്ലബ്ബിലെ ഏക ഏഷ്യൻ വ്യവസായിയായി മുകേഷ് അംബാനി മാറി. ഒറാക്കിൾ കോർപ്പറേഷന്റെ ലാറി എലിസൺ, ഫ്രാൻസിന്റെ ഫ്രാങ്കോയിസ് ബെറ്റൻകോർട്ട് മേയേഴ്സ് എന്നിവരെ മറികടന്നാണ് പത്തുപേരുടെ ക്ലബ്ബിൽ അദ്ദേഹം ഒമ്പതാം സ്ഥാനത്തെത്തിയത്.\nഡിജിറ്റൽ യൂണിറ്റായ ജിയോ പ്ലാറ്റ്ഫോംസ് ലിമിറ്റഡിലേക്ക് നിക്ഷേപം നടത്തിയതിൽ നിന്നുണ്ടായ വൻനേട്ടമാണ് വളർച്ചയിൽ വഴിത്തിരിവായത്.\nകൊറോണ വൈറസ് മഹാമാരിയുടെ ആഘാതം പട്ടികയിലെ മറ്റ്\nസഹസ്രകോടീശ്വരന്മാർക്ക് തിരിച്ചടിയായപ്പോൾ, അംബാനി കമ്പനിയുടെ ഓഹരികളുടെ മൂല്യം മാർച്ചിലെ ഏറ്റവും താഴ്ന്ന നിലയിൽ നിന്ന് ജൂണായപ്പോൾ ഇരട്ടിയായി.\nലോക്ക്ഡൗൺ സമയത്ത് ഇന്ത്യൻ സമ്പദ്‌വ്യവസ്ഥ ഏതാണ്ട് പൂർണമായും തകർന്നടിഞ്ഞപ്പോൾ അംബാനി കമ്പനികൾ, പ്രത്യേകിച്ച് ടെലികോം ഭീമനായ ജിയോ, അഭിവൃദ്ധി പ്രാപിച്ചെന്നും അദ്ദേഹത്തിന്റെ സ്വകാര്യസ്വത്ത് ഗണ്യമായി വർധിച്ചെന്നും ജവഹർലാൽ നെഹ്‌റു സർവകലാശാലയിലെ സാമ്പത്തിക പഠന ആസൂത്രണ കേന്ദ്രം അധ്യക്ഷ ജയതി ഘോഷ് അഭിപ്രായപ്പെട്ടു.\nഏറ്റവും മോശമായ സാമ്പത്തിക മാന്ദ്യത്തിലേക്ക് ഇന്ത്യ പിന്നാക്കം പോകുമ്പോൾ അംബാനിയുടെ ഉയർച്ച രാജ്യത്തിന്റെ ആഴത്തിലുള്ള സാമ്പത്തിക വിഭജനത്തിന്റെ ഓർമപ്പെടുത്തലാണ്. മൊത്തം സമ്പത്തിന്റെ മുക്കാൽ ഭാഗവും രാജ്യത്തെ പത്തു ശതമാനമാണ് കൈവശം വച്ചിരിക്കുന്നത്. അതിൽ തന്നെ ഒരു ശതമാനമാണ് സാമ്പത്തിക രംഗത്തെ നിർണായക തീരുമാനങ്ങൾ കൈക്കൊള്ളുന്നത്.\nഎണ്ണവിലയിലുണ്ടായ ഇടിവ് റിലയൻസിന്റെ എണ്ണ-രാസവസ്തു വിഭാഗത്തിന്റെ ഓഹരി വിൽപ്പനയിൽ അനിശ്ചിതത്വം സൃഷ്ടിച്ചപ്പോൾ, വെറും രണ്ട് മാസത്തിനുള്ളിൽ ജിയോയ്ക്ക് 15 ബില്യൺ ഡോളർ ആകർഷിക്കാൻ കഴിഞ്ഞു.\nലോകമെമ്പാടുമുള്ള ടെലികോം കമ്പനികളിലേക്കുള്ള നിക്ഷേപത്തിന്റെ പകുതിയിലധികവും ജിയോ നേടി. ജിയോ നിക്ഷേപകരിൽ ഫേസ്ബുക്ക്, ജനറൽ അറ്റ്ലാന്റിക്, സിൽവർ ലേക്ക് പാർട്ണർമാർ, കെകെആർ ആൻഡ് കമ്പനി, സൗദി അറേബ്യയുടെ പരമാധികാര സ്വത്ത് ഫണ്ട് എന്നിവ ഉൾപ്പെടുന്നു. 2025-ഓടെ ഇന്ത്യയുടെ മൊബൈൽ വരിക്കാരുടെ വിപണി വിഹിതത്തിന്റെ 48 ശതമാനവും ജിയോ പിടിച്ചെടുക്കുമെന്ന് റിപ്പോർട്ടുകളുണ്ട്.\n1980 കളുടെ തുടക്കത്തിലാണ് മുകേഷ് അംബാനി കുടുംബ ബിസിനസിൽ തുടക്കം കുറിക്കുന്നത്. സ്റ്റാൻഫഡ് ബിസിനസ് സ്കൂളിലെ ഒരു വർഷത്തെ പഠനത്തിനു ശേഷം തൻ്റെ പോളിയെസ്റ്റർ മില്ലിന്റെ നിർമാണത്തിന് മേൽനോട്ടം വഹിക്കാൻ പിതാവ് ധീരുഭായ് അംബാനിയാണ് അദ്ദേഹത്തെ ഇന്ത്യയിലേക്ക് തിരിച്ചുവിളിക്കുന്നത്.\nതുടർന്ന് പെട്രോകെമിക്കൽ പ്ലാന്റുകൾ, എണ്ണ ശുദ്ധീകരണശാലകൾ, തുണിത്തരങ്ങൾ, ഊർജം എന്നിവയിലേക്ക് വ്യാപാരം വളർച്ച പ്രാപിച്ചു.\n2002-ൽ ധീരുഭായ് അംബാനി ഹൃദയാഘാതം മൂലം മരിച്ചു. മുകേഷും സഹോദരൻ അനിലും തമ്മിൽ പിന്നീട് സ്വത്തു തർക്കമുണ്ടായി.അമ്മയുടെ മധ്യസ്ഥതയിൽ നടന്ന ഒരു സെറ്റിൽമെന്റിൽ, സഹോദരങ്ങൾ കുടുംബ ബിസിനസ്സ് വിഭജിച്ചു.\nഎണ്ണശുദ്ധീകരണം, പെട്രോകെമിക്കൽസ്, ഓയിൽ ആൻഡ് ഗ്യാസ്, തുണിത്തരങ്ങൾ, ഊർജം എന്നീ മേഖലകളിൽ മുകേഷിനാണ് നിയന്ത്രണം ലഭിച്ചത്. ടെലികമ്മ്യൂണിക്കേഷൻ, അസറ്റ് മാനേജ്‌മെന്റ്, വിനോദം, വൈദ്യുതി ഉൽപാദന ബിസിനസുകൾ അനിൽ ഏറ്റെടുത്തു. 2013-ൽ ഫൈബർ ഒപ്റ്റിക് നെറ്റ്‌വർക്ക് പങ്കിടുന്നതിന് സഹോദരന്മാർ തമ്മിൽ 220 മില്യൺ ഡോളറിൻ്റെ കരാർ പ്രഖ്യാപിച്ചു. റിലയൻസ് സാമ്രാജ്യം പിളർന്നതിനുശേഷമുള്ള അവരുടെ ആദ്യ കരാർ ആയിരുന്നു അത്.\nനിലവിൽ മുകേഷിൻ്റെ ബിസിനസ് സാമ്രാജ്യം വളർച്ചയുടെ നാഴികക്കല്ലുകൾ ഓരോന്നായി പിന്നിടുകയാണ്. വ്യാപാര രംഗത്ത് നേരിട്ട തുടർച്ചയായ തിരിച്ചടികൾ അനിൽ അംബാനിയുടെ മോഹങ്ങളെ തല്ലിക്കെടുത്തി. അദ്ദേഹത്തിൻ്റെ ഉടമസ്ഥതയിലുള്ള റിലയൻസ് കമ്മ്യൂണിക്കേഷൻസ് ലിമിറ്റഡ് പാപ്പരത്തത്തിനായി ഫയൽ ചെയ്തിരിക്കുകയാണ്.\nPrevious article സിബിഎസ്ഇ പന്ത്രണ്ടാം ക്ലാസ്: പരീക്ഷയില്ലാതെ ബിരുദപ്രവേശനം അനുവദിച്ചേക്കും\nNext article മുല്ലപ്പള്ളി രാമചന്ദ്രന്റെ നിലവാരമാണ് അയാൾ കാണിച്ചതെന്ന് അഡ്വ. ഹരീഷ് വാസുദേവൻ\nMore From: BLive Videos\nby Blive News March 4, 2021, 11:33 am


malayalam news-ak balan criticises pc george\nപി.സി ജോര്‍ജ്ജ് ജാതിസ്പര്‍ദ്ധ വളര്‍ത്തുന്നു: എ.കെ ബാലന്\nSaturday 29th October 2011 5:18pm\nതിരുവനന്തപുരം: ജാതി സ്പര്‍ദ്ധ വളര്‍ത്താനാണ് സര്‍ക്കാര് ചീഫ് വിപ്പ് പി.സി ജോര്‍ജ് ശ്രമിക്കുന്നതെന്ന് മുന് മന്ത്രി എ.കെ ബാലന്. ജാതിപ്പേര് വിളിച്ച് അധിഷേപിച്ച് സര്‍ക്കാര് ചീഫ് വിപ്പ് പി.സി ജോര്‍ജ് നടത്തിയ പ്രസംഗത്തോട് പ്രതികരിക്കുകയായിരുന്നു അദ്ദേഹം.\nനായര് സമുദായത്തിന്റെ കയ്യടി നേടാനാണ് പി.സി ജോര്‍ജ് ശ്രമിക്കുന്നത്. ക്യാബിനറ്റ് പദവിയും പോലീസും കൂടെയുണ്ടെങ്കില് എന്തും പറയാമെന്ന അവസ്ഥയാണ് ഇപ്പോള് ഉള്ളതെന്നും ഗണേഷ്‌കുമാറിന്റേയും പി.സി ജോര്‍ജിന്റേയും പരാമര്‍ശങ്ങള് ചൂണ്ടിക്കാട്ടി അദ്ദേഹം പറഞ്ഞു.\n‘പട്ടിക ജാതിക്കാരനായതു കൊണ്ട് ഞാനൊന്നും പറയുന്നില്ല. അങ്ങേര് ഇലക്ട്രിസിറ്റിയും ഭരിച്ചിട്ടുണ്ട്. പോരാത്തതിന് നമ്മുടെ പട്ടികജാതി പട്ടികവര്‍ഗ്ഗും ഭരിച്ചിട്ടുണ്ട്. ഇങ്ങേര് ഇപ്പോഴും വിചാരിച്ചിരിക്കുന്നത് പുള്ളി ഇപ്പോഴും മന്ത്രിയാണ് എന്നാണ്. ഏയ് മിസ്റ്റര് ഗണേഷ് എന്നാ വിളിച്ചത്. ഇവനാര്? ചോദ്യം ചോദിക്കുകയാണ്. ഇവന് മന്ത്രീ എന്ന് വിളിക്കണ്ടാ പൊട്ടാ. ഇപ്പോഴും ഐക്യജനാധിപത്യ മുന്നണിയാണ് ഭരിക്കുന്നതെന്ന് ഇവര്‍ക്ക് മനസ്സിലായിട്ടില്ല. മനസ്സിലായിത്തുടങ്ങിയിട്ടുണ്ട്.’ ഇതായിരുന്നു എ.കെ ബാലനുമായി ബന്ധപ്പെട്ട പി.സി ജോര്‍ജിന്റെ പ്രസ്താവന.


മന്ത്രി കെടി ജലീലിനെതിരെ കൂടുതൽ ആരോപണങ്ങളുമായി അനിൽ അക്കര എംഎൽഎ, തൃശൂരിലും അനധികൃത നിയമനം | anil akkara mla raises more allegations against kt jaleel mla at trissur kila - Malayalam Oneindia\n5 min ago കള്ളനോട്ടടി കേസില് അറസ്റ്റിലായ മുന് ബിജെപി നേതാവ് കള്ളനോട്ടുമായി വീണ്ടും പോലീസ് പിടിയില്\n19 min ago പ്രതീക്ഷ അസ്തമിച്ചു!! വിക്രം ലാന്‍ഡറിനെ ബന്ധപ്പെടാനായില്ല, ദൗത്യം ഉപേക്ഷിച്ചെന്ന സൂചന നല്‍കി ഇസ്രോ\n37 min ago അംഗബലം ഉയർത്തി പ്രതിസന്ധിയിലായി കോൺഗ്രസ്; രാജസ്ഥാനിൽ കലാപക്കൊടിയുമായി നേതാക്കൾ\n38 min ago സൗദിയിലേക്ക് അമേരിക്കന് പട്ടാളം വരുന്നു; യുഎഇയും ആവശ്യപ്പെട്ടു, ഗള്‍ഫ് പൊട്ടിത്തെറിയുടെ വക്കില്\nPublished: November92018, 12:17 [IST]\nതൃശൂർ: ന്യൂനപക്ഷ ധനകാര്യ കോർപ്പറേഷനിൽ ബന്ധുനിയമനം നടത്തിയെന്ന ആരോപണങ്ങൾക്ക് പിന്നാലെ മന്ത്രി കെടി ജലീലിനെതിരെ കൂടുതൽ ആരോപണങ്ങൾ. തൃശൂർ ജില്ലയിലെ കിലയിൽ മന്ത്രി അനധികൃത നിയമനം നടത്തിയെന്നാണ് പുതിയ ആരോപണം.\nവടക്കാഞ്ചേരി എംഎൽഎ അനിൽ അക്കരെയാണ് കെടി ജലീലിനെതിരെ ആരോപണം ഉന്നയിച്ചിരിക്കുന്നത്. മാനദണ്ഡങ്ങൾ പാലിക്കാതെ മന്ത്രി കിലയിൽ 10 പേരെ നിയമിച്ചുവെന്നാണ് അനിൽ അക്കര ആരോപിക്കുന്നത്.\nന്യൂനപക്ഷ വികസന കോർപ്പറേഷനിൽ ജനറൽ മാനേജർ തസ്തികയിലേക്ക് . മന്ത്രി ഇടപെട്ട് പിതാവിന്റെ സഹോദര പുത്രനായ കെടി അദീബിന് അനധികൃതമായി നിയമനം നല്‍കിയെന്ന യൂത്ത് ലീഗിന്റെ ആരോപണത്തിന് പിന്നാലെയാണ് എൽഡിഎഫിനെ കുരുക്കിലാക്കി മന്ത്രിക്കെതിരെ വീണ്ടും ആരോപണം ഉയർന്നിരിക്കുന്നത്.\nഇതിനിടെ നിയമനത്തിൽ അഴിമതി നടത്തിട്ടില്ലെന്നാവർത്തിച്ച് മന്ത്രി രംഗത്തെത്തി. ഒരു വർഷത്തേയ്ക്ക് മാത്രമാണ് നിയമനം നടന്നത്. ചട്ടങ്ങൾ മാറ്റിയത് കൂടുതൽ ആളുകൾ അപേക്ഷിക്കാൻ വേണ്ടിയാണ്. നിയമപ്രകാരം യോഗ്യതയും പരിചയ സമ്പത്തുമുള്ള ഏതൊരു വ്യക്തിയേയും ഡപ്യൂട്ടേഷനിൽ നിയമിക്കാൻ സര്‍ക്കാറിന് അധികാരമുണ്ടെന്നും മന്ത്രി വ്യക്തമാക്കി.\nകെടി ജലീലിന്റെ രാജി ആവശ്യപ്പെട്ട് പ്രതിപക്ഷവും രംഗത്തെത്തിയിട്ടുണ്ട്. യോഗ്യതയിൽ ഇളവ് വരുത്തിയത് കോർപ്പറേഷനല്ലെന്ന് ചെയർമാൻ വ്യക്തമാക്കിയതോടെ ജലീലിന്റെ ഇടപെടൽ കൂടുതൽ വ്യക്തമായി. മന്ത്രിയെ രക്ഷിക്കാനാണ് മുഖ്യമന്ത്രിയുടെ ശ്രമം. സർക്കാർ ശക്തമായ സമരം നേരിടേണ്ടി വരുമെന്ന് രമേശ് ചെന്നിത്തല മുന്നറിയിപ്പ് നൽകി.\nരാജസ്ഥാന് കോണ്‍ഗ്രസ് തൂത്തുവാരും! മധ്യപ്രദേശിലും ചത്തീസ്ഗഡിലും ഇഞ്ചോടിഞ്ച് പോരാട്ടം\nkt jaleel cpm muslim league corruption കെടി ജലീല് സിപിഎം മുസ്ലിം ലീഗ് mla congress chennithala കോൺഗ്രസ് രമേശ് ചെന്നിത്തല\nanil akkara mla raises more allegations against kt jaleel mla at trissur kila\nStory first published: Friday, November 9, 2018, 12:17 [IST]


Acid attack against Dalit sisters in Uttar Pradesh, Minor girls faces burn injuries | ഉത്തർപ്രദേശിൽ ദളിത് പെൺകുട്ടികൾക്ക് നേരെ ആസിഡ് ആക്രമണം: മൂത്ത കുട്ടിയ്ക്ക് 35 ശതമാനം പൊള്ളൽ!! - Malayalam Oneindia\nപഞ്ചായത്ത് യോഗത്തിന് പോയി തിരിച്ചെത്താന് വൈകി; വൈസ് പ്രസിഡന്റിന്റെ മുഖത്ത് ഭര്‍ത്താവ് ആസിഡൊഴിച്ചു\n27 min ago തിരുവനന്തപുരത്തെ രാജീവ് ഗാന്ധി ബയോടെക് രണ്ടാം ക്യാമ്പസിന് ഗോൾവാൾക്കറുടെ പേരിട്ട് കേന്ദ്രമന്ത്രി\nPublished: October 13 2020, 20:29 [IST]\nലഖ്നൊ: ഉത്തർപ്രദേശിൽ മൂന്ന് ദളിത് പെൺകുട്ടികൾ മൂന്ന് പെൺകുട്ടികൾക്ക് നേരെ ആസിഡ് ആക്രമണം. യുപിയിലെ ഗോണ്ട ജില്ലയിൽ ഉറങ്ങിക്കിടന്നിരുന്ന കുട്ടികളാണ് ആക്രമണത്തിനിരയായതെന്നാണ് പോലീസ് നൽകുന്ന വിവരം. ചൊവ്വാഴ്ചയാണ് സംഭവം. ഇവരിൽ ഏറ്റവും മൂത്ത പെൺകുട്ടിയ്ക്ക് 17 വയസ്സാണ് പ്രായം. കുട്ടിയ്ക്ക് ശരീരത്തിൽ 35 ശതമാനത്തോളം പൊള്ളലേറ്റിട്ടുണ്ട്.\nരണ്ടാമത്തെ കുട്ടിയ്ക്ക് 12ഉം മൂന്നാമത്തെ കുട്ടിയ്ക്ക് എട്ട് വയസ്സുമാണ് പ്രായം. രണ്ടാമത്തെയാൾക്ക് 25 ശതമാനവും ഏറ്റവും ഇളയ കുട്ടിയ്ക്ക് അഞ്ച് ശതമാനവും പൊള്ളലേറ്റിട്ടുണ്ട്. പരിക്കേറ്റ പെൺകുട്ടികളെ ആശുപത്രിയിൽ പ്രവേശിപ്പിച്ചിട്ടുണ്ടെന്നും ആരോഗ്യനില മെച്ചപ്പട്ടിട്ടുണ്ടെന്നും പോലീസ് വ്യക്തമാക്കി. ചൊവ്വാഴ്ച പുലർച്ചെ വീടിന്റെ ടെറസിൽ ഉറങ്ങിക്കിടക്കുമ്പോഴാണ് സംഭവം. സംഭവത്തിൽ അജ്ഞാതർക്കെതിരെ പോലീസ് കേസെടുത്തിട്ടുണ്ടെന്നും പോലീസ് വ്യക്തമാക്കി.\nഉറങ്ങിക്കിടക്കുകയായിരുന്ന മൂന്ന് പെൺകുട്ടികൾക്ക് നേരെ ആസിഡ് ആക്രമണം നടന്നതായി ചൊവ്വാഴ്ച രാവിലെയാണ് വിവരം ലഭിച്ചത്. രാസവസ്തു ഏതാണെന്ന് തിരിച്ചറിയാനുള്ള ശ്രമം നടന്നുവരികയാണെന്നും പോലീസ് വ്യക്തമാക്കി. പെൺകുട്ടികളെ സർക്കാർ ആശുപത്രിയിൽ പ്രവേശിപ്പിച്ചിട്ടുണ്ടെന്നും ആരോഗ്യനില തൃപ്തികരമാണെന്നും പോലീസ് വ്യക്തമാക്കി. അവർക്ക് മികച്ച ചികിത്സ ലഭിക്കുന്നതിനുള്ള എല്ലാ സംവിധാനങ്ങളും ഒരുക്കിയിട്ടുണ്ട്. മൂത്ത പെൺകുട്ടിയ്ക്കാണ് ഏറ്റവുമധികം പൊള്ളലേറ്റിട്ടുള്ളത്. കുടുംബാംഗങ്ങളുമായി സംസാരിച്ചെന്നും ആരെയും സംശയമില്ലെന്നും പോലീസ് വ്യക്തമാക്കി. പോലീസ് ഫോറൻസിക്, ഡോഗ് സ്ക്വാഡ് എന്നിവ രൂപീകരിച്ച് പോലീസ് അന്വേഷണം ആരംഭിച്ചിട്ടുണ്ട്. ഉത്തരവാദികളായവരെ കണ്ടെത്തുന്നതിനുള്ള ശ്രമം ആരംഭിച്ചിട്ടുണ്ടെന്നും ഗോണ്ട എസ്പി ശൈലേഷ് കുമാർ പാണ്ഡെ വ്യക്തമാക്കി.\nബൈക്കിന്റെ ചാവി ചോദിച്ചു; കൊടുക്കാൻ വിസമ്മതിച്ചപ്പോൾ ആസിഡ് ആക്രമണം, പിന്നീട് സംഭവിച്ചത്...\nഭര്‍ത്താവിന്റെ ആസിഡാക്രമണത്തില് പരിക്കേറ്റ യുവതി മരിച്ചു\nസെക്‌സിലേര്‍പ്പെട്ട ഭാര്യയ്ക്കും കാമുകനും മേല് ആസിഡൊഴിച്ചു; രക്ഷപ്പെടാന് ശ്രമിച്ച യുവാവ് പിടിയില്\nacid attack uttar pradesh police investigation police case hospital treatment ആസിഡ് ആക്രമണം ആശുപത്രി\nAcid attack against Dalit sisters in Uttar Pradesh, Minor girls faces burn injuries\nStory first published: Tuesday, October 13, 2020, 20:29 [IST]


"വാറ്റ്" നടപ്പായി; ചില്ലറ ക്ഷാമം ചില്ലറയല്ല-vat implemented coins shortage in saudi\n“വാറ്റ്” നടപ്പായി; ചില്ലറ ക്ഷാമം ചില്ലറയല്ല\n"വാറ്റ്" നടപ്പായി; ചില്ലറ ക്ഷാമം ചില്ലറയല്ല\nജനുവരി ഒന്ന് മുതൽ വാറ്റ് നിലവിൽ വന്നെങ്കിലും ഇനിയും റജിസ്റ്റർ ചെയ്യാത്തവരും വാറ്റ് ഈടാക്കാത്തവരും ഏറെയുണ്ട്\nറിയാദ്: സൗദി അറേബ്യയിൽ ജനുവരി ഒന്ന് മുതൽ “വാറ്റ്” (മൂല്യ വർദ്ധിത നികുതി) പ്രാബല്യത്തിലായതോടെ ചില്ലറക്ക് ക്ഷാമം. ചെറുകിടക്കാരായ ബഖാല, ബൂഫിയ, പച്ചക്കറി കടകൾ തുടങ്ങിയവരാണ് വലിയ ബുദ്ധിമുട്ട് അനുഭവിക്കുന്നത്. ഒരു കുപ്പി കുടി വെള്ളത്തിന് ഒരു രൂപയാണ് നിരക്ക്. വാറ്റ് ഉൾപ്പടെ ഇത് ഒരു രൂപയും അഞ്ച് ഹലാലായുമാണ്. എന്നാൽ അഞ്ച് ഹലാല ഉപഭോക്താവിൽ നിന്ന് ഈടാക്കാൻ മാർഗ്ഗമില്ല. അതേസമയം വിൽപന കൂടുമ്പോൾ അവഗണിക്കുന്ന ചില്ലറകൾ വലിയ തുകയായി സ്ഥാപന ഉടമകൾക്ക് ഭാരമാകുകയും ചെയ്യുന്നു.\nമാളുകളിലും ഹൈപ്പർ മാർക്കറ്റുകളിലുമെല്ലാം ഡിജിറ്റൽ ഇടപാടുകളാണ് കാര്യമായി നടക്കുന്നത്. ചെറിയ സാധനങ്ങൾക്ക് പോലും ഡെബിറ്റ്/ ക്രെഡിറ്റ് കാർഡുകൾ ഉപയോഗിക്കുകയാണിപ്പോൾ ചെയ്യുന്നത്. ചെറുകിട സ്ഥാപനങ്ങളിൽ പലയിടത്തും ബാങ്ക് കാർഡുകൾ ഉപയോഗിക്കാനുള്ള സൗകര്യമില്ല. കോഫീഷോപ്പുകൾ, ഹോട്ടലുകൾ, തുടങ്ങി ചില സ്ഥാപനങ്ങൾ ഉൽപന്നങ്ങളുടെ വിലയിൽ നേരിയ വർദ്ധനവുണ്ടാക്കി വാറ്റ് ഉൾപ്പടെയുള്ള വില വരുമ്പോൾ ചില്ലറ വരാത്ത വിധം പരിഹാരം കണ്ടിട്ടുണ്ട്.\nജനുവരി ഒന്ന് മുതൽ വാറ്റ് നിലവിൽ വന്നെങ്കിലും ഇനിയും റജിസ്റ്റർ ചെയ്യാത്തവരും വാറ്റ് ഈടാക്കാത്തവരും ഏറെയുണ്ട്. സൗദി അറേബ്യയിൽ ആദ്യമായാണ് മൂല്യവർദ്ധിത നികുതി നിലവിൽ വരുന്നത്. അതുകൊണ്ട് തന്നെ പലരും ഇരുട്ടിൽ തപ്പുകയാണ്. അതേസമയം, സകാത് അതോറിറ്റിയുടെ വെബ്‌സൈറ്റിൽ വാറ്റ് വാങ്ങുന്നതിനെ കുറിച്ചും സർക്കാരിലേക്ക് തിരിച്ചടക്കുന്നതിനെ കുറിച്ചും കൃത്യമായ മാർഗ്ഗനിർദേശങ്ങൾ നൽകിയിട്ടുണ്ട്.\nമാസങ്ങൾക്ക് മുമ്പാണ് ശീതള പാനീയങ്ങൾക്കും പുകയില ഉൽപന്നങ്ങൾക്കും ഇരട്ടി തുക നികുതിയായി സെലക്ടീവ് ടാക്സ് നിലവിൽ വന്നത്. വാറ്റ് സംബന്ധിച്ച കണക്കുകളില് കൃത്രിമം കാണിച്ചാല് കര്‍ശനമായ പിഴയടക്കേണ്ടി വരുമെന്ന് നേരത്തെതന്നെ അധികൃതര് മുന്നറിയിപ്പു നല്‍കിയിട്ടുണ്ട്. കൃത്യമായ കണക്കുകൾ സൂക്ഷിച്ച് നികുതി വീഴ്ച കൂടാതെ നൽകാനുള്ള ഒരുക്കങ്ങൾ പൂർത്തിയാക്കിവരാണ് ബഹു ഭൂരിപക്ഷം സ്ഥാപനങ്ങളും.\nബ്ലാസ്റ്റേർസിന്റെ പുതിയ കോച്ചായി വീണ്ടും ഡേവിഡ് ജയിംസ്


Macta to take impartial stand - Malayalam Filmibeat\nതാരനിശ: മാക്ട തീരുമാനം മാറ്റി\n| Updated: Saturday, January 12, 2013, 14:28 [IST]\nകൊച്ചി: ഏഷ്യാനെറ്റ് അവാര്‍ഡ്ദാന ചടങ്ങിനോട് അനുബന്ധിച്ച് നടക്കുന്ന താരനിശയുമായി സഹകരിക്കുന്നതു സംബന്ധിച്ച നിലപാടില് നിന്ന് മാക്ട പിന്നോക്കം പേയി. മാക്ടയിലെ അംഗങ്ങള്‍ക്ക് താരനിശയുമായി സഹകരിക്കാവുന്നതാണെന്ന് മാക്ട ഭാരവാഹികള് അറിയിച്ചു.\nതാരനിശയുമായി സഹകരിക്കില്ലെന്ന മാക്ടയുടെ നേരത്തെയുള്ളനിലപാടില് ഇതോടെ മാറ്റം വന്നു. ഫിബ്രവരി നാല് വ്യാഴാഴ്ച ചേര്‍ന്ന മാക്ടയുടെ എക്സിക്യൂട്ടീവ് കമ്മിറ്റി യോഗത്തിലാണ് മാക്ടയുടെ നിലപാടില് മാറ്റം വരുത്താന് തീരുമാനിച്ചത്.\nതാരനിശ സംബന്ധിച്ച തര്‍ക്കങ്ങളില് നിഷ്പക്ഷത പാലിക്കാന് മാക്ട തീരുമാനിച്ചു. സിനിമാവ്യവസായം അടച്ചുപൂട്ടുന്നതുള്‍പ്പെടെയുള്ള സമരമാര്‍ഗങ്ങളോട് മാക്ട സഹകരിക്കില്ല.\nനിലവിലുള്ള പ്രതിസന്ധി പരിഹരിക്കുന്നതിനുള്ള മാധ്യസ്ഥശ്രമം തുടരും. മാക്ടയുമായി ആലോചിക്കാതെ മറ്റ് സംഘടനകള് പ്രഖ്യാപിക്കുന്ന വിലക്കുകള് അംഗീകരിക്കേണ്ടതില്ലെന്നും മാക്ട തീരുമാനിച്ചതായി മാക്ട പ്രസിഡന്റ് കെ. ജി. ജോര്‍ജ് വാര്‍ത്താ സമ്മേളനത്തില് അറിയിച്ചു. മാക്ട ജനറല് സെക്രട്ടറി സിബി മലയില്, രഞ്ജിത്ത് തുടങ്ങിയവരും വാര്‍ത്താ സമ്മേളനത്തില് പങ്കെടുത്തു.


രാജ്യത്ത് പാചക വാതക വില കൂട്ടി. ഗാര്‍ഹിക സിലിണ്ടറിന് 50 രൂപയാണ് കൂടിയത്. ഇതോടെ പുതിയ വില 1060 രൂപയായി. അതേസമയം, വാണിജ്യ സിലിണ്ടറിന് വില കുറഞ്ഞു. വാണിജ്യ…\nമഹാരാഷ്ട്രയില് വീണ്ടും അപ്രതീക്ഷ നീക്കവുമായി ബിജെപി. താനല്ല പകരം ഏക്നാഥ് ഷിന്‍ഡെ മഹാരാഷ്ട്ര മുഖ്യമന്ത്രിയാകുമെന്ന് ദേവേന്ദ്ര ഫഡ്നാവിസ് പ്രഖ്യാപിച്ചു. താന് പുതിയ മന്ത്രിസഭയുടെ ഭാഗമാകില്ലെന്ന് കൂടി ഫഡ്നാവിസ് അല്‍പ…\nആന്ധ്രാപ്രദേശില് വൈദ്യുതിക്കമ്പി ഓട്ടോറിക്ഷയുടെ മുകളിലേക്ക് പൊട്ടിവീണ് എട്ടുപേര് മരിച്ചു. ആന്ധ്രയിലെ സത്യസായ് ജില്ലയിലാണ് അപകടമുണ്ടായത്. ഇന്ന് രാവിലെയാണ് സംഭവം നടന്നത്. താടിമാരി ബ്ലോക്കിലെ പള്ളിഗ്രാമത്തിന് സമീപം രാവിലെ 7…


പലചരക്കുകട : ഇക്കാക്ക\nആഴമുള്ള ഉറക്കത്തിന്‍റെ ചരട് മുറിച്ചു കൊണ്ടാണ് ടെലഫോണ് മണി മുഴങ്ങിയത്.\nഎന്തൊക്കെയോ പിറുപിറുത്തു കൊണ്ട് അവള് ഫോണ് എടുക്കുന്നത് കേട്ടു.\n‘ഇല്ല ...ഉറങ്ങ്വാ .........ഇന്ന് വെള്ളിയാഴ്ചയല്ലേ.............കുറേക്കഴിയും.......ങാ........എന്തേലും പറയണോ......എന്നാ ശരി’\n‘നാശം......ഒരു ദിവസമെങ്കിലും സ്വസ്ഥമായി ഉറങ്ങാന്നു വെച്ചാ....വിളിച്ചോളും സമയവും കാലവും നോക്കാതെ’\n‘കുന്തം.......എന്തോ പൈസയുടെ തിടുക്കമുണ്ടാകും. പിന്നെ വിളിക്കാന്നു പറഞ്ഞു’\n‘എന്തെങ്കിലും പറഞ്ഞോ പ്രത്യേകിച്ച്..’\n‘ങാ.....ഉറക്കത്ത് വിളിച്ചുണര്‍ത്തി നമ്മുടെയൊക്കെ സുഖവിവരം ചോദിച്ചു...പോരേ.........അപ്പോ കാര്യായിട്ടുള്ള എന്തോ ആവശ്യാന്ന് ഉറപ്പിക്കാം’\nഅവള് പരിഹസിക്കുന്ന പോലെ പിന്നെയും പിറുപിറുത്തുകൊണ്ട് പുതപ്പിനുള്ളിലേക്ക് നൂണ്ടുപോയി.\nഒരു ടെന്‍ഷനും ഇല്ലാതെ ഉറങ്ങാന് കഴിയുന്നത് ഇങ്ങനെ വെള്ളിയാഴ്ച രാവിലെകളിലാണ്. മൂടിപ്പുതച്ച് ഇരുട്ടിലിങ്ങനെ.......മക്കള്‍ക്ക് സ്കൂളിലോ തനിക്ക് ഓഫീസിലോ പോകാനില്ലാത്തത് കൊണ്ട് അവള്‍ക്കും സ്വസ്ഥമാണ് ഈ ഉറക്കം. ഒമ്പത് മണിയൊക്കെ കഴിഞ്ഞ് സാവകാശം ഉണര്‍ന്നാല് മതി. ഉണര്‍ന്നാലും കുറെ നേരം വെറുതേ കിടക്കാം. അതൊരു സുഖമാണ്. പക്ഷെ ഇന്നത്തെ ദിവസം രാവിലെതന്നെ എല്ലാം നശിപ്പിച്ചു ആ ഫോണ്. ഉറക്കം പോയതില് നിരാശയും ദേഷ്യവും തോന്നി.\nഅയാള് മൊബൈല് എടുത്തു സമയം നോക്കി. എഴുമണി ആവുന്നേയുള്ളൂ. മൂന്നു മിസ് കോളുകള് . ഇക്കാക്കയുടെത് തന്നെ. തന്‍റെ ഫോണ് സൈലന്‍റ് ആയതു കൊണ്ടാവും വിളിച്ചിട്ട് കിട്ടാതെ ലാന്‍ഡ് ഫോണിലേക്ക് വിളിച്ചത്.\nഎന്തെങ്കിലും ആവശ്യം ഉണ്ടെങ്കില് മാത്രമാണ് ഇങ്ങോട്ട് വിളിക്കുന്നത്. ചിലപ്പോള് ബന്ധുക്കളുടെയോ, അയല്‍ക്കാരുടെയോ, നാട്ടുകാരുടെയോ ഒക്കെ കാര്യത്തിനാവും . സാമ്പത്തിക സഹായം തന്നെ പ്രധാനം. തരക്കേടില്ലാതെ അയച്ചുകൊടുക്കാറുമുണ്ട്. അവള് പറയും\n‘വിളിച്ചു പറഞ്ഞാലുടനെ പണം അയച്ചു കൊടുക്ക്.....നിങ്ങളെ ഇക്കാക്കാക്ക് പൊങ്ങച്ചം കിട്ടട്ടെ......നിങ്ങളുടെ പണം കൊണ്ട് എല്ലാരുടെം മുന്നില് അയാള്‍ക്ക് ആളാകാം. നാട് വിട്ടാലുള്ള കഷ്ടപ്പാടൊന്നും മൂപ്പര്‍ക്ക് അറിയണ്ടാലോ’.\nപറയുമ്പോഴൊക്കെ അയച്ചു കൊടുക്കുന്നത് കൊണ്ട് തന്നെയാണ് ഇങ്ങനെ. ചിലപ്പോള് രാവിലെ തന്നെ ആരെങ്കിലും സങ്കടം പറയാന് വന്നിട്ടുണ്ടാവും. എളുപ്പമാണല്ലോ ഇങ്ങോട്ട് ഒരു മിസ്കോള് അല്ലെങ്കിലൊരു വിളി.\nനാട്ടില് നിന്ന് ഒരു ദിവസം പോലും എങ്ങും വിട്ടു നില്‍ക്കാത്ത ഇക്കാക്കാക്ക് ഇവിടത്തെ ജീവിതത്തിന്‍റെ കഷ്ടപ്പാടുകള് ഒന്നും അറിയണ്ടല്ലോ. അനുഭവിക്കുന്ന പിരിമുറുക്കങ്ങളും തിരക്കുകളും..........\nമുറിഞ്ഞുപോയ ഉറക്കം തിരിച്ചുപിടിക്കാനാവാതെ കുറച്ചു നേരം കൂടി തിരിഞ്ഞും മറിഞ്ഞും കിടന്ന് അയാള് എഴുന്നേറ്റു. ദേഷ്യവും സങ്കടവും ഉള്ളില് കിടന്നു പുകഞ്ഞു. ഒന്ന് പൊട്ടിത്തെറിക്കാനോ ഉറക്കെ കരയാനോ പോലും കഴിയാതെ ചിട്ടയോടെയും ഉപചാരശീലങ്ങലോടെയും വാക്കുകളും ചലനങ്ങളും യാന്ത്രികമായിപ്പോയ തന്‍റെ ജീവിതത്തെ കുറിച്ച്..........അയാള്‍ക്ക് കരച്ചില് വന്നു.\nഭാര്യയും മക്കളുമൊക്കെ പിന്നെയും ഉറക്കത്തിലേക്ക് ആണ്ടുപോയിരിക്കുന്നു. മൊബൈലുമെടുത്ത് ബെഡ് റൂമില് നിന്ന് പുറത്തേക്ക് കടന്നു.\nകളിപ്പാട്ടം പൊട്ടിപ്പോയ കുട്ടിയെപ്പോലെ അയാള് ഖിന്നനായി. ഉള്ളില് ആവിപോലെ ഉയരുന്ന കോപവും സങ്കടവും. മൊബൈലില് വെറുതെ മറിച്ചു കൊണ്ടിരുന്നപ്പോള് പിന്നെയും ഫോണ്.\nഇക്കാക്ക തന്നെ. ഈര്‍ഷ്യയോടെ ഫോണെടുത്ത് സലാം പറഞ്ഞു.\n‘പിന്നെ എന്തൊക്കെയാ നിങ്ങളെ വിശേഷം..... സമീറാക്കും കുട്ട്യോള്‍ക്കും ഒക്കെ സുഖം തന്നല്ലേ..’\n‘എല്ലാര്‍ക്കും സുഖം തന്നെ’\nമറുപടിക്ക് വലിയ മയം ഉണ്ടായിരുന്നില്ല.\nഎന്തോ പറയാനുണ്ട് എന്നുറപ്പ്. കാശിന്‍റെ കാര്യം തന്നെ ആയിരിക്കും.\n‘ഞാന് നിന്നോട് ഒരു കാര്യം പറയാനാ രാവിലെ മുതല് വിളിച്ചത്.....’\n‘പിന്നെ...................ഇന്നലെ രാത്രി ഞാന് നിന്നെ ഒറക്കത്ത് കണ്ട്.....നീ ഒറ്റയ്ക്ക് പേടിച്ച് നിലവിളിക്കുന്നതായിറ്റ് ........പിന്നെ എനിക്ക് ഉറക്കം വന്നില്ല. അതാ രാവിലെ തന്നെ വിളിച്ചത്.............ഒന്നൂല്ലാലോ നിനക്കും കുട്ട്യേക്കുമൊന്നും .....വണ്ടിയൊക്കെ എടുത്ത് പോകുമ്പൊ ശ്രദ്ധിക്കണേ....’\nഒറ്റയടിക്ക് അയാള് ഒന്നുമല്ലാതായിപ്പോയി. ധൃതിയോടെ തിരിച്ചു വിളിച്ചു. അപ്പുറത്ത് ഇക്കാക്ക.\n‘ഇതില് പൈസ തീര്‍ന്നതോണ്ടായിരിക്കും കട്ടായിപ്പോയി........നീ ബേജാറാകുകയൊന്നും മാണ്ട.........എന്തോ ഇങ്ങനൊക്കെ ഒറക്കത്ത് കാണുമ്പോ ഒരു പേട്യാ...കണ്ണെത്താദൂരത്തല്ലേ നിങ്ങളൊക്കെ....ഒന്ന് വിളിച്ച് വര്‍ത്താനം പറഞ്ഞാലേ സമാധാനണ്ടാവൂ............’\nഎന്ത് പറയണം എന്നറിയാതെ അയാള് തളര്‍ന്നു നിന്നു. ഉള്ളില് അണ പൊട്ടിയപോലൊരു കരച്ചില് വന്നു മുട്ടി. താനിപ്പോഴും എത്ര ചെറുതാണെന്ന് നിന്ദ്യതയോടെ ഓര്‍ത്തു.\nഇക്കാക്കയുടെ വാക്കുകളില് മദ്രസയിലേക്ക് പോകുന്ന വഴിയിലെ തെങ്ങിന്‍പാലം കടക്കുമ്പോള് അപ്പുറമെത്തും വരെ മുറുകെപ്പിടിച്ച കൈകള് തന്ന ബലം ...........\nഓടിക്കളിക്കുമ്പോള് വീണ് തൊലിയുരിഞ്ഞ മുട്ടിലെ ചോര കണ്ട് നിലവിളിച്ചപ്പോള് തെങ്ങിന് ചുണങ്ങ് വെച്ച് തന്ന് ‘ചോര ഇപ്പം നിക്കുട്ടോ’ എന്ന് പറഞ്ഞ് മുറിവിലേക്ക് ഊതിക്കൊണ്ടിരുന്നപ്പോള് കിട്ടിയ ആശ്വാസം......\n‘നീയെന്താ ഒന്നും മിണ്ടാത്തത്.....ഒന്നൂല്ലാലോ നിങ്ങക്കൊന്നും’\nഅപ്പുറത്ത് വീണ്ടും ഇക്കാക്കയുടെ വേവലാതി നിറഞ്ഞ ചോദ്യം.\nകരച്ചില് കനത്ത തൊണ്ടയില് ഈ വാക്കുകള് പറയാനാവാതെ അമര്‍ന്നു നിന്നു.\n‘ഇക്കാക്കാ...........സുഖാണ് .......എപ്പോഴും നിങ്ങളുടെ പ്രാര്‍ഥനയുടെ കരുതലുണ്ടല്ലോ....ഞങ്ങളോടൊപ്പം’\nPosted by നജീബ് മൂടാടി at 10:57 AM\nCv Thankappan Sunday, February 23, 2014 11:50:00 AM\nവെറും തോന്നലായി അടിഞ്ഞുകൂടിയ തെറ്റദ്ധാരണകളുടെ പുകമറ നീങ്ങുമ്പോള്\nരക്തബന്ധത്തിന്‍റെ മഹിമയും,ദൃഢതയും ഒളിവിതറുന്ന നല്ലൊരു കഥ.\nsabeena Sunday, February 23, 2014 12:46:00 PM\nപ്രവാസിയുടേയോ പ്രവാസത്തിന്റേയോ കഷ്ട്ടപ്പാടറിയാത്ത, ഒരു മിസ്കോളില് നിന്നുതന്നെ കാര്യം ഗ്രഹിച്ചെടുക്കാനാവുന്ന ബന്ധങ്ങള് തന്നെയാണ് നാട്ടിലുള്ളതില് കൂടുതലും...ന്നാലും ഇത്തരത്തിലും ബന്ധങ്ങള് ഉണ്ട് എന്ന് കഥപോലെയെങ്കിലും കേള്‍ക്കുമ്പോള് സന്തോഷം തോന്നുന്നു.......നല്ല എഴുത്തിക്കാ\nസക്രു ടി.എൻ. പുരം Sunday, February 23, 2014 12:46:00 PM\nജീവിതത്തിന്റെ, അനുഭവങ്ങളുടെ തീക്ഷ്ണമായ ഒരേട് കൂടി നജീബിക്കയുടെ ലളിതമായ അവതരണത്തിൽ വായിച്ച് തീർത്തു..!\nഎന്നോ നഷ്ടപ്പെട്ട പിതാവിന്റെ സ്ഥാനത്ത് നിന്ന് കൂടപ്പിറപ്പുകളെ കരുതലോടെ സ്നേഹിക്കുന്ന ഒരു ഇക്കാക്കയുടെ..,\nഒരു നിത്യ വരുമാനം ആകും വരെ തനിക്ക് ബലമായി നിന്ന ജ്വേഷ്ടൻ വിളിച്ച് ഒരാവശ്യം പറയുമ്പോൾ നിരസിക്കാനാവാത്ത നിസഹായതയിൽ.., ഒപ്പം ഇന്നലെകളെ കുറിച്ചുള്ള ഓർമ്മകളുടെ കടപ്പാടുകളിൽ സാമ്പത്തിക സഹായം ചെയ്തു കൊടുക്കുന്ന ഒരു അനിയന്റെ..,\nബാല്യ കൗമാര്യങ്ങളിലെ കഷ്ടപ്പാടുകൾ താണ്ടി യുവത്ത്വത്തിൽ ജോലി നേടി സാമ്പത്തിക ഭദ്രത വരിച്ചതിനു ശേഷം മാത്രം ഒപ്പം കൂടിയ.., ഇന്നലെകളേക്കാൾ ഇന്നിന്റെ ബുദ്ധിമുട്ടുകളെയും, വളർന്നു വരുന്ന മക്കളുടെ ഭാവിയിലേക്കായി ഒരു നീക്കിയിരിപ്പും ആഗ്രഹിക്കുന്ന, അതിനായി ഭർത്താവിൽ സമർദ്ധം ചെലുത്തുന്ന അനിയന്റെ ഭാര്യയുടെയും... ജീവിതം തുറന്നു കാണിച്ചിരിക്കുന്നു...!\nമുകളിൽ പറഞ്ഞ മൂന്നു കഥാപാത്രങ്ങളെയും അവരവരുടെ "പോയിന്റ് ഓഫ് വ്യൂ"വില് കൂടി നോക്കി കാണുമ്പോൾ നമ്മളിൽ ഓരോരുത്തരും തന്നെയാണ് അവർ എന്ന തിരിച്ചറിവ് ഉണ്ടാകുന്നു...\nകഥാപാത്രങ്ങൾ നമ്മളിൽ തന്നെ ഉള്ളവരായി തോന്നിപ്പിക്കുന്ന എഴുത്തിന്റെ രീതിയെ ബഹുമാനിക്കുന്നു... അഭിനന്ദിക്കുന്നു... ഒപ്പം ഇനിയും പ്രതീക്ഷിക്കുന്നു..\nviddiman Sunday, February 23, 2014 1:48:00 PM\nകഥയുടെ ലാളിത്യം ഇഷ്ടപ്പെട്ടു.\nഫോണിൽ മിസ്സ്ഡ് കാൾ കാണുമ്പോൾ, അല്ലെങ്കിൽ ഫോൺ വിളിക്കുമ്പോൾ എടുക്കാഞ്ഞാൽ ഒക്കെ ഇത്തരം വിദ്വേഷങ്ങളും , സന്ദേഹങ്ങളുമൊക്കെ മനസ്സിലുദിക്കാറുണ്ട്. ചിലപ്പോഴൊക്കെ അത്തരം ഊഹങ്ങൾ തെറ്റാറുണ്ടെങ്കിലും, നാം എത്ര ചെറുതാണ് എന്ന് പുച്ഛത്തോടെ ചൂണ്ടികാണിക്കുന്ന ഇത്തരം അനുഭവങ്ങളും ഉണ്ടാവാറുണ്ട്.\nഅനാമിക പറയുന്നത് Sunday, February 23, 2014 4:22:00 PM\nബന്ധങ്ങളെ പണവുമായി കൂട്ടിക്കെട്ടരുത്......കഥയോട് ഇഷ്ടം\nവീകെ Sunday, February 23, 2014 5:37:00 PM\nനല്ല കഥ.. സ്നേഹം ഇനിയും കൂമ്പടഞ്ഞു പോയിട്ടില്ലെന്നു തോന്നുന്നു. എങ്കിലും ഞങ്ങളിൽ ചിലരുടെ അനുഭവം വച്ച്,ചേട്ടന്റെ അടുത്ത കാൾ വരുമ്പോൾ കുറച്ചു സൂക്ഷിക്കണമെന്നു മാത്രം...!?\nsree ani Sunday, February 23, 2014 6:43:00 PM\nsooper oru thirichu pokku ,,,,,pinne sneha bandhangalude ketturappum ,,,kadha sooper najooka\najith Sunday, February 23, 2014 9:46:00 PM\nപതിവ് പോലെ, സാധാരണമനുഷ്യരുടെ ലളിതമായ കഥ.\nഅതാണീ പലചരക്കുകടയില് ഞാന് എപ്പോഴും കാണുന്നത്!!\nAbdul kader arakkal Monday, February 24, 2014 7:21:00 PM\nഒരു ഇടിവാൾ ഹൃദയത്തിലൂടെ കടന്നു പോയി ..ലൈക് അടിച്ചു മുന്നോട്ടു പോയെങ്കിലും തിരികെ വന്നു തുറന്നു നോക്കാൻ തോന്നിയത് കൊണ്ട് കിട്ടിയ നല്ലൊരു വായന\nഊഹങ്ങൾ നിങ്ങളെ നാശത്തിലേക്ക് കൊണ്ടെത്തിക്കും മക്കളെ എന്ന് പണ്ട് ഉപ്പ പറയാർ ഉള്ളത് ഓര്മ്മ വന്നു\nപലപ്പോഴും നമ്മുടെ കുടുംബക്കാരിൽ പലരും ഇങ്ങോട്ടൊരു മിസ്സ് കാൾ അടിച്ചു കാത്തിരിക്കും ..ഇപ്പോൾ വിളിക്കുമെന്ന പ്രതീക്ഷയിൽ\nഒരു പക്ഷെ ആവശ്യം അവരുടെതാവാം അല്ലെങ്കിൽ കഷ്ട്ടപ്പെടുന്ന മറ്റു മനുഷ്യരുടെതാവാം..അല്ലെങ്കിൽ അവർക്ക് പെരുകിട്ടാൻ വേണ്ടിയാവാം\nഎന്നാൽ നമുക്കൊരു കരുതൽ(നിയ്യത്ത്) ഉണ്ടല്ലോ ..നമ്മുടെ ധർമ്മങ്ങൾ അല്ലാഹുവിലേക്ക് ആണ് എന്ന നിക്ഷ്ചയം അതിനു തീര്ച്ചയായും ഫലം കിട്ടും\nനല്ലൊരു വായനയും അതോടൊപ്പം സ്നേഹമെന്തെന്നു അറിയാത്തവര്ക്ക് മുന്നില് വേദന നിറഞ്ഞ വേവലാതിയും\nമനസ്സ് ഒന്ന് വേദനിച്ചു .നന്ദി നജീബ് ജീ\nബിലാത്തിപട്ടണം Muralee Mukundan Wednesday, February 26, 2014 4:24:00 AM\nMubi Wednesday, February 26, 2014 7:21:00 AM\nകഥാപാത്രങ്ങള് പലപ്പോഴും നമ്മള് തന്നെയല്ലേ എന്ന് വിചാരിക്കും ഇവിടെ വന്നു വായിച്ച് പോകുമ്പോള്... ചെറിയ സംഭവങ്ങള് ലളിതമായി മനസ്സില് സ്പര്‍ശിക്കും വിധം വരച്ചിടും...\nEchmukutty Wednesday, February 26, 2014 11:19:00 PM\nവളരെ നന്നായി നജീബ്..രണ്ടനിയത്തിമാരുടെ ചേച്ചിയായ എന്‍റെ കണ്ണില് വെള്ളം പൊടിഞ്ഞു..വേറെന്തു പറയാന്..\nJhonmelvin Thursday, February 27, 2014 5:28:00 PM\nകണ്ണിൽ വെള്ളം നിറഞ്ഞു...നിങ്ങൾ മനുഷനെ വെറുതെ കരയിക്കല്ലെ\nറോസാപ്പൂക്കള് Friday, March 07, 2014 6:46:00 PM\nനന്നായി എഴുതി..നമ്മളില് പലരും സ്നേഹം മനസ്സിലാക്കുവാന് വൈകിപ്പോകുന്നു അല്ലെ...?\nHanif Cholayil Thursday, June 19, 2014 12:39:00 PM\nവല്ലാത്ത ഒരു അവസ്ഥയിലേക്കാണ് കൂട്ടിക്കൊണ്ടു വന്നത്. ഒരു നീറ്റൽ ബാക്കി നില്ക്കുന്നു വായനക്കൊടുവിൽ..\nപ്രിയ Friday, May 29, 2015 1:15:00 PM